Mestské zastupiteľstvo v Košiciach

Zápisnica
z VIII. rokovania Mestského zastupiteľstva v Košiciach 
zo dňa 5. decembra 2011

Prítomní: podľa prezenčných listín

Rokovanie mestského zastupiteľstva otvoril a viedol primátor mesta Košice MUDr. Richard Raši, PhD., MHP.

Úvod rokovania

p. Raši, primátor mesta Košice: V úvode VIII. rokovania mestského zastupiteľstva je prezentovaných 40 poslancov, čo je nadpolovičná väčšina všetkých poslancov a mestské zastupiteľstvo je uznášania schopné. Oznamujem prítomným poslancom, že mestské zastupiteľstvo bude tak, ako to bolo v minulosti prenášané, bude z neho robený záznam preto, aby ste si mohli verifikovať všetko čo na mestskom zastupiteľstve odznelo, preto je v pravo odo mňa vzadu kamera. 
Do pozornosti dávam zloženie poslaneckých klubov, ako ste iste postrehli vznikli nové poslanecké kluby. Je to poslanecký klub SDKÚ – DS, ktorý je v zložení pánov poslancov: Pajtáš, Čečko, Gál, Jutka, Kijevská, Petrvalský, Süli, Sekáč, Vargovčák, Melichárek s tým, že počas neprítomnosti pána poslanca Ľuboša Pajtáša bude viesť klub podpredseda pán poslanec Emil Petrvalský. Druhým klubom je poslanecký klub KDH, SMK - MKP v nasledovnom zložení pánov poslancov: Berberich, Bereš, Dečo, Fígeľ, Filipko, Gábor, Kasterko, Kočiš, Molčan, Rusnák s tým, že predsedom tohto poslaneckého klubu je pán poslanec Daniel Rusnák. Pre novovzniknuté poslanecké kluby boli vyhradené miesta v rokovacej sále. 

K programu rokovania

p. Raši, primátor mesta Košice: Ctení poslanci, teraz pokračujeme v rokovaní. Program rokovania ste dostali v pozvánke, dovoľte mi, aby som tento program doplnil o bod, ktorý bude označený 12/1. Sú to personálne zmeny na pozícii generálneho riaditeľa obchodnej spoločnosti Dopravný podnik mesta Košice, a.s. Materiál odôvodním až ho schválite, ale podstatou je to, že pán generálny riaditeľ je dlhodobo práceneschopný, je po chirurgickom zákroku a je predpoklad, že dlhší čas, niekoľko týždňov až mesiacov bude práceneschopný, aby bola zabezpečená plynulosť chodu Dopravného podniku, ktorá vyžaduje aj podpis generálneho riaditeľa. Teraz o jednotlivých doplňujúcich návrhoch budeme hlasovať osobitne po ich prednesení, teraz poprosím vaše pripomienky, resp. doplňujúce návrhy k programu VIII. rokovania Mestského zastupiteľstva v Košiciach.

p. Lazár, námestník primátora: Ďakujem pekne pán primátor. Navrhujem jeden bod stiahnuť a jeden bod doplniť. Stiahnuť bod číslo 46 Nájom tenisovej dvojhaly v katastrálnom území Severné mesto pre Občianske združenie vzhľadom na to, že o tento objekt prejavila záujem aj Mestská časť Sever, čo samozrejme že mesto víta a teší sa, že po desiatich rokoch sa to začne využívať, tak navrhujem, aby tento materiál bol teraz stiahnutý a pripravujeme nový materiál na ďalšie zastupiteľstvo, čiže bod číslo 46 a chcel by som zaradiť bod číslo 19/1 pod názvom Nájom majetku v prípadoch hodných osobitného zreteľa – prehodnotenie. Jednoduché zdôvodnenie, ide o viac menej je pomerne veľa majetku prenajatého s osobitným zreteľom a cenu materiálu aby sme raz ročne prehodnotili a vyhodnotili takto za verejný majetok či splnil účel za ktorý bol prenajatý. Materiál bol sprístupnený elektronickou formou. 

p. Lasky, poslanec MZ: Vážený pán primátor, vážené kolegyne, kolegovia. Ja by som v bode 8/1 navrhol úpravu materiálu Doplnenie uznesenia Mestského zastupiteľstva číslo 158 zo VII. mimoriadneho rokovania Mestského zastupiteľstva v Košiciach zo dňa 3. 11. 2011. Krátke vysvetlenie. Jedna sa len o chybný text v tomto materiáli, ktorý bol schválený, doplnenie dvoch slov „kontokorentného úveru“, ktorý bohužiaľ teraz by sa nemohol čerpať takže je to len také krátke vysvetlenie. 

p. Dečo, poslanec MZ: Pán primátor navrhujem stiahnutie bodu číslo 1, nakoľko už na minulom rokovaní som argumentoval listom aj podpismi občanov z príslušnej lokality a obyvateľov, ktorí príslušnú nehnuteľnosť taktiež mali záujem odkúpiť a nehovoriac o nezrovnalostiach, ktoré sa viažu aj k tomuto záujemcovi. Myslím si, že bolo by vyhovené poslať to naspäť na majetkovú komisiu a transparentným spôsobom k tomu pristúpiť. 

p. Raši, primátor mesta Košice: Ďakujem pekne. Ak nikto ďalší nemá body čiže ja zopakujem, budeme najprv hlasovať o bode 12/1 Personálne zmeny na pozícii generálneho riaditeľa obchodnej spoločnosti Dopravný podnik mesta, a.s. 
Pán námestník Lazár, ako predkladateľ materiálu stiahol bod číslo 46, čiže tento bod je stiahnutý z rokovania, ako predkladateľ pred schválením programu má na to právo. Potom je to doplnenie o druhom budeme hlasovať o bode 19/1 Nájom majetku hodných osobitného zreteľa a potom je to návrh pána poslanca Deča, aby sme hlasovali o stiahnutí bodu číslo 1. Ja si len dovoľujem  doplniť k návrhu pána poslanca Deča, ja som za, aby sa to tu transparentne prediskutovalo, pretože žiadne pozdĺžnosti mesto neeviduje a myslím si, že treba si to tu vyrozprávať aby sme niekomu neublížili keď nemáme alebo niekomu nevyšli v ústrety keď nemáme, takže ja navrhujem aby sme normálne bod číslo 1 nechali. 
Budeme hlasovať. Vážené panie poslankyne, vážení páni poslanci hlasujeme o bode 12/1 Personálne zmeny na pozícii generálneho riaditeľa obchodnej spoločnosti jeho zaradenie do programu, prosím hlasujte. 

Hlasovanie č. 1 - 	za: 43, proti: 0, zdržali sa: 1

p. Raši, primátor mesta Košice: Konštatujem že bod 12/1 sme schválili a bude zaradený.
Budeme teraz hlasovať o doplnení programu rokovania o bod číslo 19/1 Nájom majetku v prípadoch hodných osobitného zreteľa tak, ako to vysvetľovať námestník Lazár, prosím hlasujte. 

Hlasovanie č. 2 - 	za: 44, proti: 1, zdržali sa: 0

p. Raši, primátor mesta Košice: Konštatujem že materiál bol schválený. 
Bod číslo 46 stiahol predkladateľ, čiže ten nebude a teraz budeme hlasovať o návrhu pána poslanca Deča, ktorý navrhol stiahnutie bodu číslo 1, prosím hlasujte.  

Hlasovanie č. 3 - 	za: 23, proti: 7, zdržali sa: 16+ ručne p. Grüllingová

p. Raši, primátor mesta Košice: Je tu pripomienka pani poslankyni Grüllingovej a pána poslanca Laského. Pani poslankyňa Grulingova, nevykázalo Vás, čiže prosím zaznačiť pre poruchu technického hlasovania pani poslankyňa Grüllingová zdržiava sa hlasovania. Dobre čiže prosím zaznačiť plus jedno zdržanie sa hlasovania, čiže tým pádom materiál, teda návrh pána Deča nemá nadpolovičnú väčšinu a bod číslo 1 ostáva, ostáva tak, ako je uvedený v materiáli a ešte budeme hlasovať o bode číslo 8/1, ktorý predniesol pán poslanec Lasky Doplnenie uznesenia Mestského zastupiteľstva číslo 158 zo VII. mimoriadneho rokovania Mestského zastupiteľstva zo dňa 3. 11., teda aby sa tento bol doplnil do programu rokovania, prosím hlasujte. 

Hlasovanie č. 4 - 	za: 45, proti: 1, zdržali sa: 0

p. Raši, primátor mesta Košice: Konštatujem, že aj tento bod bol doplnený. 
Teraz budeme hlasovať o programe ako o celku aj s jeho úpravami, prosím hlasujte.

Hlasovanie č. 5 - 	za: 41, proti: 1, zdržali sa: 3

p. Raši, primátor mesta Košice: Konštatuje, že program bol schválený, čiže oznamujem že dnes sa budeme riadiť týmto schváleným programom aj s bodmi, ktoré sa do rokovania doplnili. 
- - -

Overovatelia zápisnice: JUDr. Katarína Dudíková a Ing. Ján Dečo
- - -

Návrhová komisia

p. Raši, primátor mesta Košice: Prosím predsedov poslaneckých klubov, teda pána poslanca Géciho, pána poslanca Petrvalského, pána poslanca Rusnáka, aby navrhli svojich zástupcov do návrhovej komisie. 

p. Géci, poslanec MZ: Vážený pán primátor, kolegovia, kolegyne v mene poslaneckého klubu Smer sociálna demokracia MOST - HÍD dovoľte, aby som predložil návrh poslancov do návrhovej komisie. Pani Adamčíková, p. Andrejčák a p. Dudíková. 

p. Raši, primátor mesta Košice: Pani Dudíková bola určená ale ako overovateľ. Môže byť, dobre, ďakujem pekne. 
Ak iné návrhy nie sú a nikto iný nemá iný návrh budeme hlasovať o zložení návrhovej komisie, sú to pani poslankyne Adamčíková, pani poslankyňa Dudíková a pán poslanec Andrejčák, prosím hlasujte. 

Hlasovanie č. 6 - 	za: 43, proti: 0, zdržali sa: 3

p. Raši, primátor mesta Košice: Oznamujem, že na VIII. rokovaní Mestského zastupiteľstva bude návrhová komisia pracovať v zložení pani poslankyne Adamčíková, Dudíková a pán poslanec Andrejčák a zároveň žiadam členov návrhovej komisie, aby zaujali svoje miesta vo vyhradenom 12. rade. Ostatným poslancom oznamujem, aby svoje návrhy k jednotlivým bodom programu rokovania predkladali písomne tejto návrhovej komisii po ústnej informácií prítomných poslancov, ďakujem pekne. 
- - -

1. Pokračovanie rokovania o bode č. 46 zo VI. rokovania Mestského zastupiteľstva v Košiciach dňa 19.9.2011 „Predaj nebytového priestoru pre nájomcu  Andreja Tribulu - TRIDOM - ELITE na ul. Alžbetina č. 16“  – doplnenie

p. Raši, primátor mesta Košice: Ctené panie poslankyne páni poslanci dnešné rokovanie začíname pokračovaním rokovania o bode číslo 46 zo VI. rokovania Mestského zastupiteľstva predaj nebytového priestoru pre nájomcu Andrea Tribulu TRIDOM ELITE na ulici Alžbetina číslo 16. Prosím pani námestníčku, aby stručne uviedla materiál. 

p. Lenártová, námestníčka primátora: Vážený pán primátor, ctený poslanecký zbor. 19.9. sme prerušili rokovanie v bode 46 o predaji nebytového priestoru pre nájomcu Andrea Tribulu TRIDOM ELITE na ulici číslo 16 z dôvodu nedoplatku voči mestu Košice. Dohodli sme sa, že budeme pokračovať v rokovaní po vyrovnaní dlhu. Rozhodnutie mesta Košice zo dňa 11. 10. 2011 bol zrušený platobný výmer, pretože menovanému bol vyrúbaný miestny poplatok za komunálne odpady a drobné stavebné odpady v sume 130,98 EUR. Uvedený poplatok mu bol vyrubený neprávom, keďže majetok nebol vo vlastníctve menovaného. A týmto mesto Košice odo dňa 11.10. 2011 neeviduje dlh voči nájomcovi. 

p. Raši, primátor mesta Košice: Otváram rozpravu.

p. Dečo, poslanec MZ: Ďakujem pekne. Ako som už v úvode žiadal vyňať tento bod z programu, tak bolo to predovšetkým na základe toho, že som bol osobne oslovený občanmi príslušnej ulice, obyvateľmi príslušnej nehnuteľnosti. Jedná sa o dve rodiny, ktoré v tomto priestore bývajú, aktivity príslušného pána monitorujú už viac ako 10 rokov, ktorý tam už ďalšiu nehnuteľnosť má v prenájme, neužíva ju, dáva ju stále po nejakom čase do nájmu iným osobám. Nezrovnalostí tam bolo viacej nielen to čo sa týka odpadu, týkalo sa to aj verejného poriadku, týkalo sa to aj rušenia nočného kľudu a táto ďalšia nehnuteľnosť, ak už predtým jednu nedokázal riadne spravovať, starať sa o ňu aj v zmysle verejného poriadku, aj rušenia nočného kľudu, aj  spolužitia s občanmi okolitými, ktorí to vyjadrili aj svojim podpisom pán primátor na priloženom liste len toto bol dôvod, ktorým som žiadal, aby to bolo vrátené do majetkovej komisii, pretože si myslím, že by sme ozaj mohli zadosťučiniť a jednej aj druhej strane, ak by sa tento bod a táto problematika hlbšie prejednala, nakoľko v tejto chvíli musím povedať že, dúfam, že k tomuto peknému mikulášskemu darčeku, ktorý ste nám dali v podobe živých prenosov o ktoré nás aj mňa občania aj organizácie prosili, myslí si, že mohli by sme dostať ešte jeden mikulášsky darček a to je ako člen majetkovej komisie pán primátor teraz hovorím k vám, ako člen majetkovej komisie sa opakovane stretávam s tým čo som na predošlom zasadnutí na predposlednom zasadnutí žiadal dať aj do zápisu, ak máme 5 - 6 bodov na rokovaní, nemám s tým problém, že mi prídu materiály do schránky jeden, dva v lepšom prípade tri dni pred rokovaním. Ak máme 30 bodov rokovania potom prichádza samozrejme k takýmto prípadom, ako je tento a my dostaneme tieto materiály na poslednú chvíľu, tak o majetku mesta nemôžeme rozhodovať na základe dostatočných informácií a relevantných informácií. Prosil by som a žiadam z tohto miesta, aby zasadnutia majetkovej komisie sa nekonali spôsobom že hodíme materiály do schránky a zajtra je komisia. Ďakujem pekne. 

p. Raši, primátor mesta Košice: Ďakujem pekne. Pani poslankyňa Gamcová.

p. Gamcová, poslankyňa MZ: Ďakujem pekne, dobre ráno prajem všetkým, vážený pán primátor. Ja v podstate toho pána vôbec nepoznám ani sa k tomuto nechcem vyjadrovať, avšak zaujalo ma to, čo je uvedené ako dôvod že sme to vrátili naspäť a to je zrušenie rozhodnutia o miestnom poplatku. Neviem o tom, že by miestny poplatok bol viazaný na vlastníctvo k nehnuteľnosti. Poplatníkom je každá právnická osoba, ktorá užíva nehnuteľnosť a je úplne jedno či je vlastníkom, alebo má ho v správe, alebo v nájme, alebo v akomkoľvek inom vzťahu. Chcela by som vedieť či uvedený podnikateľ od roku 95 platil poplatok za komunálny odpad v akej výške a prečo práve v roku 2008 sme mu ten poplatok sa rozhodli, alebo kto sa rozhodol mu ho odpustiť a keď teda tak bolo učinené, tak by som poprosil a to rozhodnutie chcela by som ho vidieť na základe čoho to bolo vykonané. Je to nefér voči iným ľuďom, ktorí platia poplatok za odpad. Nedávno som zistila skutočnosť keď jedna pani platila odpad za mŕtvu mamu a dokonca bola to chyba úradníkov a nie sú ochotní jej odpustiť tento poplatok, takže voči takejto osobe je to nefér. Ďakujem. 

p. Raši, primátor mesta Košice: Pán poslanec Michal Kočiš.

p. Kočiš, poslanec MZ: Ďakujem pekne ja som mal rovnakú pripomienku a ako pani poslankyňa Gamcová, taktiež by som sa rád spýtal na podmienky zrušenia platobného výmeru. Ďakujem pekne. 

p. Raši, primátor mesta Košice: Ďakujem pekne prosím pána doktora Hajdučka, aby dal vysvetlenie, ako je to s miestnym poplatkom za komunálne odpady, drobné stavebné odpady, ktorý mu bol vyrubený a potom bolo toto vyrubenie zrušené. Nech sa páči. 

p. Hajduček, zástupca riaditeľa MMK: Dobrý deň pán primátor. Ďakujem za slovo, čiže v roku 2008 referát daní a poplatkov vyrubil nesprávnym spôsobom a nesprávnemu subjektu miestny poplatok, preto nastala administratívna chyba a toto rozhodnutie bolo zrušené, čiže podľa informácie tento subjekt o ktorom sa bavíme toho času nemá žiadne záväzky voči mestu Košice. 

p. Raši, primátor mesta Košice: Ďakujem pekne. Hlási sa ešte niekto do rozpravy? Pani poslankyňa Gamcová.

p. Gamcová, poslankyňa MZ: Ďakujem pán primátor, nechcem zdržiavať, ale ja som položila konkrétnu otázku na ktorú nebolo odpovedané. Chcem vedieť či od roku 95 daný pán platil poplatok za komunálny odpad v akej výške a prečo práve rok 2008 je výnimkou a ešte raz upozorňujem, že poplatníkom nie je právnická osoba ktorá musí mať vzťah k nehnuteľnosti vlastnícky, ale je to každý podnikateľ, ktorý má akýkoľvek vzťah k danému majetku. Ďakujem. 

p. Raši, primátor mesta Košice: Pán doktor Hajduček. Nech sa páči. 

p. Hajduček, zástupca riaditeľa MMK: Ďakujem. Odborný útvar právne a majetkové oddelenie požiadalo odborný útvar správa daní a poplatkov o informáciu či daný subjekt má k tomuto dňu nedoplatok. K tomuto dňu nemá žiaden nedoplatok. To či riadne a v čas platil od roku 95 v tejto chvíli nemôžem povedať, neviem. 

p. Raši, primátor mesta Košice: Ďakujem pekne. Pán poslanec Dečo s faktickou pripomienkou.

p. Dečo, poslanec MZ: Faktická pripomienka. Pán primátor aj na základe výhrad kolegov poslankyne a poslanca aj na základe neistoty pán Hajdučeka dokázať ako to bolo s platbami v minulosti nežiadam, prosím o konštruktívne riešenie tento bod vyňať z programu. Pardon nie vyňať z programu ale neschváliť ho. 

p. Raši, primátor mesta Košice: Pani poslankyňa Gamcová faktická pripomienka. 

p. Gamcová, poslankyňa MZ: Faktická pripomienka. Pán primátor musím konštatovať, že toto nebola relevantná odpoveď a preto ja budem hlasovať proti tomuto návrhu. Ďakujem. 

p. Raši, primátor mesta Košice: Ďakujem pekne. Ak sa nikto nehlási uzatváram rozpravu chcem povedať aj ja pár viet k tomu. Každý a dúfam že pri každom materiáli každý bude hlasovať tak, ako si myslí, že je správne podľa vedomia svedomia a aj v tomto materiáli dúfam, že bude hlasovať tak. Je len prečítam pár informácií. Na poslednom zastupiteľstve sme prerušili tento materiál preto, lebo boli 2 vytky. Prvá vytká bola, že daný záujemca o kúpu nemá splnené všetky záväzky voči mestu, toto sa ukázalo ako nepravdivé čiže v tomto prípade daný žiadateľ nie je dlžníkom mesta. Druhá vytka bola sťažnosť obyvateľov na základe ktorej dostal magistrát mesta Košice odpoveď pána Tribulu, čiže ja len prečítam jeho argumentáciu a každý nech hlasuje tak, ako mu to svedomie káže. Čiže k prvej vytke nájomca nedodržiava ustanovenie nájomnej zmluvy uzavretej s DPMK a neužíva priestory na účel dohodnutý v zmluve. Odpoveď nájomcu. Nájomný priestor som využíval výlučne na účel uvedený v nájomnej zmluve. Nájomca prenajatý priestoroch vytka prenajímal iným právnym subjektom. Citujem: „Prenajatý priestor som nikdy neprenajímal tretím osobám, pretože mi to nájomná zmluva neumožňovala.“ Číslo 3, nájomca v minulosti, ako prednostný kupca získal do svojho vlastníctva mesta predtým prenajatý priestor na Alžbetinej 26, ktorý potom predal. Odpoveď, citujem: „Priestor na Alžbetinej ulici 26 som predal zo závažných rodinných dôvodov a nesúvisí v žiadnom prípade s prevádzkou na Alžbetinej 16, ktorú nemám v záujme a ani nebudem odpredávať tretej osobe. Tento priestor odpredal preto, pretože záujemcovi v roku 2009 zomrela manželka v súčasnosti býva v rodinnom dome v Ruskove a náklady na bývanie sú pre neho, ako invalidného dôchodcu, vysoké.“ Nechám to na vaše rozhodnutie, čiže nech sa páči  prosím hlasujte. Pardon ruším hlasovanie, čiže poprosím návrhovú komisiu o prednesenie návrhu na uznesenie. Ospravedlňujem sa.

p. Adamčíková, poslankyňa MZ a členka návrhovej komisie: Prečítala návrh na uznesenie. Mestské zastupiteľstvo v Košiciach v súlade s príslušnými ustanoveniami Štatútu mesta Košice a v súlade s zákonom Národnej rady Slovenskej republiky číslo 182 z roku 93 Zb. zákonov o vlastníctve bytov a nebytových priestorov v znení neskorších zmien a doplnkov schvaľuje prevod vlastníctva nebytového priestoru vrátane spoluvlastníckeho podielu na spoločných častiach zariadeniach domu a alikvotnej časti pozemku vo veľkosti 663/10000 prislúchajúceho k NP číslo 2 na ulici Alžbetina číslo 16 pre nájomcu nebytového priestoru Andrea Tribulu – TRIDOM - ELITE  za cenu 53072 EUR. 

Hlasovanie č. 7 -	za: 19, proti: 11, zdržali sa: 18

p. Raši, primátor mesta Košice: Konštatujem, že uznesenie nebolo schválené.
- - -

2. Informáciu primátora mesta o svojej činnosti od VI. rokovania MZ

p. Raši, primátor mesta Košice: Vážené poslankyne, vážení poslanci dovoľte aby som vás informoval o mojej činnosti od VI. rokovania  Mestského zastupiteľstva. Správu o činnosti by ste mali mať vo svojich mailových schránkach. 
Správa o činnosti je rozdelená do niekoľkých bodov. Prvý je informovanie prostredníctvom internetu iste ste si všimli alebo postrehli v médiách, že sme sprehľadnili systém zverejňovania zmlúv, faktúr a objednávok, ktorý umožňuje jednoduchú orientáciu v zmluvách, v objednávkach, vo faktúrach a umožňuje získať prehľad o hospodárení aj pre bežného používateľa internetu. Jednotlivé filtre umožňujú prehľadné, jednoduché a rýchle zobrazovanie jednotlivých dokumentov. Pod oblasťou bezpečnosť v meste bol urobený ďalší krok posilnenie Mestskej polície. Bolo odovzdaných 5 nových policajných áut, ktoré sa už užívajú a celkovo navýšený počet od januára o 35 ľudí v teréne. Tak isto bolo otvorené školiace stredisko, pretože doteraz Mestská polícia musela platiť 500 EUR za každého policajta, teraz si to vieme urobiť sami a vieme túto činnosť ponúkať aj pre externých záujemcov. Mesto Košice bolo ocenené vysokou školou Bezpečnostného manažérstva v Košiciach za pomoc pri zabezpečovaní bezpečia a poriadku v našom meste. Mesto Košice resp. Mestská polícia v Košiciach aktívne začala riešiť problém opustených vozidiel, určite ste to tak isto postrehli opustené vozidlá sa začínajú z našich sídlisk sťahovať. 
Čo sa týka mestských častí absolvoval som niekoľko návštev v mestských častí, bol to Západ, Staré mesto, Barca, sídlisko Ťahanovce, Dargovských hrdinov či Pereš, kde sa snažíme na základe problémov jednotlivých mestských častí tieto postupne riešiť. 
V našom meste sme prijali aj niekoľko veľvyslancov, či návštev, boli to veľvyslanci Mongolska, veľvyslanec Slovenskej republiky v Maďarsku, veľvyslanec Španielskeho kráľovstva, kubánsky veľvyslanec, či veľvyslanec Spojených štátov amerických. Tak isto sme tu mali návštevy zástupcov samospráv partnerských miest V4 pri príležitosti Medzinárodného maratónu mieru. Čo sa týka športu zapojili sme sa do Európskeho týždňa mobility, zapojili sme sa ním zábavným športovým podujatím Inline open na Moyzesovej ulici, zapojili sme sa do cyklojazdy počas Celoeurópskeho dňa bez áut. Športovým udalostiam jednoznačne dominoval Medzinárodný maratón mieru, ktorého štafetu sme odbehli ako mesto spolu s pánom viceprimátorom a ďalšími dvoma členmi zo magistrátu.
Pri podpore činnosti školských košických športových klubov a škôl sme pripravili ukážkové hodiny hokeja a krasokorčuľovania, či aktivitu hádzanárskeho klubu pre detí základných škôl. Zúčastnili sme sa osobne vedenie mesta plaveckej štafety a zorganizovali sme večer s legendami pri príležitosti 90. výročia hokeja. Z kultúry a spoločenských udalostí sa koncom septembra uskutočnili Slávnosti vína. Veľmi úspešná bola tohoročná Biela noc v predvečer Medzinárodného maratónu mieru, ktorú podľa odhadov našich navštívilo 50000 ľudí. Začiatkom októbra sme pomáhali pri organizácii Dni španielskej kultúry. Začiatkom októbra sme tak isto ocenili dvadsiatich štyroch seniorov a založili sme novú tradíciu v rámci mesiaca úcty k starším, či na druhej strany sme privítali nových pedagógov na našich školách. Čo sa týka kultúry pomerne veľký záujem vzbudilo nakrúcanie filmu Svet bez konca. Je to film hollywoodskej produkcie. Kultúrnym podujatím inšpirovaný historickými osobnosťami bola pocta Timonovi a Bocatiovi. Na začiatku novembra spolu s Maticou Slovenskou sme odhalili dve pamätné tabule na Hlavnej ulici a pripomenuli sme si tak ich významné pôsobenie v Košiciach. 
V druhej polovici novembra sme si pripomenuli 22. výročie novembrových udalosti a kultúrne udalosti zavŕšil Festival sakrálneho umenia. 
Z medzinárodných aktivít to boli najmä Medzinárodné archívne dni, ktoré sa uskutočnili v Košiciach, ktorých sme sa osobne zúčastnili a koncom septembra som absolvoval pracovnú cestu do Marseille, kde sme v rámci stretnutia dohodli spoločné aktivity medzi Marseille a Košicami, medzi dvomi európskymi hlavnými mestami kultúry v roku 2013, výstavy francúzskych umelcov u nás naopak vystúpenia košických umelcov vo Francúzsku a stretli sme sa s mnohými zaujímavými osobnosťami. Ďakujem pekne. 
Otváram k materiálu rozpravu. 

p. Jutka, poslanec MZ: Ďakujem pekne za slovo pán primátor. Ja by som využil tento bod rokovania na to, že som veľmi rád, že ste si našiel takisto čas na obhliadku mestskej časti Terasa, že v krátkom čase sa našli aj prostriedky na výstavbu alebo dobudovanie verejného osvetlenia v rámci istej lokality v mestskej časti Terasa, takže za to sa chcem v mene občanov Terasy poďakovať aj za to, že ste prišli a urobili túto obhliadku a že ste to promptne riešili. Ďakujem.

p. Hlinka, poslanec MZ: Ďakujem. Keďže nemáme dnes správu o činnosti Mestskej polície takže chcel by som využiť tento bod a chcem poďakovať pánovi primátorovi za to spolu s náčelníkom Mestskej polície, že sa v našom meste konečne po dlhom váhaní podarilo odštartovať odsťahovanie vrakov, nepojazdných vrakov motorových vozidiel. Som rád, že sa to zrealizovalo aj v južanskej časti Košíc a ako som informovaný aj v ostatných postupne. Takže ďakujem za občanov a dúfam, že v tejto veľmi potrebnej činnosti keď chceme vyčistiť mesto v rámci likvidácie týchto vrakov aby sa vytvorili ďalšie nové parkovacie miesta, ktoré tieto vraky neoprávnene zaberajú aj v rámci ochrany životného prostredia, že sa tejto aktivite budeme systémovo ďalej venovať. Iba toľko som chcel. 

p. Raši, primátor mesta Košice: Ďakujem pekne. Ak sa nikto nehlási ďalší do rozpravy, uzatváram rozpravu a poprosím návrhovú komisiou, aby prečítala návrh na uznesenie 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach podľa príslušných ustanovení Štatútu mesta Košice berie na vedomie informáciu primátora mesta o svojej činnosti od VI. rokovania Mestského zastupiteľstva. 

Hlasovanie č. 8 -	za: 45, proti: 0, zdržali sa: 2

p. Raši, primátor mesta Košice: Konštatujem, že uznesenie bolo schválené. 
- - -

3. Informácia o plnení úloh vyplývajúcich z uznesení MZ od IV. rokovania MZ

p. Raši, primátor mesta Košice: Prejdeme k bodu číslo 3. Prosím pána riaditeľa magistrátu, aby uviedol informáciu o plnení úloh vyplývajúcich z uznesení Mestského zastupiteľstva od posledného rokovania Mestského zastupiteľstva. 

p. Lazúr, riaditeľ MMK: Dobrý deň. Vážený pán primátor, vážené pani poslankyne, vážení páni poslanci. V dôvodovej správe daného materiálu je daný stav plnenia jednotlivých úloh vyplývajúci z uznesení Mestského zastupiteľstva či už z úloh splnených, alebo priebežne plnených pokiaľ by ste nemali pripomienky doporučujem, aby ste daný materiál zobrali na vedomie. Ďakujem. 

p. Raši, primátor mesta Košice: Ďakujem pekne, otváram diskusiu k bodu číslo 3. Nech sa páči. Ak sa nikto do rozpravy nehlási uzatváram rozpravu a poprosím návrhovú komisiu, aby prečítala návrh na uznesenie. 

p. Adamčíková, poslankyňa MZ a členka návrhovej komisie: Mestské zastupiteľstvo v zmysle príslušných ustanovení Štatútu mesta Košice a § 59 Rokovacieho poriadku Mestského zastupiteľstva berie na vedomie informáciu o plnení úloh vyplývajúcich z uznesení Mestského zastupiteľstva od IV. rokovania Mestského zastupiteľstva. 

Hlasovanie č. 9 -	za: 46, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené. 
- - -

4. Správa o činnosti Útvaru hlavného kontrolóra mesta Košice

p. Raši, primátor mesta Košice: Prejdeme k bodu číslo 4. Poprosím pani hlavnú kontrolórku mesta, aby uviedla správu o činnosti Útvaru hlavného kontrolóra. 

p. Jakubíková, hlavná kontrolórka mesta: Ďakujem pekne. Vážené mestské zastupiteľstvo, vážený pán primátor dovoľte mi uviesť správu o činnosti Útvaru hlavného kontrolóra. Súčasťou tejto správy sú správy o vykonaných kontrolách za jednotlivé subjekty, ktoré sú vám predkladané samostatne. Kontrolnú činnosť sme vykonali od predchádzajúceho rokovania v Tepelnom hospodárstve, v 3 základných školách a to Mládežnícka 3, Slobody 1,  Dolina 43, v materskej škôlke Trebišovská 10 a na Magistráte mesta Košice. Chcela by som povedať, že pri kontrolách základných škôl sa nám opakovane vyskytujú tie isté kontrolné zistenia. Ide predovšetkým o nedodržiavanie zákona o účtovníctve, napríklad nevykonávanie inventarizácie pokladne nie je stanovený finančný limit pri pokladnici, zápisy a opravy v pokladničných knihách neboli vykonané v súlade so zákonom o účtovníctve, nesprávne vykonaná vecná a správna kontrola pri pokladničných dokladoch. Nie sú vypracované pravidlá na zabezpečenie ochrany a používania elektronického bankovníctva a prístupových právach na elektronický účet. Tiež sú nedostatky pri nedodržiavaní pravidiel prenajímania školského majetku, napríklad nevykonávanie aktualizácia výšky nájomného, úpravy výpočtu nájomného, nesprávne výpočty nájomného a zmeny v prenájmoch. Pri kontrolách v bežných a kapitálových výdavkoch ide o nedostatočne vykonaný stavebný dozor, nedostatok pri vecnej a správnej kontrole, čiže dodávateľ nepredloží súpis vykonaných prác tak, ako je uvádzané v zmluve o dielo, faktúry neobsahujú jednotkové ceny z množstva, chýba výmer prác a obhliadkou na tvári miesta sú iné dodávky ako skutočnosti, napríklad okná. Vyplatené práce sú bez uzavretej objednávky, alebo zmluvy o dielo, alebo cenovej ponuky. Doklady neobsahujú podpisové záznamy objednávateľa. Tiež sú zistené nedostatky hlavne pri čerpaní sociálneho fondu, že v nich chýbajú záznamy o akcií a koľko ľudí a kde sa táto akcia vykonala a taktiež sú neúplné cestovné príkazy. Pri kontrole v Tepelnom hospodárstve sa vykonala kontrola plnení opatrení z predchádzajúcej kontroly, ktorá bola v roku 2008. Spoločnosť nesplnila jedno opatrenie zo štyroch. Ide o vyúčtovanie reprefondu, ktorý neobsahoval dôvody nákupu. Spoločnosť je podľa zákona o verejnom obstarávaní obstarávateľom. Ide o zadávanie nadlimitných zákaziek. Proces verejného obstarávania pri zadávaní zákaziek na ktoré sa nevzťahuje zákon o verejnom obstarávaní je  ošetrení internou smernicou. Spoločnosť má 3 smernice. Nedostatky boli zistené, že spoločnosť v niektorých prípadoch, ktoré sa týkali podlimitných zákaziek nedodržala postup interných smerníc, taktiež nezrealizovala výber dodávateľov podľa interných smerníc. Nedostatky boli taktiež zistené, že v niektorých prípadoch nearchivovala dokumentáciu z verejného obstarávania týkajúce sa podlimitných zákaziek. V priebehu kontroly spoločnosti upravovala interné smernice na sprehľadnenie postupu verejného obstarávania. 
Taktiež sme vykonali kontrolu vybavovania sťažnosti a petícií za rok 2010 na Magistráte mesta Košice. Nedostatky boli zistené - nedodržanie lehoty na vybavovanie sťažnosti v jednom prípade. Niektoré oznámenie o výsledku prešetrenia sťažnosti neobsahujú informáciu či sťažnosti boli opodstatnené alebo neopodstatnené. Sťažnosť bola pridelená na vybavenie a prešetrenie tomu proti komu smeruje. Nedodržanie lehoty na vybavenie petície v jednom prípade. Bližšie informácie o kontrolných zisteniach sú uvedené v správach o výsledkoch kontroly za jednotlivé subjekty samostatne a sú súčasťou tejto správy. Prílohy týchto správ tvoria prijaté nápravné opatrenia jednotlivých subjektov na odstránenie zistených nedostatkov. 
V priebehu tohto obdobia sme riešili podnety občanov, ktoré sa týkali úhrad Bytového podniku mesta Košice správcom do fondu opráv. O predaji občerstvenia – gril vlastné stánky cez Dni mesta Košice a postupné vybavovanie sťažnosti. 
V súčasnosti prebieha kontrolná činnosť Správy mestskej zelene. 
Dovoľte mi taktiež vám predložiť na schválenie návrh plán kontrolnej činnosti na prvý polrok 2012. Ide o tieto subjekty: Dopravný podnik, Stredisko sociálnej pomoci, 2 základné školy a vybrané bežné a kapitálové výdavky z programu školstva. Ďakujem za pozornosť. 

p. Raši, primátor mesta Košice: Ďakujem pekne pani hlavnej kontrolórke a otváram rozpravu k materiálu číslo 4.

p. Adamčíková, poslankyňa MZ a členka návrhovej komisie: Ďakujem za slovo, vážený pán primátor, kolegyne, kolegovia vážená pani kontrolórka. Prečítala som si vašu správu o činnosti za uplynulé obdobie a musím povedať že správa, ktorú ste ktorú nám vy predkladáte je napísaná dobre a ja si to takto predstavujem, že takto má to byť. Chcem tým povedať, že vás chválim za to. Mám trošku výhrady voči gramatike, treba si dať pozor, je tam dosť veľa chýb gramatických čo si myslím že na materiál tejto úrovne by sa to nemalo stávať. Mám veľmi vážne výhrady voči priloženým záznamom a protokolom. V každom jednom mi chýba, myslím, že v jednom prípade je len zhrňujúci záver k nedostatkom. Toto čo ste teraz hovorili si myslím, že by malo byť. Je to napísané podľa toho, aká veľká organizácia a ako veľa nedostatkov je tak je to na toľkých stranách, malo by to byť v závere to čo ste uviedli v tej svojej zhrňujúcej správe. Toto si myslím že tam chýba. Ďalej som pocítila z tých jednotlivých správ, že jednotlivé kontroly robili rôzne osoby, ktoré majú rôznu odbornú úroveň. Nechcem sa vyjadrovať k tomuto len hlavné správy mi to ukazovali, že je to tak. Kontrolované subjekty jednotlivé spracovali na základe požiadavky opatrenia na nápravu. Prosím pekne pani kontrolórka, ja by som nebola spokojná ani s jedným opatrením, ako je to niečo príšerné jednotlivé organizácie toto je neviem čo si mám o tom myslieť. Pripadá mi to tak, že vy ste prišli na nejaké nedostatky, sama hovoríte, že tie nedostatky sa vlastne opakujú, vy im to tam vytknete, oni vám teraz sľúbia s prepáčením modré z neba ako budeme robiť, ale život ide ďalej nič sa nedeje. Myslím si, že tu nekritizujem vás ja si myslím, že všeobecne by s týmto bolo treba niečo urobiť. Mám teraz otázku. Čo to znamená v správe TEHO boli použité 2 skratky UIK a DIK. DIK vieme čo bolo, kedysi sme sa o tom bavili. ÚIK nemám potuchy. Chcem poprosiť, aby sa v správach nepoužívali takéto skratky, napríklad aj riaditelia škôl s obľubou používajú Jožko Paľko, RŠ. RŠ je podľa mňa nie riaditeľ školy, ale rada školy. Myslím si, že nie je dobre, aby sme si vytvárali lebo vytvárame si máme takú tendenciu vytvárať si všelijaké skratky, lenže je nás tu 50 poslancov a ešte je aj verejnosť a myslím si, že rozumie tomu len ten, kto tú skratku vymyslel. Bojím sa, aby sme neskončili tak ako v pesničke Ivana Mládka o skratkách. Ďakujem. 

p. Süli, poslanec MZ: Vážený pán primátor, vážení kolegovia. Ja by som sa chcel spýtať kontrolórky keď kontrolovaný subjekt dá nejaké opatrenia na vylepšenie situácie, alebo odstránenie nedostatkov, či hlavná kontrolórka je osoba, ktorá prehodnocuje tieto opatrenia či súhlasí s tým, alebo nesúhlasí. Podľa mňa ona má podľa zákona zistiť nedostatky, subjekt má dať nejaké vyjadrenie ku kontrole a myslím si, že práve mesto Košice, alebo riaditeľ magistrátu, alebo ten orgán, ktorý riadi tento odbor by mal prehodnotiť to, či tieto nápravné opatrenia sú adekvátne k zisteniu nedostatkov. To nie je vec, to nie je parketa kontrolórky, ja si aspoň toto myslím a som konečne rád, že prvýkrát som vypočul chválu na adresu kontrolórky tu v zastupiteľstve, že konečne tak robí ako má. Ďakujem. 

p. Raši, primátor mesta Košice: Ďakujem pekne. Ak sa nikto ďalší nehlási do rozpravy, uzatváram rozpravu a poprosím návrhovú komisiu, aby prečítala návrh na uznesenie. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach podľa § 6 odsek 2 písm. z) Štatútu mesta Košice berie na vedomie: 
1. Správu o činnosti hlavného kontrolóra mesta Košice od VI. rokovania  Mestského zastupiteľstva v Košiciach. 
2. Správu o výsledku kontroly hospodárenia, nakladania s majetkom a vybraných položiek výnosov a nákladov za obdobie 2009 a 2010 v Tepelnom hospodárstve Košice. 
3. Správu o výsledku kontroly vybavovania sťažnosti a petícií v meste Košice - Kancelárie primátora za obdobie roka 2010. 
4. Správu o výsledku kontroly nakladania s majetkom a vybraných položiek príjmov a výdavkov v Základnej škole Mládežnícka 3, Košice za obdobie roka 2010. 
5. Správu o výsledku kontroly nakladania s majetkom a vybraných položiek príjmov a výdavkov v Materskej škole Ttrebišovská 11, Košice za obdobie rokov 2009 a 2010. 
6. Správu o výsledku kontroly nakladania s majetkom a vybraných položiek príjmov a výdavkov za obdobie rokov 2009 a 2010 v Základnej škole Dolina 43, Košice Poľov. 
7. Správu o výsledku kontroly nakladania s majetkom a vybraných položiek príjmov a výdavkov v Základnej škole ulice Slobody 1, Košice za obdobie rokov 2009 a 2010.
Schvaľuje návrh plánu kontrolnej činnosti Útvaru hlavného kontrolóra mesta Košice na prvý polrok roku 2012. 

Hlasovanie č. 10 -	za: 44, proti: 0, zdržali sa: 1

p. Raši, primátor mesta Košice: Konštatujem, že uznesenie bolo schválené. 
Poprosím pani kontrolórku, aby v prestávke podala informácie na technické a procesné otázky, ktoré tu padli. 
- - -

5 . Správa o odpovediach na interpelácie a dopyty poslancov mestského zastupiteľstva, ktoré boli prednesené na VI. rokovaní MZ dňa 19.9.2011

p. Raši, primátor mesta Košice: Poprosím riaditeľa magistrátu, aby uviedol materiál Správu o odpovediach na interpelácie a dopyty poslancov Mestského zastupiteľstva, ktoré boli prednesené na šiestom rokovaní Mestského zastupiteľstva dňa 19. 9. 2011.

p. Lazúr, riaditeľ MMK: Ďakujem. Vážený pán primátor, vážené poslankyne, vážení páni poslanci. Na interpelácie a dopyty poslancov bolo odpovedané v zákonnej 30 dňovej lehote písomne samozrejme s tým, že naše odpovede vychádzali či čo sa týka odpovedí  ako takých, alebo návrhov riešení z vecných a finančných možností mesta Košice. Materiál všetci dostali tak pokiaľ nemáte pripomienky k danému materiálu doporučujem, aby ste ho zobrali na vedomie. Ďakujem. 

p. Raši, primátor mesta Košice: Otváram rozpravu k bodu číslo 5.

p. Süli, poslanec MZ: Vážený pán primátor, vážené zastupiteľstvo. Interpeloval som vás ohľadom verejného osvetlenia, kanalizácie a úpravy vozovky na ulici Na stráni v Košiciach, to je v Mestskej časti Košice - Sever a dostal som odpoveď, kde bolo mi vysvetlené veľmi podrobne a veľmi odborne, ako sa to nedá urobiť. Spočítal som si predovšetkým stĺpy verejného osvetlenia teda stĺpy, kde by sa dali umiestniť svietidlá verejného osvetlenia je ich 12 a napojenie by sa veľmi ľahko dalo urobiť z križovatky Kavečanská cesta / Na stráni. Otázka znie, že odkiaľ peniaze na svietidlá. Včera som išiel po Južnej triede, ale som išiel aj dnes, napríklad na triede SNP a zo stĺpov verejného osvetlenia boli demontované, bolo demontovaných polovička svietidiel. Niekedy boli to dvojramenné svietidlá, teda stĺpy. Sú tam už svietidlá len na jednej strane a demontovalo sa približne asi 1200 svietidiel z týchto stĺpov. Možnože menej, neviem presne odhadnúť. Ja si osobne myslím že pre dojem pre tých občanov, ktorí tam bývajú, že bývajú v meste by bolo možné možná pohľadať spôsob ako dostať svietidla na tie stĺpy, kde je rozvod elektriky a aspoň tie verejné osvetlenia  keby sme im mohli zabezpečiť z toho dôvodu, že skôr či neskôr budú tam vlámačky a už aj sú do tých budov, keď nikto nie je doma a v noci pre pocit bezpečnosti by sa to kľudne mohlo urobiť, keby sme veľmi chceli, lebo svietidlá sú k dispozícii, možnože nie najmodernejšie aspoň časť, ktoré boli demontované z Južnej triedy, alebo z Triedy SNP tam namontovať a natiahnuť kábel, ovládací kábel z križovatky Na stráni / Kavečanská. Čo sa týka kanalizácie beriem na vedomie to, že sa to nedá urobiť, ale nedá sa to urobiť  len pre väčšinu obyvateľov, jeden tam ktorý sa vybudoval sa napojil veľmi rýchle a promptne na kanalizáciu, lebo mal iné podmienky a jeho poslanie iné než bežných občanov. Interpeloval som potom pán primátor vás ohľadom zaujatie verejných priestranstiev okolo chrámu svätej Alžbety a na tom priestranstve kde je zvon, teda ten pôvodný zvon svätého Urbana. Chcem konštatovať, že došlo k náprave a som toho názoru, že by sme, aby ste ten odborný orgán mali rešpektovať nárok na obrady, na zachovanie kultúrneho obradu v tomto chráme, aby tam reprodukovaná hudba a akcie športového charakteru už nikdy neboli, lebo tam jednoducho nepatria. Osobne si myslím, že keď chceme verejnosť zapojiť do športu tak tieto veci patria na sídliská kde žije pomerne veľa občanov. Na „kuzmánke“ žije 14000, na Ťahanovciach 33000, na Terase myslím 44000 a tieto akcie, ktoré tam boli ten bedminton a plážový volejbal keď chceme tento šport propagovať, prosím, aby to bolo urobené tam, kde o to je najväčší záujem. Tam totižto nepatrí. 
Čo sa týka parkovania rezidentov musím konštatovať, že nič sa nestalo, keď mi tam vyvesíme tabuľu, že to je vyhradené pre rezidentov, nemali by sme za žiadnych podmienok rešpektovať v to, aby tam parkovali z rôznych okresov Slovenska a hlavne z východného Slovenska, tobôž cudzinci, ktorí veselo parkujú na tých parkoviskách v dobe keď je to vyhradené pre rezidentov a rezidenti keď kúpia si karty prakticky sú nanič, lebo tam nemôžu parkovať. Ďakujem. 

p. Raši, primátor mesta Košice: Ďakujem pekne, pán poslanec Berberich nech sa páči.

p. Berberich, poslanec MZ: Ďakujem za slovo. Ja som na septembrovou zastupiteľstve vás pán primátor interpeloval ohľadne dodatku číslo 2. Ak dovolíte predniesol by som niektoré svoje výhrady, pretože s tou odpoveďou nie som spokojný. Ako prvá moja výhrada v odpovedi ktorú som dostal, alebo by som možno do budúcnosti požiadal, aby otázky, ktoré boli v interpelácii položené boli potom uvedené aj presne v materiáloch, pretože nie je to tak a tým môže vzniknúť dojem že tá odpoveď je ako v poriadku. Ja som sa pýtal na konkrétne veci z tohto dodatku a tá odpoveď je síce rozsiahla, ale nerieši tie konkrétne veci na ktoré som sa ja pýtal. 
Ďalšia vec je možno spomeniem aj odpoveď ktorú ste poslali kolegovi Kočišovi, pretože v podstate sa týka tej istej veci hoci sa tiež pýtal na úplne inú vec aj napriek tomu, že sa týka toho dodatku. Odpovede, ako je aj v materiáloch uvedené sú identické, ale musím povedať, že doslova čiže ten istý text, ktorý som dostal ako odpoveď na interpeláciu, dostal aj pán poslanec Kočiš. Líšia sa iba v tom, že poviem konkrétne to len taká technická vec v podstate sa líši len označením bodov. Ja mám tam za a), b), c), d), e) a pán Kočiš má e), f), g), h) a tak ďalej, čiže neviem pán primátor skúste sa vžiť do situácie poslanca, ktorý sa pýta na konkrétne veci na predchádzajúcom zastupiteľstve som sa to snažil dať aj do bodu programu, chýbal jeden hlas, aby bol tento bod zaradený, čiže myslím, že poslanci mali záujem o tieto informácie, no a musím s ľútosťou konštatovať, že jednoducho myslím si, že ani vy sám by ste nebol spokojný s takýmito odpoveďami. Takže ľutujem, ale musím konštatovať, že táto odpoveď ma absolútne neuspokojila. Ďakujem pekne. 

p. Raši, primátor mesta Košice: Pán poslanec Lazár, nech sa páči.

p. Lazár, námestník primátora: Ďakujem pekne pán primátor. Ja by som ešte nadviazal na kolegu Süliho keď sme spomínali historické centrum. Pochopiteľne je to priestor, ktorý je lákavý pre takéto akcie, pretože je to pomerne zaujímavý priestor aj zaujímavý spôsob propagácie, ale tá náprava bola zjednaná. Ale prihlásil som sa aj kvôli tomu, že včera som mal ďalšiu takú skúsenosť a už sme k tomu prijali opatrenie keby náhodou niekto z vás chcel interpelovať, aby ste mali informáciu, že v tejto veci konáme včera počas bohoslužby o šiestej v Dóme svätej Alžbety, neviem ktorí z vás tam boli tiež, to bola prvá adventná nedeľa a myslím, že to bolo v čase keď z bolo dávané požehnanie tak samozrejme z Dolnej brány sa ozývala hudba, čiže chceme vyzvať takisto  Biskupský úrad, aby nám dal informáciu vopred, hlavne počas významných kresťanských sviatkov, ktoré sú, tie samozrejme ovládame, ale kedy presne je omša,  aby sme hlavne v tom čase, počas konania omší, obmedzili takéto aktivity. Čiže hovorím zažil som to osobne sám, prijali sme k tomu opatrenie, čiže nie je potreba to už interpelovať, keby náhodou niekto ešte chcel. Ďakujem pekne. 

p. Raši, primátor mesta Košice: Ďakujem pekne, ak sa nikto nehlási do rozpravy, uzatváram rozpravu. Ja by som poprosil pána Berbericha, že ani ja, ani vy nie sme právnici, čiže keď máte akékoľvek nezrovnalosti ohláste sa dostanete, budete prijatý vedúcim majetkovoprávneho oddelenia, ktorý vám všetko vysvetlí, aby ste nežili v pocite, že niečo nie v poriadku, lebo to je veľmi nepríjemné. Takže ďakujem veľmi pekne a poprosím návrhovú komisiu, aby prečítala návrh na uznesenie. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach v zmysle príslušných ustanovení Rokovacieho poriadku Mestského zastupiteľstva v Košiciach berie na vedomie správu o odpovediach na interpelácie a dopyty poslancov Mestského zastupiteľstva, ktoré boli prednesené na VI. rokovaní Mestského zastupiteľstva v Košiciach dňa 19. septembra 2011. 

Hlasovanie č. 11 -	za: 35, proti: 2, zdržali sa: 8

p. Raši, primátor mesta Košice: Konštatujem, že uznesenie bolo schválené.
- - -

6. Návrh na utvorenie evidencie pamätihodností mesta Košice

 p. Raši, primátor mesta Košice: Vážené panie poslankyne, vážení páni poslanci pod bodom číslo 6 predkladám Návrh na utvorenie evidencie pamätihodnosti mesta Košice. Podotýkam, že ďalej pod bodom 7 bude materiál o zozname evidencie pamätihodnosti mesta Košice. Poprosil by som pána doktora Hajdučka, aby nám uviedol tento materiál, aby ho uviedol aj s týmto ďalším materiálom, aby to bolo celkové uvedenie komplexné.  

p. Hajduček, zástupca riaditeľa MMK: Takže vážený pán primátor, ďakujem za slovo. Podstatou predkladaného materiálu je vytvorenie, resp. vyhotovenie evidencie pamätihodnosti obce. Tento zoznam predstavuje obdobu zoznamu, ktorý vytvára štát, pričom štát vedie zoznam kultúrnych pamiatok takže je to niečo na tento spôsob, pričom v obci to umožňuje zákon o ochrane pamiatkového fondu, ktorý hovorí v paragrafe 14 o tom, že obec môže rozhodnúť o utvorení a odbornom vedení evidencie pamätihodnosti obce. Tento návrh je predkladaný s tým, v tomto prípade ak by toto Mestské zastupiteľstvo rozhodlo a dalo súhlas na vytvorenie takejto evidencie následne v ďalšom bode predkladáme konkrétne paragrafové znenie všeobecného záväzného nariadenia, ktoré celú túto problematiku rieši. Podstatou tohto záväzného nariadenia je to, že na jednej strane sa vytvorí zoznam tých pamätihodností, ktoré sa na území obce nachádzajú a na druhej strane tú predstavuje nástroj na reguláciu, manipuláciu s pamätihodnosťami tzn. ich umiestňovanie, ich odstraňovanie, ich prípadné premiestňovanie z verejných priestranstiev a z priestranstiev na ktoré je vidno z verejných priestranstiev. Neviem či sa vám podrobne venovať jednotlivým častiam, ale pokiaľ by boli konkrétne otázky tak by som ich zodpovedal. 

p. Raši, primátor mesta Košice: Ďakujem pekne, otváram rozpravu ku bodu číslo 6.

p. Berberich, poslanec MZ: Ja som sa len chcel spýtať možno konkrétnu vec. Myslím, že vytvorenie takéhoto zoznamu je vhodná vec. Chcel som sa spýtať možno na konkrétnosti, respektíve niečo som chcel aj doplniť ak sa to ešte dá v rámci tej komisie, ktorá je tam myslená že sa vytvorí. Chcem sa spýtať či bude tam aj zástupca Východoslovenského múzea, pretože myslím, že títo ľudia alebo aj konkrétni ľudia vedia o niektorých veciach, ktoré by mohli v tomto pomôcť. A druhá vec chcem sa spýtať ako to bude priamo tu na magistráte riešené, či to bude mať pridelené nejaký odbor, alebo máme na to, lebo je tam v materiáli spomenuté, že to musí byť odborne spôsobilá osoba, tak či na magistráte taká osoba je, alebo bude vytvorené nejaké nové pracovné miesto, proste toto by som chcel vedieť. Ďakujem pekne. 

p. Raši, primátor mesta Košice: Pán doktor Hajduček poprosím stručnú odpoveď.

p. Hajduček, zástupca riaditeľa MMK: Takže odpoveď na otázku pána poslanca. Komisia, takto, celý materiál bol prerokovaný s Krajským pamiatkovým úradom, ten dal k tomu pozitívne stanovisko. Súčasne sme postupovali v súlade s metodickým pokynom, ktoré nám dalo Ministerstvo kultúry Slovenskej republiky. 
Čo sa tyká komisie, komisia by mala byť zložené jednak zo zamestnancov Magistrátu mesta Košice a súčasne z odborníkov z rôznych inštitúcií vrátane galérií a múzeí. Čo sa týka vytvorenia novej pracovnej pozície tieto personálne veci sú v kompetencii riaditeľa magistrátu a pána primátora však myslím si, že ako po krátkych informáciách, ktoré sme získali z prostredia magistrátu sú tu takíto odborníci, ktorí by takúto agendu mohli mať zverenú. 

p. Raši, primátor mesta Košice: Ďakujem pán doktor Hajduček. Ešte pani námestníčka. Nech sa páči. 

p. Lenártová, námestníčka primátora: Ja by som iba chcela povedať, že komisia určite bude interdisciplinárna, čiže budú na nej participovať aj odborníci. Samozrejme oslovíme aj pána riaditeľa Východoslovenského múzea p. Poláka, p. Leškovú, určite tam bude p. Kládek, ktorý spravuje depozit pre mesto Košice a určite tam bude pán Gašpar, riaditeľ Vedeckej knižnice. Čiže naozaj to bude široký záber odborníkov. 

p. Raši, primátor mesta Košice: Ďakujem pekne, ak sa nikto ďalší nehlási do rozpravy, uzatváram rozpravu a poprosím návrhovú komisiu o prečítanie návrhu na uznesenie.

p. Dudíková, poslankyňa MZ a členka návrhovej komisie: Mestské zastupiteľstvo v Košiciach podľa § 4 ods. 3 písm. f) a o), § 6 zákona 369 o obecnom zriadení a § 6 ods. 2 písm. ac) Štatútu mesta Košice po A) schvaľuje utvorenie a odborné vedenie evidencie pamätihodností mesta Košice podľa § 14 ods. 4 zákona č. 49 z roku 2002 Zb. zákonov o ochrane pamiatkového fondu s účinnosťou od 1. januára 2012, po B) ukladá zabezpečiť priestorové, technické a materiálne podmienky na odborné vedenie evidencie pamätihodností mesta Košice. Zodpovedný: riaditeľ Magistrátu mesta Košice. Termín: 1. januára 2013. 

Hlasovanie č. 12 -	za: 44, proti: 0, zdržali sa: 1

p. Raši, primátor mesta Košice: Konštatujem, že uznesenie bolo schválené.
- - -

7. Návrh všeobecne záväzného nariadenia mesta Košice o zozname a evidencii pamätihodností mesta Košice

p. Raši, primátor mesta Košice: Návrh bol uvedený aj pod bodom číslo 6 čiže ja by som otvoril rozpravu a každý kto má akékoľvek otázky nech ich položí v rozprave eventuálne k doplneniu materiálu. Otváram rozpravu k bodu číslo 7. 

p. Adamčíková, poslankyňa MZ a členka návrhovej komisie: Na základe splnomocnenia legislatívno-právnej komisie predkladám niekoľko pozmeňujúcich návrhov. V paragrafe 15 VZN ods. 3 druhá veta znie: súhlas mesta je potrebný aj na umiestnenie, premiestnenie alebo odstránenie pamätihodností alebo iných objektov vo vlastníctve iných osôb, ak majú byť umiestnené na pozemkoch alebo budovách vo vlastníctve mesta a na verejných priestranstvách. V pôvodnom návrhu sa pokračuje ďalej alebo na miestach viditeľných z verejných priestranstiev. Je to z toho dôvodu, že sa sme sa dohodli, že ochrana osobného súkromného vlastníctva je prednejšia, pretože tie veci môžu byť aj na súkromných budovách. 
Potom ďalší pozmeňujúci návrh. V paragrafe 16 ods. 1 sa slová „pamiatkou zapísanou“ nahrádzajú slovami „pamiatkovým územím zapísaným“ a v paragrafe 21 odsek 1 slová „osoba, ktorá“ nahrádzajú slovami „len osoba, ktorá je zamestnancom mesta a ktorá“. Ďakujem. 

M. Kočiš, poslanec MZ: Ďakujem pekne. Ja by som sa chcel na jednej strane pripojiť k  návrhu z predchádzajúceho bodu, teda navrhnúť aby naozaj to personálne zabezpečenie bolo, aby resp. vychádzalo zo súčasných personálnych kapacít magistrátu, nakoľko si myslím, že tam máme dostatočných odborníkov aby tú pozíciu správcu pamätihodností zvládli. Mám však otázku ohľadne dopadu tohto v prípade prijatia tohto VZN na rozpočet mesta, nakoľko vo VZN číslo 32, ktoré ustanovuje pravidlá pre prijímanie všeobecne záväzných nariadení sa ustanovuje, že v prípade, ak VZN má dopad na rozpočet, tak v dôvodovej správe je potrebné uviesť finančné dopady na rozpočet. Dôvodovej správe som nenašiel takúto informáciu. V predchádzajúcom bode sa síce spomínalo, že akokoľvek, proste tá situácia bude riešená v rozpočte na ďalší rok, ale v samotnej dôvodovej správe VZP takáto informácie nie je, preto sa pýtam, aké sú  finančné dopady aj s ohľadom na to, že komisii sa dávajú určité kompetencie, napríklad vyžiadať si expertný posudok a ďalšie, ďalšie kompetencie, ktoré môžu mať finančný dopad. Ak áno, tak aký. Ďakujem pekne. 

p. Raši, primátor mesta Košice: Ďakujem pekne, poprosím pána doktora Hajdučka. 

p. Hajduček, zástupca riaditeľa MMK: Ďakujem za slovo pán primátor. Čo sa týka dopadov na rozpočet mesta v prípade, že nebude vytvorené nové pracovné miesto a pokiaľ túto agendu bude viesť niekto kto je v súčasnosti zamestnancom mesta Košice myslím si, že dopad nebude mať, k tomu ešte potrebujeme jeden počítač tie tiež majú takže myslím že dopady nebudú. 
Čo sa týka depozitára, momentálne mesto už má depozit zriedený pre pamätihodností, ktoré nie sú vystavené na verejnosti čiže ani v tomto nevidíme, v prípade, ak by sa v priebehu prípravných prác tak ako je to uvedené v dôvodovej správe vyskytli nejaké požiadavky za týmto účelom, vznikne požiadavka až na rozpočet v 2013, preto niektoré ustanovenia sú, ich účinnosť je presunutá až na január 2013. Ďakujem.

p. Raši, primátor mesta Košice: Ďakujem pekne pán doktor hadičiek. Ak sa nikto ďalší nehlási do rozpravy, uzatváram rozpravu. Už len doplním aj tieto dva materiály aj toto všeobecne záväzné nariadenie boli vykreované na základe situáciu kontroverzných situácií, ktoré sa vyskytuje v našom meste takže snažíme sa v rámci platnej legislatívy a dodržaní platných zákonov ustanoviť mestu evidenciu aj nejaké kompetencie, aby tu zbytočne nevznikali, nevznikali rozbroje, keď nemusia. 
Poprosím návrhovú komisiu o návrh na uznesenie. 

p. Dudíková, poslankyňa MZ a členka návrhovej komisie: Návrhová komisia obdŕžala pozmeňujúci návrh legislatívno-právnej komisie. Ak je všeobecný súhlas vážených kolegov, dovolím si to predniesť v celku, pretože ide o naozaj kozmetické úpravy, ktoré myslím si, že nemali by mať nejaký problém. 

p. Raši, primátor mesta Košice: Chcem sa spýtať či je všeobecný súhlas, aby návrh na uznesenie bol urobený komplexne. Áno. Nech sa páči. 

p. Dudíková, poslankyňa MZ a členka návrhovej komisie: Ďakujem pekne. Legislatívno-právna komisia navrhuje § 15 ods. 3 druhá veta nasledovné znenie: „Súhlas mesta je potrebný aj na umiestnenie, premiestnenie alebo odstránenie pamätihodnosti alebo iných objektov vo vlastníctve iných osôb, ak majú byť umiestnené na pozemkoch alebo budovách vo vlastníctve mesta a na verejných priestranstvách“. V paragrafe 16 ods. 1 sa slová „pamiatkou zapísanou“ nahrádzajú slovami „pamiatkovým územím zapísaným“. V § 21 ods. 1 sa slová „osoba, ktorá“ nahradzujú slovami „len osoba, ktorá je zamestnancom mesta a ktorá“. 

p. Raši, primátor mesta Košice: V tomto prednesenom návrhu na uznesenie je potrebná trojpätinová väčšina všetkých poslancov, prosím hlasujte. 

Hlasovanie č. 13 -	za: 46, proti: 0, zdržali sa: 1

p. Raši, primátor mesta Košice: Konštatujem, že uznesenie bolo schválené. 

p. Dudíková, poslankyňa MZ a členka návrhovej komisie: Prečítala návrh na uznesenie.  
Mestské zastupiteľstvo v Košiciach podľa § 6 ods. 2 písm. a) Štatút mesta Košice schvaľuje všeobecne záväzné nariadenie mesta Košice o zozname evidencie pamätihodností mesta Košice (nariadenie o pamätihodnostiach) podľa predloženého návrhu, vlastne so schválenými pripomienkami legislatívno-právnej komisie.

Hlasovanie č. 14 -	za: 46, proti: 0, zdržali sa: 1

p. Raši, primátor mesta Košice: Konštatujem, že uznesenie bolo schválené.
- - -

8. Návrh na zmeny a doplnenie Všeobecne záväzného nariadenia mesta Košice č. 99 o nakladaní s komunálnymi odpadmi  a drobnými stavebnými odpadmi na území mesta Košice

p. Raši, primátor mesta Košice: Poprosím o krátke uvedenie materiálu pána riaditeľa. 

p. Lazúr, riaditeľ MMK: Ďakujem za slovo. Tento materiál, tento návrh o zmeny, resp. doplnenia všeobecného záväzného nariadenia rieši zosúladenie legislatívneho rámca čiže platného zákona v tejto oblasti a nášho pôvodného VZN. O bližšiu špecifikáciu poprosím odborný útvar vedúceho oddelenia Ing. Kvokačku. 

p. Raši, primátor mesta Košice: Poprosím pán Ing. Kvokačka, keby ste veľmi jasne a stručne uviedli zásadné zmeny. 

p. Kvokačka, vedúci Oddelenia životného prostredia a špeciálneho stavebného úradu MMK: Ďakujem za slovo vážený pán primátor, vážené poslankyne, vážení poslanci. Tak ako to bolo povedané zmena VZN spočíva v zosúladení s legislatívou Slovenskej republiky tzn. zo zákonom číslo 223 z roku 2001 o odpadoch. Jedná sa o tok biologicky rozložiteľných odpadov, ktorý podľa zákona a § 39 ods. 5 zákona o odpadoch hovorí o tom, že obec je povinná separovať takéto odpady v súlade so stratégiou nakladania biologicky rozložiteľných odpadov, ktorá bola schválená uznesením vlády Slovenskej republiky číslom 904 z roku 2010. Táto stratégia hovorí o tom, že prednosť pred zneškodňovaním týchto odpadov má materiálové zhodnocovanie, čo v našom prípade znamená materiálové zhodnocovanie čiže kompostovanie v mestskej kompostárni  v Košiciach, ktorá bola postavená teda z finančných zdrojov Európskej únie a tam nám vyplývajú určité povinnosti ako je udržateľnosť daného projektu a samozrejme aj nábehové krivky tzn. asi to, že do roku 2014 kapacita tohto zariadenia musí byť naplnená v tom zmysle, že na vstupe má byť 12000 ton týchto biologicky rozložiteľných odpadov a na výstupe 6000 ton kompostu. Ostatné zmeny sa týkajú všeobecných náležitostí, ktoré tak isto vyplývajú zo zmenenej legislatívy. Ďakujem.

p. Raši, primátor mesta Košice:  Otváram rozpravu k tomuto bodu. Prihlásená pani poslankyňa Jenčová po nej pán poslanec Dečo, nech sa páči.

p. Jenčová, poslankyňa MZ: Ďakujem za slovo pán primátor. Ja mám doplňujúci návrh k tomuto VZN a síce ide o to, že keď sme pred dvomi mesiacmi chceli riešiť odpady, ktoré sa nám tú nosia z celých Košíc, tak nenašli sme žiadne opretie sa o nejakú legislatívnu normu tzn. že preto dávam doplňujúci návrh, že zakazuje sa všetkým fyzickým a právnickým osobám, ktoré nie sú poplatníkmi poplatku za komunálne odpady a drobné stavebné odpady správcovi poplatku mestu Košice ukladať komunálny a iný odpad na stanovištia odpadových nádob a kontajnerov určených pre rodinné a bytové domy na území mesta Košice. Je bežným zvykom, keďže my sme výpadok a na Jazere hovorím z vlastnej skúsenosti že smer od Slanca a naše kontajnery na Tálinskej sú preplnené domovým odpadom z rôznych dedín a nebola legislatívna norma aspoň sme ju my teda nenašli. Toto naše VZN číslo 99 hovorí o odpadoch, ktoré pochádzajú z územia mesta Košice, čiže nehovorí o odpadoch, ktoré odtiaľto nepochádzajú a preto vlastne v paragrafe 10 v tom ods. 2, kde sú zákazy navrhujem doplniť nové písmenko tohto znenia ako som prečítala. Dávam to návrhovej komisii, prosím o podporu všetkých poslancov, aby nám tu celé okolie Košíc nenosilo smetí, ďakujem. 

p. Halenár, poslanec MZ: Faktická poznámka. Pani poslankyňa rád podporím tento váš doplňujúci návrh pokiaľ nebude bezzubý tzn. že ak uvediete, že čo ak sa vyskytne to, čo vy tam spomínate v tom doplnku, čo nastane. Pokiaľ to tam nie je uvedené je to len deklarácia, ktorá nemá žiaden význam. Jednoducho skúste prosím premýšľať aj v tomto smere. 

p. Dečo, poslanec MZ: Predovšetkým by som chcel vysloviť poďakovanie a pochvalu za to, že je predložená takáto legislatívna norma, pretože si myslím, že fakt je to dobré aby sme takéto VZN mali respektíve upravili. Na druhej strane chcem poprosiť a požiadať o doplnenie tohto VZN a to v bode 1 § 3 o zmenu. Súčasné znenie je „biologicky rozložiteľný komunálny odpad v zátvorke ďalej len odpad zo zelene“ zmeniť na znenie „odpad zo zelene, časť biologických rozložiteľných odpadov“. Zdôvodním to: častokrát sa stáva, že sa dostáva do tejto kategórie odpadu aj biologický odpad živočíšny a je to svojim spôsobom veľmi často aj znehodnotenie tohto materiálu v kompostárni, predovšetkým materiál z našej kompostárni by mal slúžiť, keďže oni sú záhradkári hej, tak by mal slúžiť ako vysokokvalitný materiál pre záhradnícke a sadovnícke účely, aby sme sa vyhli tomu čo v minulosti produkovala naša kompostáreň, pretože ak sa robili ak sa robili rozbory, tak po väčšine prípadov materiál z kompostárne v Bernátovciach obsahoval veľmi vysoké percento ťažkých kovov a bol svojím spôsobom nepoužiteľný, preto kvôli čomu bola táto kompostáreň zriadená, čiže túto úpravu len a len kvôli tomu a taktiež by som by som považoval za systémové riešenie, aby predovšetkým tam sme videli aj to energetické zhodnotenie a až v tom neposlednom rade to materiálové zhodnotenie. Ďakujem pekne, ten pozmeňovák odovzdám. 

p. Raši, primátor mesta Košice: Ďakujem pekne poprosil by som teda odovzdať pozmeňovák a keď ešte budú ďalšie pozmeňováky, tak potom by som na záver poprosil pána inžiniera Kvokačku, aby sa k nim vyjadril ako odborný garant tohto materiálu. 

p. Čekanová, poslankyňa MZ: Faktická poznámka. Ďakujem pekne za slovo pán primátor, vážené kolegyne, kolegovia. Chcem podporiť tento návrh a doplnenie pána kolegu, pretože naozaj aj keď síce zákon hovorí o uprednostňovanom materiálovom zhodnocovaní, alebo materiálovom zhodnotení biologicky rozložiteľného odpadu, treba brať aj na zreteľ to energetické zhodnotenie odpadu a práve kuchynský odpad, alebo reštauračný tzn. aj iný, ďalší inak zhodnotiteľný odpad nepatrí do kompostárne. Ešte jednu otázku mám, aký dopad bude mať, dá sa povedať toto prijaté nové VZN ak prejde na občana, či sa vlastne zvýši poplatok za odvoz odpadu, to patrí pre zpracovateľa tohto materiálu a ešte jednu otázku by som mala, či mesto Košice, alebo prostredníctvom Správy mestskej zelene disponuje s mechanizmami pre drvenie tohto odpadu hodného do kompostárne, ďakujem. 

p. Raši, primátor mesta Košice: Ďakujem pekne, tak isto poprosím pána inžiniera Kvokačku nech si všetko zapíše, aby komplexne naraz odpovedal. Pán poslanec Halenár, po ňom pán poslanec Kažimír. 

p. Halenár, poslanec MZ: Ja skôr zo systémového hľadiska sa pozriem na tento návrh. Budem hlasovať proti a to z toho prostého dôvodu, aby sme už konečne začali tlačiť na, ja viem že zrejme to nie je  dostatočné veľká sila jeden hlas proti na úradníkov magistrátu, ktorý nám predkladajú takéto návrhy. V minulom volebnom období to bolo presne to isté, teraz je tu nový vedúci, skrátka dostávame návrhy VZN, ktoré sú tak neprehľadné, že v mojich očiach iba ten kto chce, aby poslanec neporozumel tomu čo mu je predpokladané mu tak to predloží. Moja predstava dlhoročná je, aby VZN bolo v pôvodnom znení ako je v súčasnosti platné a v ňom aby boli vyznačované, škrtané, rôznymi farbami pridávané a uberané texty. Takto si myslím, že poslanec dostane jasnú informáciu, ktorá časť a s akým dopadom, či už sám vyhodnotí, bude menená. 
Pán primátor ešte by som rád ku komunálnym odpadom dodal toľko, že nevyzerá dobre keď poslanec vznesie námietku voči tomu čo hovorí námestník primátora keď argumentuje, že poplatok, alebo príkaz na platbu za komunálny odpad bol stiahnutý, pretože platiteľ nebolo vlastníkom nehnuteľností, ak toto poslanec napadne, že to nie je tak, skrátka vzťah poplatníka k nehnuteľností nie je relevantný a nie je mu odpovedané ani po výzve vedúcim právneho oddelenia, pretože vedúci právneho oddelenia iba konštatoval, že v roku 2008 nebola správne nebol správne ten poplatok vyrubený, nepovedal či bola nesprávna výška toho poplatku, alebo nepovedal to čo tvrdila námestníčka Lenártová. Ak toto dopustíme pán primátor, že takéto dôležité veci zostanú bez povšimnutia začne klesať ako vážnosť úradníkov magistrátu dôležitých, keďže vedúci právneho oddelenia je námestník riaditeľa magistrátu, tak si myslím, že bude klesať aj vážnosť poslancov mestského zastupiteľstva. Je možné, že jedného dňa tu bude v menšine Smer zasadať a možno, že im to tiež bude raz vadiť. Myslím že toto konanie by ste si mali začať všímať ako reagujú ľudia, ktorí sú vami manažovaní a platení z daní občanov tejto krajiny. 

p. Raši, primátor mesta Košice: Ďakujem pekne pán poslanec s faktickou pripomienkou pani poslankyňa Jenčová. 

p. Jenčová, poslankyňa MZ: Faktická poznámka. Ja by som vás rada upozornila, že pokiaľ poslanec nehovorí k prerokovanému materiálu máte právo mu zobrať slovo a po druhé by som reagovala na pána Halenára, že materiály, ktoré idú do zastupiteľstva idú práve preto na diskusiu, že každý poslanec má právo sa k nemu vyjadriť, dať pozmeňujúci, doplňujúci návrh a čo sa týka tohto VZN, tak prebehlo aj pripomienkové konanie v zmysle zákona, bolo to na internetovej stránke čiže ktorýkoľvek občan Košíc pokiaľ mal nejaký pohľad, alebo z praxe nejakú skúsenosť mohol toto VZN pripomienkovať a tvorca materiálu sa týmito pripomienkami zaoberal, takže je to normálny legislatívny proces kedy úradníci a odborníci z magistrátu vypracujú nejakú normu a my máme tiež svoje názory a pohľady z praxe a máme právo či už na komisiách sa vyjadriť, či už v rámci riadnych pripomienkových konaní, alebo ísť za ktorýmkoľvek pracovníkom magistrátu a pokiaľ niečomu nerozumiem tak sa teda informujem a nechám si to vysvetliť a potom nemám zbytočné otázky na zastupiteľstve a nepletiem hrušky s jablkami, že čo s čím dokopy. Vážení, keď vystupujete prečítajte si ostatné veci, poraďte sa v tichosti s pracovníkmi úradu a nie tu majte polhodinové monológy. Ďakujem. 

p. Kažimír, poslanec MZ: Ďakujem pekne za slovo pán primátor. Ja sa chcem opýtať na § 4  odseky 4 až 6. Ide mi o spôsob zberu a prepravy biologického odpadu, či v malých mestských častiach, lebo neviem či tomu dobre rozumiem, sú pôvodcovia odpadu povinný odniesť tento odpad do mestskej kompostárne, či mesto náhodou neuvažovalo zbierať tento biologický odpad priamo u pôvodcov, tak ako je to s komunálnym odpadom. Toto poprosím trošku bližšie vysvetliť. 

p. Raši, primátor mesta Košice: Tak isto prosím pána Kvokačku, aby si to poznačil.

p. Filipko, poslanec MZ: Ďakujem za slovo vážený pán primátor, vážené mestské zastupiteľstvo v podstate k návrhu, ktorý predkladal pán poslanec Dečo vlastne dostal aj podporu od kolegyne Čekanovej ide podľa môjho názoru aj o formálne riešenie keďže chceme riešiť prednostne ten zelený biologicky rozložiteľný odpad a pri tejto definícii ako to bolo zadefinované v predkladanom návrhu prakticky hovoríme ako keby zelený odpad bol len tým biologicky rozložiteľným odpadom a v skutočnosti je iba jednou jeho zložkou, lebo tam môžeme kategorizovať rôzne iné typy tých odpadov čiže stotožňujem sa, ale chcel by som predložiť ešte jeden pozmeňovací návrh, vlastne ide o doplnenie jedného faktu do tohto VZN a odôvodním prečo. Ak sa ten zelený odpad dovezie do kompostárne, tak bude vykonané určité dotriedenie tohto zeleného odpadu. Predpokladám, že istá časť zeleného odpadu, ktorá kvalitatívne nebude zodpovedať na kompostovanie, alebo teda objavia sa tam vieme pri správaní sa rôznych subjektov, alebo občanov tohto mesta, že do týchto vyhradených kontajnerov sa dostane často aj iný odpad, takže chcem navrhnúť aby tá vytriedená zložka, ktorá nie je vhodná na kompostovanie, aby bola uložená týmto VZN povinne energetický zhodnotiť. Vychádzam z dokumentov, ktoré sú v súčasnosti platné a vláda, teda Ministerstvo pôdohospodárstva životného prostredia a regionálneho rozvoja Slovenskej republiky prijalo v minulom roku v júli 2010 istú stratégiu v súvislosti s obmedzovaním ukladania biologicky rozložiteľných odpadov na skládky odpadov a v skutočnosti týmto mojim návrhom zabezpečíme, aby naše VZN bolo v súlade s hierarchiou odpadového hospodárstva, teda navrhujem zaradiť text: v paragrafe 8 ods. 4 za navrhovaným textom doplniť ešte pokračovanie textu „po vytriedení BRKO (odpadu zo zelene pred materiálovým zhodnotením sa zložka nevhodná na kompostovanie povinne energeticky zhodnocuje“. Návrh odovzdám návrhovej komisii, ďakujem. 

p. Raši, primátor mesta Košice: Ďakujem pekne pán poslanec, teraz by som poprosil za starostov asi pán predseda za Radu starostov.

p. Reštei, predseda Rady starostov: Ďakujem pekne za slovo vážený pán primátor, vážené mestské zastupiteľstvo. Dovoľte mi aby som vás informoval o stanovisku Rady starostov, ktorá rokovala 29.11. a samozrejme prerokovala aj tento návrh všeobecne záväzného nariadenia, ktoré je dnes predmetom rokovania. Mám trošku uľahčenú prácu, lebo jedným z návrhov bol ten, ktorý predložila pani poslankyňa a starostka pani Jenčová, čiže my plne ako Rada starostov súhlasí s tým, aby sme vám predložili takýto návrh, aby bol zaradený na prerokovanie a ako pozmeňujúci alebo doplňujúci návrh prerokovaný a to ohľadom zákazu pre fyzické a právnické osoby, ktoré nie sú platiteľmi daní za odpady mestu Košice umiestňovať takýto komunálny odpad. Nie je to len problém sídliska, alebo mestskej časti Jazera, je to problém všetkých prímestských mestských častí, ktoré sú tu. Je to problém v Šaci, je to problém Ťahanoviec, je to problém samozrejme aj v Krásnej a ďalších mestských častí takže plne súhlasíme s takýmto návrhom, aby ak je možné potom Mestská polícia mala možnosť i robiť určité  kroky a opatrenia. To je k jednému bodu, ďalej by sme, je tu návrh v paragrafe 12 písmeno 1 doplniť na konci tejto vety slovo „bez úhrady“.  Jedna sa o zvoz zeleného odpadu do kompostárne v ktorom sa v tomto bode sa uvádza, že na základe objednávky v jednotlivých mestských častí takáto aktivita bude, čiže náš návrh je, aby na konci tejto vety bolo doplnené slovo „bez úhrady“. Ďalej mi dovoľte ešte posledný návrh, v tomto bode 5 je to kde sa pojednáva o vypustení časti kontajnerov s obsahom 1700 litrov, aby tento návrh bol nechaný tak, ako bol v pôvodnom návrhu, čiže aby sa nevypúšťal tento bod číslo 5, čiže ja by som poprosil pani starostku a poslankyňu pani Jenčovú, aby tento návrh si osvojila a predložila návrhovej komisii, keďže ja takéto návrhy nemôžem predkladať. 

p. Jenčová, poslankyňa MZ: Faktická poznámka. Plne si osvojujem tento návrh Rady starostov, čiže bude sa dopĺňať zvoz z ostatných mestských častí bez úhrady a ostávajú kontajnery s objemom 1700 litrov z toho dôvodu že sú to nášľapné kontajnery, teda samootváracie a keď ich vypustíme z tohto VZN tak už Kosit ich už vôbec nebude môcť dať a už 2 roky debatíme s Kositom že by mohli zmeniť typ nádoby, aby bol nášľapný a tým pádom vietor nevyfúkaval, tak vlastne nechať to vo VZN, nič nám to nemení na VZN, len je tá možnosť týchto nášľapných. Takže osvojujem si návrh pána starostu a Rady starostov. 

p. Raši, primátor mesta Košice: Ďakujem pekne, poprosím všetky návrhy aby mala návrhová komisia, aby z toho vznikol nejaký racionálny mix. 

p. Gál, poslanec MZ: Ja vo svojom vystúpení by som chcel len podporiť návrhy pani starostky Jenčovej, pretože skutočne to Jazero na začiatku týždňa vyzerá minimálne tá začiatočná časť Jazera, kde ja bývam, všelijako len nie ako kultúrne prostredie a je to práve z toho titulu, že odpad tam vyhadzujú aj úplne iní ľudia, ktorí tam alebo firmy, ktoré tam nemajú čo vlastne vyhadzovať keďže tam ani nemajú prevádzky, alebo nebývajú. Na záver by som ešte chcel keďže tu vidím zástupcov Mestskej polície, ak je to v ich kapacitných, alebo finančných možnostiach dôslednejšie dodržiavať toto VZN a kontrolovať jeho dodržiavanie a nejaké častejšie kontroly aj keď viem, že aj v spolupráci s mestskou účasťou na Nad jazerom už boli nejaké akcie, ale keby to bolo v ich možnostiach častejšie vykonávať tieto kontroly, ďakujem. 

p. Raši, primátor mesta Košice: Preto bola vytvorená Mestská polícia na Nad jazerom, aby sa práve takéto veci eliminovali.

p. Dečo, poslanec MZ: Faktická poznámka. Možno to bude znieť trochu nie presne na pána poslanca, lebo sa to vzťahuje na každú jednu mestskú časť. V tom VZN som si všimol ešte jednu vec pán primátor, v bode číslo 7 v zátvorke máme potom body 6, 7, ktoré sa dopĺňajú. Siedmy ten hovorí „vianočné stromčeky ako odpad zo zelene môžu pôvodcovia v čase ich vzniku uložiť k určeným stanovištiam“. Ono to v celkovom objeme tento odpad je relatívne zanedbateľný či už pre kompostáreň, alebo pre spaľovňu, ale z hľadiska odborného, hovorím to preto lebo  aj keď je to už veľmi dávno mám nejaké roky odpracované na štátnej ochrane prírody, PH tohto odpadu, ktorý ide do kompostárne napríklad je kruto kyslé. Je nevhodné na to, aby sme s tým ďalej pracovali kde si napríklad v meste, sadovníctve, záhradníctve. Už len keď si pozriete na svojej záhradke čo vám rastie pod ihličnatým stromom, väčšinou vám tam ostáva suché ihličie, čiže je to veľmi kyslé prostredie a myslím si, že vôbec by sme neurobili zle, keby sme túto siedmu zátvorku z tohto uznesenia vyňali, pretože pôjde to v tom prípade kde si na skládku, alebo do spaľovne kde to proste musia spáliť. Jediné čo sa v praxi aj v zahraničí využíva, ale to sú nie spaľovne, ale sú to kompostárne so špeciálnym režimom bunkového režimu, nie taká betonárka, ktorú máme my v Košiciach, kde skoro pol roka vám procesy nemôžu prebiehať, lebo v zime, v mraze, atď. to nejde tak je to že sa užíva len a len ihličie. Neviem či sme schopní separovať  z tých stromčekov ešte ihličie čiže v tom prípade považujem za vhodnejšie, aby sme to vyňali. Je to môj návrh, aby sme to vyňali aj keď to nie je zásadného charakteru podotýkam. 

p. Raši, primátor mesta Košice: Poprosím ale keď to má byť návrh, aby bol predložený návrhovej komisii, lebo na to, aby sme niečo vyňali musíme dodržať tento proces a súhlasím s vami, že keď sa stromčeky po Vianociach vyhadzujú takto ihličie väčšinou ostane na snehu. 

p. Halenár, poslanec MZ: Faktická poznámka. Ozývajú sa tu podporné teda hlasy na prijatie toho doplňujúceho návrhu pani poslankyne Jenčovej. Ja by som chcel vyzvať hocikoho kto má predstavu, že ako to má robiť tá Mestská polícia a nech ju dá, nech ju predloží. Ja neviem či majú chodiť ľudia s občianskymi preukazmi, lebo podstata toho doplňováku je, že iba občania mesta Košíc, tak neviem niečo z technickej stránky, aby sme si tu prestali maľovať nejaký pekný obrázok, že ako my tam vsunieme jednu krásnu vetu do VZN a odrazu ľudia zo Slanca nebudú nosiť odpad ku kontajnerom na jazere, skrátka niečo z praktického hľadiska. 

p. Kupec, starosta MČ Košice – Kavečany: Ďakujem pekne pán primátor za slovo, chcel by som doplniť tú požiadavku Rady starostov návrh na uznesenie teda tú časť o zmene § 12 písm. l) na konci vety teda doplniť „bez úhrady“. Chcem vysvetliť o čo ide totiž to sme mali pracovné rokovanie pred spracovaním tohto materiálu do zastupiteľstva a budem citovať zo zápisnice z tohto pracovného rokovania s odborným aparátom magistrátu kde je napísané: „Zástupcovia zúčastnených mestských častí súhlasia so zavedením systému nakladania s biologicky rozložiteľným komunálnym odpadom a vyjadrili nesúhlas v prípade financovania služby.“ Totiž to ide o financovanie teda mestské časti si objednajú avšak chce sa od nich to, aby sa za ten zvoz zaplatili. K tomu chcem povedať toľko, že mesto má verejné priestranstvá, zeleň a o starostlivosť je zabezpečená dvojakým spôsobom. Totiž to v niektorých mestských častiach je to cez Správu mestskej zelene a v niektorých mestských častiach zase si mestské časti majú v správe tieto pozemky a starajú sa o ne. Týmto pokiaľ by mali za to platiť tak týmto mestským častiam, ktoré sa starajú o mestský majetok ešte vznikne ďalší náklad oproti systému, ktorý majú teraz, pretože ten odpad jeho nakladanie máme riešené v rámci svojho územia. Chcem podotknúť, že riešené nakladanie legálne tak, ako to má byť tzn. buď v našom prípade samostatne hospodáriaci roľníci si to pokosí, teda máme zmluvu aj si to uloží do svojho kompostoviská, alebo do  hnojiská prípadne ak potrebuje zoologická záhrada tam to vieme umiestniť, alebo máme ďalšiu možnosť Správa mestskej zelene má lesnú vlastne pardón Mestské lesy ma lesné škôlky v katastri kde do kompostu tak isto si to vie dať, čiže vieme efektívne s tým nakladať a tu sa teda núti, aby sme ja neviem asi 30 km dali voziť a zaplatili za to, za zvoz tohto odpadu, preto keď už, ja rozumiem bola postavená kompostáreň z európskych fondov a treba ju naplniť, ale potom teda nech tento náklad znáša mesto respektíve Správa mestskej zelene, ktorá je na to určená a má trebárs ma toto kompostovisko. A je preto chcem to nejak vysvetliť, pretože v tej zápisnici je aj  uvedené čo teda nebolo tam na tom našom pracovnom stretnutí hneď povedané, ale je tu povedané že požiadavka nemôže byť akceptovaná z dôvodu, že návrh VZN podľa jeho návrhu na zavedenie systému nakladania s komunálnym odpadom a teda ešte jedna veta celkom tomu nerozumiem a chcem len povedať, že ja si myslím, že môže byť ten istý režim ja ako aj teraz funguje napríklad s veľkokapacitnými kontajnermi, kedy je urobený harmonogram a sa zváža podľa potreby bez nejakej úrady mestských častí čiže nerozumiem tej vytke a predpokladám, že pán vedúci oddelenia vystúpi s tým, že to nie je možné, ale ja si myslím, že je to nakladanie s komunálnym odpadom a teda akýsi mesto zvolí režim tak s tým bude nakladať. Takže chcem poprosiť pánov poslancov, aby tento náš návrh teda podporili aby mestské časti, ktoré sa starajú o mestskú zeleň aby nemali ďalší zvýšený náklad a mohli ekonomický a efektívne s tým nakladať prípadne ak chce mesto zvážať do kompostárne teda nech ten náklad respektíve nech to zabezpečí Správa mestskej zelene, prípadne tú faktúru keď musí platiť niekomu tak nech to platí mesto teda nie mestské časti. Ďakujem pekne. 

p. Raši, primátor mesta Košice: Ďakujem pekne s faktickou pripomienkou pán poslanec Lazár nech sa páči.

p. Lazár, námestník primátora: Ďakujem pekne pán primátor kolegyne kolegovia. Ja by som chcel sústrediť vašu pozornosť na ten materiál ako celok. Ja si myslím, že jeho snahou a ambíciou aj s tými pozmeňujúcimi návrhmi je, aby sme zabránili tomu, že Košice sa stanú smetiskom pre okolité obce priľahlé k mestu a jeho snahou je tak isto vytvoriť základný predpis a nariadenie na základe ktorého Mestská polícia bude mať možnosť pokutovať resp. zabraňovať takémuto konaniu. Môžeme samozrejme k tomu dávať viacero pozmeňovacích návrhov, ale ten primárny cieľ je tento a bolo by dobré keby tento materiál prišiel aby sme začali aplikovať ďalšie opatrenia na to ako som už zvýraznil, aby sme sa nestali skladiskom alebo smetiskom pre okolité obce. Ďakujem pekne. 

p. Raši, primátor mesta Košice: Ďakujem pekne pán poslanec Siksa. 

p. Siksa, poslanec MZ: Ďakujem pekne, vážený pán primátor, vážené zastupiteľstvo.  Ja by som mal takýto názor na túto vec tu čo to bolo povedané nehovorím ,že to bolo zlé, ale tak ako povedal pán námestník predpis je spracovaný v poriadku, prečítal som si ho celý, ale môj názor je taký, že to čo hovoríme čo hovorila pani starostka Jenčová alebo ostatní o donáške odpadov z okolitých obcí na mestské časti je pravdou ale spomeniem problém, že asi tieto obce nemajú možnosť častejšie vynášať odpad resp. asi majú problém finančný zabezpečiť si veľkokapacitné kontajnery alebo viacero kuka nádob pre obyvateľov. Pokiaľ by tam možno bol ten harmonogram častejší možno by tí ľudia nezačali veci do mesta, či už je to domový odpad iné veci. Ja viem, že často ľudia aj pália pri takomto počasí vonku papiere, tertarpaky alebo plasty v pieckach, čiže je to o tom, že asi ten odvoz v okolitých obcí nie taký aký by mal byť. Možno tam je problém, nie v meste Košice alebo v mestských častiach. Ďakujem pekne. 

p. Raši, primátor mesta Košice: Ďakujem pekne, teraz by som poprosil pána inžiniera Kvokačku, aby zodpovedal, aby podal informácie na otázky tak ako boli postupne kladené jednotlivými poslancami.

p. Kvokačka, vedúci Oddelenia životného prostredia a špeciálneho stavebného úradu MMK: Ďakujem za slovo, pokúsim sa priebežne jak tie dotazy boli od jednotlivých poslancov a poslankýň prednášané zodpovedať. 
Pán poslanec Dečo ohľadom energetického zhodnocovania odpadu a teda definície biologických rozložiteľných odpadov tak ako je uvedené v navrhovanom VZN. Samozrejme do biologických rozložiteľných odpadov patria aj kuchynské odpady, my sme tieto odpady nechali teda dá sa povedať, že ich budeme riešiť v druhej etape pokiaľ bude prijatý nový zákon o odpadoch. Biologicky rozložiteľné odpady sme definovali presne teda majú svoju definíciu a svoje konkrétne náležitosti a nazvali sme ich zeleným odpadom tzn. že všetok zelený odpad tak ako je zadefinovaný v novele  VZN je v súlade so zákonom o odpadoch ako jedna podmnožina celého balíka biologicky rozložiteľných odpadov. 
Čo sa týka energetického zhodnocovania a toku odpadov do spaľovne odpadov samozrejme, že prevádzkovanie kompostárne má svoje prevádzkové povinnosti. Je tam spracovaný prevádzkový poriadok, tá hierarchia odpadového hospodárstva musí byť zachovaná, najprv musí byt ten zelený odpad materiálovo zhodnotení pokiaľ mesto takéto zariadenie má a ho má, následne môže byť ďalší postup taký, že teda nevhodný zelený odpad bude nasmerovaný do spaľovne odpadov. Mne je ťažko povedať, že či toto zariadenie je energeticky teda zariadenie na energetické zhodnocovanie pokiaľ viem v súlade s platnou legislatívou Slovenskej republiky sú spaľovne odpadov považované za zariadenia na zneškodňovanie odpadov. 
Pani poslankyňa Čekanová kuchynský a reštauračný odpad. Ten budeme riešiť v ďalšom VZN sú to špecifické biologicky rozložiteľné odpady, ktoré vznikajú na území mesta. Tak isto aj Správa mestskej zelene dostala úlohu v rámci určitého projektu spracovať nejaký návrh na riešenia spracovania týchto odpadov. Samozrejme že celé VZN ráta s tým teda náväznosť na poplatok pre občanov bude nulový. Čo sa týka drvičov týchto odpadov Správa mestskej zelene momentálne prevádzkuje jeden veľký drvič na samotnej kompostárni a tak isto využíva 2 mobilné drviče, ktoré využíva v rámci svojej činnosti v rámci mesta Košice. 
Ďalej pán poslanec Filipko § 4 ods. 4 až 6. Pôvodcovia odpadov zo zelene sú jednak fyzické osoby, fyzické osoby podnikatelia, právnické osoby. Fyzické osoby majú teda majú možnosť alebo prvá možnosť je, že majú vlastné kompostoviská na svojich obydliach resp. môžu ich ukladať na komunitné tzv. kompostoviská to sú kompostoviská, ktoré by využívala väčšia nejaká komunita. Ďalšou možnosťou je, že fyzické osoby môžu tento zelený odpad doniesť do zberných dvorov a poslednou možnosťou je, že môžu priamo doniesť aj do kompostárne v Bernátovciach. 
K tej definícii BRO, ktorá je používaná v navrhovanom VZN som sa zmienil, je to určitá podmnožina biologicky rozložiteľných odpadov tak, ako ju definuje zákon o odpadoch. 
K tým faktickým poznámkam čo sa týka dotrieďovania a prevádzkovania kompostárne  som už takisto vysvetlil, že prevádzka teda kompostáreň má vydané právoplatné rozhodnutie o prevádzkovaní daného zariadenia kde sú teda aj všetky procesy v rámci kompostovania používané také, že sú zosúladené s vypracovaným prevádzkovým poriadkom a technologickým reglementom. 
Čo sa týka vytriedených zložiek kompostáreň ako zariadenie na zhodnocovanie odpadov musí mať zmluvne dohodnuté také koncovky na zvyšné časti, aby boli zosúladené jednak s hierarchiou a jednak zo zákonom o odpadoch. Myslím si, že keď som pozeral to právoplatné rozhodnutie práve Správa mestskej zelene má uzatvorenú platnú zmluvu so spoločnosťou Kosit na odoberanie týchto zvyškových odpadov. Starostovia ohľadom vstupu iných odpadov to čo tu možno najviac rezonuje, náš názor je taký aj súčasný zákon rieši túto problematiku tak, že občan teda občania a fyzické osoby musia s odpadom nakladať v súlade s príslušným VZN, pokiaľ by nastal nejaký  rozpor ako hovoríte, že iní občania teda dovážajú odpad z iných miest do našich kontajnerov tento fakt je možné riešiť iba tak, že daná vec bude zdokumentované nijakým spôsobom či už mestskou políciou, alebo iným ohlásením a malo by sa to riešiť v zmysle zákonov odpadov ako priestupok na mieste pokiaľ sa jedná o právnické osoby alebo fyzické osoby podnikatelia, ktorí zatepľujú byty a využívajú kontajnery, ktoré sú blízko obytných domov, chcem povedať, že takýto odklad, ktorý im vzniká pri takejto činnosti opravy nie komunálny odpad, je to stavebný odpad, ale nie je to komunálny odpad. Je to odpad, ktorý vzniká pri ich činnosti tzn. že oni, ako oprávnená organizácia musia postupovať takisto v súlade so zákonnom tzn. mať uzatvorenú zmluvu s takým subjektom, ktorý takéto odpady odoberie pre ich zneškodnenie resp. zhodnotenie. 
Čo sa týka 1700 litrových nádob tie podľa môjho poznatku sa nepoužívajú v tej mestskej časti tak z toho dôvodu boli ako dané preč z VZN. 
Čo sa týka vianočných stromčekov viac-menej sme doplnili ich znenie o túto formuláciu, ktorá viac-menej umožňuje, aby vianočné stromčeky mohli byť ukladané po sviatkoch na stanovištia kde sú kontajnery. Doteraz táto činnosť nebola popísaná vo VZN tzn., že každý vianočný stromček, ktorý bol uložený na určitom stanovisku bolo v rozpore so zákonom. 
Čo sa týka vianočných stromčekov a ich kompostovanie alebo nekompostovania Správa mestskej zelene ako správca tejto kompostárne je v začiatkoch, možnože prvé poznatky ukážu nám, že či takýto odpad je vhodný na kompostovanie pokiaľ nie tak ako som povedal je tam zmluva so spoločnosťou Kosit na priame prepojenie tzn. odpady, ktoré nebudú vhodné na kompostovanie budú dodané do spoločnosti Kosit na ich spálenie. Obavy z toho, že zelený odpad skončí na skládkach je podľa môjho názoru bezpredmetný, pretože od 1.1.2006 platí zákaz skládkovanie a zelených odpadu na skládkach tzn. všetky splátky, ktoré sú v súčasnosti prevádzkované na území Slovenskej republiky takéto odpady vo svojej činnosti nemajú. 
Čo sa týka slovíčka bez úhrady  v písmene, teda v paragrafe 12 ods. 1 písm. k). V  písm. l) sa uvádza uplatniť zánik poplatkovej povinnosti podľa osobitného predpisu a to len po vrátení zbernej nádoby zmluvnému partnerovi tomu nerozumiem a keď sa to má týkať bodu k), lebo bolo povedané písm. k) tak preprava tých zelených odpadov z mestských časti o ktorých ste rozprávali samozrejme, že bude uhrádzaná z pohľadu mesta čiže mestské časti nebudú mať zvýšené náklady na prepravu zeleného odpadu do kompostárne. Čiže vy v rámci svojej činnosti keď spravujete mestské pozemky na ktorých vzniká teda kosíte ich, vniká tam odpad, tento odpad bude nasmerovaný do kompostárne do Bernátoviec. Pokiaľ tam máte zvýšené náklady budú zaplatené z mesta Košíc ako komunálny odpad. 

p. Raši, primátor mesta Košice: Ďakujem pekne pán inžinier. Dve faktické pripomienky p. poslankyňa Čekanová po nej p. poslanec Dečo, nech sa páči.

p. Čekanová, poslankyňa MZ: Faktická poznámka. Ďakujem pekne za slovo vážený pán primátor, vážené kolegyne, kolegovia. Ja by som chcela poďakovať za pozitívne informácie a to hlavne nulový poplatok za odvoz pre občana, ale dovolím si reagovať, na zneškodňovanie odpadov v spaľovní. Dovolím si za seba povedať, že mali sme na mysli aspoň ja som mala na mysli aj anaerobný spôsob zhodnocovania odpadov a to je dokonca aj z materiálového hľadiska výhodnejšie ako v kompostárni, pretože bez prístupu vzduchu ti nedochádza k úniku metánu pri takomto rozklade týchto odpadov a to som mala na mysli technologické zariadenie bio plynové stanice, ktoré sa nachádzajú v blízkosti Košíc, takže potom neskôr na zreteľ dávam aj pouvažovať na touto možnosťou, alternatívne a samozrejme k energetickému zhodnocovaniu týchto odpadov čiže nie len k zneškodňovaniu v spaľovni, ďakujem. 

p. Dečo, poslanec MZ: Ďakujem keďže mi nebolo celkom jasné z príspevku pána Kvokačku či ten pozmeňujúci návrh podporuje, alebo nepodporuje tak ja len chcem pripomenúť, že v stratégii obmedzenia obmedzovania ukladania biologicky rozložiteľných odpadov na skládky odpadov, ktorú Ministerstvo životného prostredia a regionálneho rozvoja pôdohospodárstva Slovenskej republiky schválilo, prijalo táto stratégia samozrejme nebudem vás zaťažovať má 81 strán ale na strane číslo 10 a tak isto ešte aj na ďalších ešte aj kdesi na 50 strane som si to všimol sa veľmi jasne hovorí o tom čo som tu hovoril možná, že trošku ináč a trošku zrozumiteľnejšie ja neprajem si ako Košičan aby v komposte, ktorý budú užívať naše organizácie v parkoch a pri sadových úpravách sme napríklad vyhrabávali kosti. Vec si len zoberte keď zahrabete kdesi na záhrade nejaké zviera ako sa to bežne kedysi robievalo na dedinách koľko rokov sa rozkladá tá kosť, čiže tento živočíšny odpad napriek tomu, že sa drtí napriek tomu, že prechádza nejakou úpravou, ale my sami zvážme či ho tam chceme, alebo nechceme mať, pretože aj Európska komisia a táto smernica z roku 99 hovorí o tom a triedi to na isté stupne. To je  jedna vec a druhá vec k tým stromčekom tam predpokladám, že sa zhodujeme v súčasnosti je prax taká, že tie stromčeky využíva Košická zoologická záhrada a chápem že pán vedúci nemá doposiaľ prax s tým ako to v Bernátovciach je, pretože v tom čase tam nebol o čom hovorím ja, ale sú to exaktné údaje a sú to dôkazy o tom, že tie čísla o kyslosti a nepoužiteľnosti toho kompostu boli faktom aj za predošlého obdobia takže je len so vyzýval k tomu, aby sme neurobili tú istú chybu možná, že s tým istým materiálom a poškodíme zoologickej, ktorá vedela využiť napríklad tieto stromčeky, ďakujem. 

p. Raši, primátor mesta Košice: Ďakujem pekne, hlási sa ešte nikto do rozpravy alebo ešte pán riaditeľ magistrátu. 

p. Lazúr, riaditeľ MMK: Ja by som možno len trošku skúsil zhrnúť čo povedal pán inžinier Kvokačka a za čo by som od konca tzn., že Správa mestskej zelene exaktne presne vie čo môže riešiť v rámci kompostárne a čo nie, čiže oni si vstupy jednoznačne ustrážia. Pokiaľ tie vstupy nie sú dobré tak vtedy tento odpad nejde do kompostovania a tento odpad plynule prechádza do spaľovne. Naschvál idem od konca myslím si, že aj kto nemá prehľad ako funguje tá kompostáreň tak kľudne v rámci poslaneckého prieskumu navštívte to zariadenie, treba to vidieť čo to robí, ako to robí, potom nebudú ani pochybnosti o kostiach a podobne, lebo asi tá technológia to nedovolí táto nová moderná. Neviem čo bolo v minulosti. Čo sa týka zberu tohto materiálu dnes už Správa mestskej zelene zváža svoj zelený odpad z území, ktoré má v správe zatrávnených plôch. Tu je teraz snaha, aby sa vytvorila logistika na základe toho vznikli jednania s mestskými časťami, jednania s mestskými podnikmi, jednania so školstvom čiže školy, materské škôlky, aby nevychádza navnivoč zelený odpad, aby sa dostalo do kompostu a nie aby bola naplnená jej kapacita, aby vznikol kompost, ktorý sa následne používa na správu zelene v rámci mesta Košice. My v tomto návrhu VZN neriešime ceny, my riešime súlad zákona a VZN, čiže to že materiálové zhodnotenia čiže do kompostáreňe má prednosť pred energetickým pred schvaľovaním. Táto logistiká momentálne beží my sme v jednaní s Kositom, s mestskými časťami, so školami, s mestskými podnikmi a vytvára sa priestor na to, aby sa táto logistika v rámci Správy mestskej zelene vybudovala. Chcem len podotknúť čo sa týka poplatkov ja neviem ako bolo jednanie nebol som na nich osobne, ale nikto v tejto chvíli nepovie, že sa majú zvyšovať náklady mestských častí. Tu dnes sa tento odpad zvážal niečo sa platilo Kositu. Nejaké peniaze sa ušetria tieto peniaze môžeme použiť na rozvoj technológií, rozvoj zberných nádob v rámci Správy mestskej zelene, čiže toto je už nejaká následnosť. My dnes dávame do súladu zákon a VZN. Tieto veci sa riešia následne a nikto nechce obrať mestské časti ani o jedno euro. Ide o to, aby bola kapacitne naplnená kompostáreň dnes zeleným biologicky rozložiteľným odpadom a pre budúcnosť podľa podkladov ak si to Správa mestskej zelene dokáže zariadiť aj ďalším odpadom, ktorý má zas iné náležitosti. Nie je jednoduché len niekde dať kontajner a mesiac zbieral z nejakej reštaurácia alebo školskej jedálne odpad. Sami vieme, že to je nezmysel a tá logistika a hovorí aj o tom, že kde majú ísť tie nádoby, kto ich bude strážiť aby sa tam nedostali miesto trávy ja neviem nádoby z oleja a pod., kedy sa to bude zvážať. Čiže toto všetko je otázka ďalších dní a týždňov a sme v jednaní aj zo Správou mestskej zelene, tak isto s Kositom, aby sa z toho vytvoril zmysluplný systém. Ďakujem pekne. 

p. Raši, primátor mesta Košice: S faktickou pripomienkou pani poslankyňa Čekanová. Nech sa páči.  

p. Čekanová, poslankyňa MZ: Faktická poznámka. Ďakujem pekne za slovo. Ja by som len chcela poprosiť kolegyne, kolegov, aby podporili tento návrh a samozrejme po doplnení niektorých faktických, ktoré budú postupne predložené, ďakujem. 

p. Raši, primátor mesta Košice: Ďakujem pekne, no tak chcem sa spýtať, lebo materiál je pomerne rozsiahly a veľmi špecifický. Ak sa nik to do rozpravy nehlási môžem uzavrieť rozpravu? Ak áno uzatváram rozpravu. 
Ja to zhrniem z postoja občana. Poprosím veľmi dať si pozor, aby návrhy doplňujúce od jednotlivých poslancov boli predkladané postupne a hlavne, aby návrhová komisia povedala čo predkladá, aby sme si znova uvedomili kým to bolo predložené, aby sme sa nepoplietli pri hlasovaniach a potom budeme hlasovať dobre, čiže poprosím návrhovú komisiu len veľmi pomaly povedzte o čo sa ide hlasovať, aby sme sa nepoplietli.
 
p. Dudíková, poslankyňa MZ a členka návrhovej komisie: Budeme sa snažiť pán primátor, ďakujem pekne za slovo. Takže návrhová komisia obdŕžala 5 pozmeňujúcich návrhov. Prvý predložila pani poslankyňa Jenčová. Má nasledujúce znenie: § 10 ods. 2 doplniť písm. e) tohto znenia: „všetkým fyzickým a právnickým osobám. ktoré nie sú poplatníkmi poplatku za komunálne odpady a drobné stavebné odpady správcovi poplatku mesto Košice ukladať komunálny a iný odpad na stanovištia odpadových nádob a kontajnerov určených pre rodinné a bytové domy na území mesta Košice“. 

p. Raši, primátor mesta Košice: Ďakujem pekne, čiže budeme hlasovať o tomto pozmeňujúcom návrhu.

Hlasovanie č. 15 -	za: 44, proti: 0, zdržali sa: 2

p. Raši, primátor mesta Košice: Konštatujem, tento pozmeňujúci návrh bol schválený.
 
p. Dudíková, poslankyňa MZ a členka návrhovej komisie: Druhý pozmeňujúci návrh  predložil pán poslanec Dečo. V bode 1 § 3 navrhuje zmeniť znenie biologicky rozložiteľný komunálny odpad (ďalej len odpad zo zelene) na znenie „odpad zo zelene časť biologicky rozložiteľných odpadov (ďalej v znení ako odpad zo zelene)“. 

p. Raši, primátor mesta Košice: Prosím hlasujeme o tomto pozmeňujúcom návrhu.  
Hlasovanie č. 16 -	za: 44, proti: 0, zdržali sa: 4

p. Raši, primátor mesta Košice: Uznesenie bolo schválené, poprosím ďalej. 

p. Dudíková, poslankyňa MZ a členka návrhovej komisie: Pozmeňovací návrh predložil pán poslanec Filipko. V paragrafe 8 ods. 4 za navrhovaným textom navrhuje doplniť pokračovanie nasledovného znenia: „po vytriedení BRKO odpadu zo zelene pred materiálovým zhodnotením sa zložka nevhodná na kompostovanie povinne energeticky zhodnocuje“. 

p. Raši, primátor mesta Košice: Dobre, čiže prosím hlasujte o tomto pozmeňujúcom návrhu. 

Hlasovanie č. 17 -	za: 25, proti: 0, zdržali sa: 23

p. Raši, primátor mesta Košice: Prosím ďalší pozmeňujúci návrh. 

p. Dudíková, poslankyňa MZ a členka návrhovej komisie: Štvrtý pozmeňovací návrh predniesla pani poslankyňa Jenčová, ktorá si osvojila návrh Rady starostov nasledovne: „Po prvé v paragrafe 12 písm. l) doplniť slová „bez úhrady“ a po druhé vypustiť bod 5 z predloženého materiálu ten pojednáva o tom, že sa vypúšťajú kontajneri s obsahom 1700 litrov. 

p. Raši, primátor mesta Košice: Ďakujem pekne ešte predtým, ako budete hlasovať, hlasujeme o návrhoch ku VZN, čiže sú potrebné tri pätiny, čiže predchádzajúci návrh, kde bolo 52 % nesplnil podmienku troch pätín. Teraz hlasujeme ďalej o posledne predloženom návrhu.

Hlasovanie č. 18 -	za: 44, proti: 0, zdržali sa: 3

p. Raši, primátor mesta Košice: Tento návrh bol schválený. Pani poslankyňu Dudíkovú poprosím zapojiť. Dobre, keďže tu máme spor právnikov, tak vyhlasujem 10 minútovú prestávku, ktorú využite na to, na čo potrebujete a o 10 minút pokračujeme v tomto bode. Zatiaľ poprosím právnikov, aby sa dohodli, lebo je tu jeden názor taký, druhý ...poprosím vás páni poslanci. 
Poprosím poslancov, aby sa zaprezentovali, aby sme mohli pokračovať v rokovaní. Ešte raz poprosím pánov poslancov a pani poslankyne, ktorí sú prítomní, aby sa zaprezentovali, aby sme mohli pokračovať v rokovaní o materiáli číslo 8 a potom nás čaká už len pár materiálov, slovom 47. Poprosím ešte zaprezentovať sa, aby sme dosiahli nadpolovičnú väčšinu prítomných. Ďakujem pekne, čiže ctené dámy poslankyne ctení páni poslanci prerušil som dva rozdielne právne názory na výklad schvaľovania všeobecného záväzného nariadenia mesta. Pri schvaľovaní pozmeňujúcich návrhov veľmi krátko zopakujem poprosím pána riaditeľa aj pána poslanca Deča, aby si vypočuli názor právnikov, čiže ešte raz to stručne zopakujem, hlasovali sme o pozmeňujúcich návrhoch ide o všeobecne záväzné nariadenie, ktoré si vyžaduje schválenie uznesenia trojpätinovú väčšinu prítomných poslancov. Prišla námietka zo strany poslancov či je potrebná trojpätinová väčšina pri schválení aj doplňujúceho návrhu poslanca, poprosím o výklad pána doktora Hajdučka. 

p. Hajduček, zástupca riaditeľa MMK: Ďakujem pán primátor, takže náš právny názor je taký, že aj pre schválenie návrhov na zmenu VZN je potrebná trojpätinová väčšina. Navyše po konzultácii s mojím odborným útvarom je tu taká zaužívaná prax a je to každopádne lepšie pre právnu istotu navyše doposiaľ všetky VZN, ktoré boli schvaľované boli schvaľované takouto trojpätinovou väčšinu a ich čiastočné návrhy a doposiaľ  prokurátor nikdy nenamietal nesúlad so zákonom, ďakujem.

p. Raši, primátor mesta Košice: Ďakujem pekne. Pán poslanec len diskusia už nie rozprava už bola ukončená. Neviem či vám môžem dať slovo keď sme v časti schvaľovaní návrhu uznesenia, tak toto nie poslanec mestského zastupiteľstva dal vysvetľujúcu informáciu, čiže pokiaľ sa v minulosti dodržiavalo toto pravidlo a pokiaľ je právny názor právneho oddelenia takýto ja navrhujem, aby sme sa držali tohto pravidla a s tým, že pokiaľ bude mať akýkoľvek poslanec problém nech ju potom dá normálne s využitím všetkých legislatívnych možností, ktoré sú podnetom prokurátov alebo niečo. Budeme pokračovať tak ako sa vždy všeobecne záväzné nariadenia v tomto meste v minulosti schvaľovali čiže poprosím návrhovú komisiu, aby pokračovala v prednese návrhu uznesení. 

p. Dudíková, poslankyňa MZ a členka návrhovej komisie: Ďakujem pekne pán primátor, posledný pozmeňujúci návrh predložil pán poslanec Dečo. V paragrafe 7 navrhuje vypustiť ods. 7 „vianočné stromčeky ako odpad zo zelene môžu pôvodcovia v čase ich vzniku uložiť k určeným stanovištiam“. 

p. Raši, primátor mesta Košice: Ďakujem pekne, prosím hlasujte, potrebná trojpätinová väčšina. 

Hlasovanie č. 19 -	za: 38, proti: 0, zdržali sa: 8

p. Raši, primátor mesta Košice: Tento návrh získal trojpätinovú väčšinu prítomných poslancov, prosím ďalej. 

p. Dudíková, poslankyňa MZ a členka návrhovej komisie: Pôvodný návrh. 
Mestské zastupiteľstvo v Košiciach podľa § 6 zákona č. 369 o obecnom zriadení v znení neskorších predpisov, § 10 ods. 3 písm. a) zákona 401 o meste Košice v znení neskorších predpisov a § 6 ods. 2 písm. a) štatútu mesta Košice schvaľuje zmeny a doplnenia Všeobecného záväzného nariadenia mesta Košice číslo 99 o nakladaní s komunálnymi odpadmi a drobnými stavebnými odpadmi na území mesta Košice nariadení o komunálnych odpadoch podľa predloženého návrhu a so schválenými zmenami a doplnkami. 

p. Raši, primátor mesta Košice: Ďakujem pekne, čiže prosím hlasujte o takto prednesenom návrhu uznesenia. 

Hlasovanie č. 20 -	za: 37, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené.
- - -

8/1 Doplnenie uznesenia Mestského zastupiteľstva číslo 158 zo VII. mimoriadneho rokovania Mestského zastupiteľstva zo dňa 3.11. 2011

p. Raši, primátor mesta Košice: Prosím pána poslanca predsedu finančnej komisie, aby stručne uviedol materiál.

p. Lasky, poslanec MZ: Vážený pán primátor, vážené kolegyne, kolegovia. Uznesenie Mestského zastupiteľstva číslo 158 na VII. mimoriadnom rokovaní Mestského zastupiteľstva dňa 3.11. 2011 bolo schválené prijatie úverových prostriedkov od VÚB a.s. a Slovenskej sporiteľni a.s. v rozpočtovom období 2011 až 2013. V tomto uznesení došlo k formálnej chybe a boli v ňom uvedené iba úverové prostriedky na financovanie vybraných kapitálových výdavkov, kde navrhujeme doplniť do textu uznesenie aj krátkodobý kontokorentný úver tak, aby ho v súlade s predloženou dôvodovou správou a prílohou k uvedenému uzneseniu. Jedná sa, je to na vyrovnanie časového nesúladu medzi príjmami a výdavkami bežného rozpočtu v rozpočtovom roku 2012. Ešte krátke vysvetlenie, ako viete konči nám zmluva s Dexiou, ktorá je do konca roka, prípadne poprosím ešte pána riaditeľa o bližšie vysvetlenie pre poslancov to aby sme mohli preklenúť toto obdobie v tomto rozpočte v roku 2012 tak tieto prostriedky podľa takto bývalého návrhu nemôžeme čerpať. Je v tom zmysle Rokovacieho poriadku aj po právnom názore táto zmena sa dá urobiť, ďakujem pekne. 

p. Raši, primátor mesta Košice: Ďakujem pekne, prosím ešte pána riaditeľa magistrátu, aby doplnil správu. 

p. Lazúr, riaditeľ MMK: V podstate kontokorentný úver slúži predovšetkým na vykrytie krátkodobého nedostatku zdrojov. Poviem absolútny príklad desiateho v bežnom mesiaci treba platiť výplaty, podielové dane prídu dvadsiateho prvého na účet. Pokiaľ nie je dostatok zdrojov čo môže nastať vždy po novom roku keď je problém, resp. v letných mesiacoch keď sú výkyvy a je nízky výber podielových daní, tak vtedy v podstate využívané kontokorent, ktorý slúži v priebehu mesiaca nikdy sa neobjaví na konci mesiaca a tým, že vlastne máme s tým dobrú skúsenosť a riešili sme to aj v januári tohto roku s Dexiou a tým, že vlastne tieto vzťahy s Dexiou sú momentálne také, že sú na úrovní splácania, ale nie čerpania nových úverov vieme, že nedôjde bez prolongáciu tohto úveru kontokorentného v Dexii, ktorý končí niekedy okolo 10. januára 2012 z toho titulu sme do tých našich podkladov voči bankám dali tento 2,5 miliónový kontokorentný úver bol súčasťou ponuky banky bol súčasťou prílohy ktorú ste dostali akurát úradnícky škriatok za čo sa ospravedlňujeme v názvosloví uznesenia nebol spomenutý, čiže tam bolo investičné a malo byť aj kontokorentný, čo sú krytie bežných prevádzkových prostriedkov, ďakujem.

p. Raši, primátor mesta Košice: Ďakujem pekne pán riaditeľ otváram rozpravu. Ak sa nikto nehlási uzatváram možnosť prihlásiť sa do rozpravy a poprosím návrhovú komisiu o prednesenie návrhu na uznesenie. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach podľa príslušných ustanovení Štatútu mesta Košice schvaľuje doplnenie uznesenia Mestského zastupiteľstva číslo 158 zo VII. mimoriadneho rokovania Mestského zastupiteľstva v Košiciach zo dňa 3. novembra 2011 nasledovne: za slová v rozpočtovom období 2011, 2013 sa vkladajú slová a kontokorentného úveru od Slovenskej sporiteľne a.s. vo výške 2500000 EUR na vyrovnanie časového nesúladu medzi príjmami a výdavkami bežného rozpočtu v rozpočtovom v roku 2012. 

p. Raši, primátor mesta Košice: Ďakujem pekne, prosím hlasujte o takto prednesenom návrhu uznesenia. 

Hlasovanie č. 21 -	za: 43, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené.
- - -

9. Návrh na zmenu Stanov v Čl. II. „Predmet podnikania“ v obchodnej spoločnosti Dopravný podnik mesta Košice, a. s.   

p. Raši, primátor mesta Košice: Prosím zástupcov Dopravného podniku pána Hrehorčáka, aby uviedol stručne daný materiál.

p. Hrehorčák, zástupca riaditeľa DPMK: Ďakujem pán primátor, vážené pani poslankyne, poslanci. Potreba upresnenia a rozšírenia týchto činností v súlade s nabudnutými osvedčeniami vyplynula v súvislosti s novými a právnymi predpismi v doprave v zákone  o dráhach a o povinnej základnej kvalifikácii a pravidelnom výcviku vodičov. Zároveň je potrebné vypustiť z predmetu podnikania spoločnosti vykonávanie výchovy a vzdelávanie v oblasti bezpečnosti práce v rozsahu odbornej spôsobilosti elektrotechnikov keďže na túto činnosť nám už nebola na ďalšie obdobie udelená licencia, ďakujem pekne. 

p. Raši, primátor mesta Košice: Ďakujem pekne pán podpredseda predstavenstva, otváram diskusiu k bodu číslo 9. Ak sa nikto nehlási uzatvára diskusiu a poprosím návrhovú komisiu o prednesenie návrhu uznesenia. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach podľa § 25 ods. 2  písm. a) bod 1 Štatútu mesta Košice za A) schvaľuje zmenu Stanov v Čl. II. „Predmet podnikania“ obchodnej spoločnosti Dopravný podnik mesta Košice, a. s. po a) doplniť podľa predloženého návrhu, po b) vypustiť jednu odrážku: vykonávanie výchovy a vzdelávanie v oblasti bezpečnosti práce v rozsahu odbornej spôsobilosti elektrotechnikov. 
	Po B) ukladá predsedovi predstavenstva obchodnej spoločnosti Dopravný podnik mesta Košice, a. s.:
a)	zabezpečiť zápis zmien v Obchodnom registri SR v súlade so schváleným uznesením Mestského zastupiteľstva v Košiciach, 
b)	predložiť úplné znenie Stanov obchodnej spoločnosti DPMK, a.s. do Obchodného registra SR, 
c)	zosúladiť ďalšie právne normy obchodnej spoločnosti so schváleným uznesením Mestského zastupiteľstva v Košiciach. 
Zodpovedný: v texte. Termín: bezodkladne 

p. Raši, primátor mesta Košice: Ďakujem pekne, prosím hlasujte o takto prednesenom návrhu uznesenia. 

Hlasovanie č. 22 -	za: 46, proti: 0, zdržali sa: 0

p. Raši, primátor mesta Košice: Konštatujem, že uznesenie bolo schválené.
- - -
 
10. Tarifa DPMK, a.s. pre mestskú hromadnú dopravu s platnosťou od 01. 01. 2012   

p. Raši, primátor mesta Košice: Prosím pána podpredsedu predstavenstva pána Hrehorčáka, aby krátko uviedol materiál. 

p. Hrehorčák, zástupca riaditeľa DPMK: Ide o zapracovanie novej skupiny cestujúcich s nárokom na bezplatnú prepravu, ide o držiteľov medaily Kňazovického a jedná sa zhruba o 30 ľudí s trvalým pobytom v Košiciach, kde by im mala byť poskytnutá bezkontaktná čipová karta na obdobie 180 dní. Ďalej tam ide o zapracovanie zdôraznenie preukazovej fotografie pre vybavovanie BČK a ďalej ide v dôsledku zrušenia pásma T2 ide o zmenu textu v tarife. Ide tu o úpravu bez akejkoľvek úpravy ceny alebo druhu a formy platných cestovných lístkov, ďakujem pekne. 

p. Raši, primátor mesta Košice: Ďakujem pekne, otváram rozpravu k bodu číslo 10.

p. Halenár, poslanec MZ: No ja osobne som veľmi sklamaný týmto návrhom. Nie preto, že o koho sa jedná skôr som si myslel, že ľudia ktorí nastúpia do Dopravného podniku tam prinesú nejakú víziu alebo niečo čo s tým dopravným podnikom chcú robiť a jedna z vecí čo celkom iste by zaujímala hlavne rozpočet tohto mesta je, ako znížiť počet ľudí, ktorí cestujú zadarmo. Ak by tú súčasťou tohto návrhu bola aj veta alebo nejaký záväzok, že súčasne budeme pracovať na pláne ako postupne odbúrať všetkých čo cestujú zadarmo ja nemám problém zahlasovať „za“. Tu je akási predstava, že však nejako to išlo doteraz však to nejako pôjde aj do budúcna. Neverme tomu. Tu sú tak turbulentné podmienky pre fungovanie vôbec celej krajiny nielen tohto mesta, že sa môže stať hocičo nepredvídateľné nad čím budeme si veľmi vážne škrabať zátylky. Ja osobne si myslím, že ako prvú vec by mala toto urobiť dopravný podnik stanoviť jasný plán a cieľ kto a kedy stratí kvalifikáciu na to, aby cestoval zdarma. S veľmi dobrého zdroja vieme príklad, že policajti cestujú zdarma a napríklad revízorovi policajt muž cestujúci svojimi deťmi sa ukáže policajným preukazom revízor odchádza preč tzn., že jedna sa o jednoznačné zneužívanie výhody bezplatného cestovania a osobne si myslím, že už je najvyšší čas začať premýšľať nad zrušením zľavy pre 70 a viacročných občanov, ktorí chodia zdarma. Myslím, že to je nie ani sociálne ani solidárne, aby 15 mil. eur odchádzalo v skrytej dotácii cestovného lístka, kde toto mesto už zúfalo tie peniaze potrebuje na iné veľmi dôležité a vážne projekty. Ja nebudem dávať žiaden návrh na zmenu uznesenia na to sú tu dobre platení manažéri, aby nám pripravovali čo najkvalitnejšie podklady pre rozhodovanie. Ak taký nejaký bude v budúcnosti budem iba veľmi rád. 

p. Ihnát, poslanec MZ: Faktická poznámka. Vážený pán primátor, kolegovia, kolegyne, vedenie mesta. Na tento názor pána Halenára by som zareagoval asi tak, som členom Dozornej rady Dopravného podniku mesta Košice a robíme naozaj všetko preto aj s predstavenstvom tohto Dopravného podniku, aby fungovalo aj za týchto podmienok, ktoré sú veľmi ťažké, ale fungovalo. Čo sa týka aby som to nerozvádzal máme tu určitý návrh tu sa jedná o 30 ľudí o 30 občanov mesta a som toho názoru ako poslanec mestského zastupiteľstva, aj ako darca krvi, aj ako občan, že ak sa jedná napríklad o darcovstvo krvi tak nemáme inú možnosť, ako tento benefit týmto ľuďom dať. To nebudem teraz riešiť či 70-ročným ľuďom dať, alebo nedať tento benefit, ale napríklad darcom krvi, ktorí sú zlatí nositelia Jánskeho plakety diamantový atď., ako chcete nejako ich oceniť alebo nejako im dať najavo vlastne, že tá spoločnosť si ich váži, ako takýmto spôsobom? Takže tento návrh je dobrý a tých 30 ľudí vlastne, ktorí tento návrh budú užívať samotné mesto nepocíti, ďakujem. 

p. Lasky, poslanec MZ: Faktická poznámka. Vážený pán primátor, kolegyne, kolegovia. Myslel som, že pred chvíľočkou sa asi musím štipnúť. Pán Halenár obzrite sa doprava koľko mladých ľudí je v tejto sále a akým vzorom sme pre nich. Jedná sa o 30 darcov krvi, ďakujem. 

p. Gamcová, poslankyňa MZ: Ďakujem pekne. Vážený pán primátor v podstate predkladám ten istý návrh, ktorý už raz bol schválený len tarifa nebola schválená. Chcela by som vás požiadať, aby ste zmenili v tarife bod 3.2, kde sa študenti stredných škôl majú preukazovať platnou bezkontaktnou čipovou kartou ale navrhujem, aby sa tam doplnila aj medzinárodná študentská karta ISIC a v podstate to zjednoduší ďalšie problémy  hlavne pre študentov, ktorí študujú v Českej republike. Čiže predkladám návrh celkový a ešte by som chcela jednu zmenu, možno by bolo dobré vypustiť tam študenti stredných škôl a vysokých škôl od 16 do 26 rokov, pretože študentom strednej školy dnes môže byť aj študent, ktorý má menej ako 16 rokov. Navrhujem, aby sme vypustili tu hranicu dolnú a môj text bude: „študenti stredných škôl a vysokých škôl do veku 26 rokov zľavnené cestovné lístky preukazujú na príslušný školský rok platnou BČK Dopravného podniku alebo dopravcu zapojeného do systému EMCARD študentskou kartou vysokej školy Slovenskej republiky, alebo medzinárodnou študentskou kartou ISIC kmeňovým listom vydaným dopravným podnikom“ a tak ďalej, ten text sa už nemení, čiže v podstate len vsúvam tam text „alebo medzinárodnou študentskou kartou ISIC“. Ďakujem. 
 
p. Jutka, poslanec MZ: Ďakujem pekne za slovo. Pripájam sa k tomuto návrhu, ktorý predkladá pani poslankyňa Gamcová. Tak isto celý ten návrh, ktorý je tu predložený na zníženie alebo úpravu tarify pre držiteľov Jánskeho plakety takisto nesúhlasím. Myslím si, že nie je predmetom rokovania tohto o tomto bode ako zvýšiť príjmy pre dopravný podnik ale predsa mi nedá aby som nezareagoval. Prvá vec je v dopravnom podniku respektíve čo sa týka tarify treba odstrániť všetky anomálie čo sa týka tarify a je tu v materiáli napísané, že sme na predchádzajúcom mestskom zastupiteľstve mali takýto návrh, ktorý neprešiel priniesol by istý benefit finančný a ma zaráža, že nikto kto o tom rozpráva za takýto návrh nehlasuje. Na druhej strane musím veľmi vážne sa ohradiť voči tomu, aby dôchodcovia nad 70 rokov platili za verejnú hromadnú dopravu. Ja osobne som proti tomu, keďže títo dôchodcovia sú zvyšované životné nároky na život a myslím si, že aj takýmto spôsobom mesto Košice im môže trošku prispieť k tomu, aby ich nároky na životný štýl alebo na existenciu života sú v podstate pre nich výhodné. Ďakujem pekne a tento návrh by som nechcel aby bol niekedy predložení na úpravu tarify pre dôchodcov nad 70 rokov, ďakujem pekne. 

p. Raši, primátor mesta Košice: Pán poslanec to bol návrh pána poslanca Halenára takže sa nebojte.

p. Halenár, poslanec MZ: Faktická poznámka. Pán primátor chcel by som vás požiadať, aby ste nezneužívali právo, že máte voľný prístup k mikrofónu a aby ste súčasne nerobili si posmešky z poslanca. Je to nedôstojné a musím povedať, že vo vašom prípade už to nie je prvý krát keď sa takto prejavujete. K tomu čo tu povedal pán poslanec Jutka je treba uvedomiť si, že keď na jednej strane ukazujeme ľuďom 70 plus láskavú tvár na druhej strane 15 mil. eur odchádza z rozpočtu každý rok ako skrytá dotácia fungovania dopravného podniku. Tieto peniaze berieme zase iným Košičanom a ak si toto dobre uvedomíme myslím si, že aj ten návrh na to, že 70 a viac roční by mali začať prispievať na chod dopravného podniku sa nám bude ľahšie posudzovať. 

p. Čižmáriková, poslankyňa MZ: Ďakujem za slovo. Tak najprv by som v prvom rade chcela podporiť tú myšlienku, aby bezpríspevkoví darcovia krvi, ktorí darovali sto, alebo osemdesiatkrát zadarmo krv naozaj mali túto výhodu, že by mohli cestovať našimi linkami zadarmo. Nie je ich tak veľa a myslím si, že ani tých ľudí nie je tak, ktorí sú ochotní to toľkokrát urobiť, takže v tomto prípade túto myšlienku podporujem a ďakujem za ňu. 
Mám ešte jeden taký no povedala by som možno pozmeňujúci návrh, kde by bolo dobre uplatniť zdravý sedliacky rozum a týka sa bodu 2 časť „Upozornenie“, kde je napísané, že skladanie cestovných lístkov ako náhrada za cestovný lístok určený tarifou nie je povolené. Je to s takým výkričníkom takže sa pýtam, že kto to nepovoľuje či teda len ta tarifa a pokiaľ je to naozaj len otázka tarify tak ja tam navrhujem pozmeňujúci návrh, aby skladanie cestovných lístkov ako náhrada za cestovný lístok určený tarifou bolo povolené. Ak náhodou pri sebe nemá človek ten lístok napríklad za 55 centov a štikne si 2 za 40 centov, tak ešte dopravný podnik na tom zarobí a nie je to dôvod na to, aby s vami revízor cvičil, keď vy vlastne ešte zaplatíte viac ako by ste mali. No a v súvislosti s tým je potrebné zmeniť aj tretiu vetu k tejto časti, že cestujúci je zodpovedný za zakúpenie cestovného lístka v správnej cene a druhu aj za jeho včasné a správne označenie. Tak ja navrhujem zmeniť túto tretiu vetu na: „cestujúci je zodpovedný za zakúpenie cestovného lístka aj za jeho včasné a správne označenie“, čiže nezaväzovať človeka, že musí si len taký lístok kúpiť a len taký lístok štiknúť. Ak dá viac, buďme radi. Ďakujem. 

p. Raši, primátor mesta Košice: Ďakujem pekne pani poslankyňa pán poslanec Petrvalský.

p. Petrvalský, poslanec MZ: Ďakujem pekne pán primátor za slovo. Pani poslankyňa Čižmáriková mi to vybrala z úst. Toto je skutočne jeden z veľkých problémov, pokiaľ mám doma 2 zvyšné 40 centové lístky predsa nebudem ešte kupovať 50 centový lístok je to nelogické, takže za všetky 3 návrhy, ináč sú veľmi rozumné a poprosil by som všetkých, aby zahlasovali. Rozhodne pokladám za nehumánne aby 70 ročný a viac ročný dôchodcovia platili za niečo, to treba vyriešiť trošku iným spôsobom. Ďakujem pekne.

p. Raši, primátor mesta Košice: Ďakujem pekne, ak sa nikto nehlási do rozpravy uzatváram rozpravu a pred hlasovaním zneužijem možnosť ktorú mám pán poslanec Halenár, ja  naozaj podľa vášho vystúpenia z môjho pohľadu, ako Košičana, lekára, človeka ja dúfam, že mi nedospejeme k tomu, aby ste vy podporovali nejaké materiáli naše, pretože tieto návrhy, ktoré ste dali sú z môjho pohľadu neľudské, sú predložené z môjho pohľadu človekom bez sociálneho cítenia, ktoré len ubližujú ľuďom, ktorí niečo robia pre občanov tohto mesta. Robíme tu transplantácie, máme tú kardio ústavy a tridsiatim ľuďom nechceme dať bezplatný transport a ľudia nad 70 rokov nemôžu za to že sú ekonomicky na tom tak ťažko, že si jednoducho aj cestovný lístok niektorí z nich nemôžu dovoliť. Poprosím návrhovú komisiu o prednesenie návrhu uznesenia. Bola uzavretá rozprava. Nech sa páči  návrhová komisia. 

p. Adamčíková, poslankyňa MZ a členka návrhovej komisie: Ďakujem pekne, návrhová komisia obdržala 3 návrhy od dvoch poslancov. Prvý návrh predložila pani poslankyňa Gamcová v tomto znení: Mestské zastupiteľstvo v Košiciach podľa príslušných ustanovení zákona o meste Košice a Štatútu mesta Košice schvaľuje zmenu v tarife DPMK a. s. pre mestskú hromadnú dopravu. Po tretie nárok na zľavnené cestovné preukazujú po 3a) študenti stredných škôl a vysokých škôl do veku 26 rokov zľavnené cestovné lístky preukazujú na príslušný školský rok platnou bezplatnou BČK DPMK alebo dopravcu zapojeného do systému M kard študentskou kartou vysokej školy, alebo medzinárodnou študentskou kartou ISIC kmeňovým lístkom vydaným DPMK a. s., alebo iného Dopravného podniku Slovenskej republiky platným v príslušnom školskom roku. 

Hlasovanie č. 23 -	za: 46, proti: 0, zdržal sa: 0

p. Raši, primátor mesta Košice: Skonštatoval, že uznesenie bolo schválené. 

p. Adamčíková, poslankyňa MZ a členka návrhovej komisie: Ďalší pozmeňujúci návrh predložila pani poslankyňa Čižmáriková. V bode 2 časť „Upozornenie“ zmeniť na: „skladanie cestovných lístkov ako náhrada za cestovný lístok určený tarifou je povolené“. V súvislosti s tým sa meniť aj tretia veta na: „cestujúci je zodpovedný za zakúpenie cestovného lístka aj za jeho včasné a správne označenie“. 

Hlasovanie č. 24 -	za: 46, proti: 0, zdržal sa: 0

p. Raši, primátor mesta Košice: Uznesenie bolo schválené, ďakujem pekne, prosím ďalej.

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach podľa príslušného ustanovenia Štatútu mesta Košice schvaľuje dokument tarifa DPMK a. s. pre mestskú hromadnú dopravu s platnosťou od 1. januára 2012 v rozsahu predloženého návrhu so schválenými pripomienkami. 

Hlasovanie č. 25 -	za: 45, proti: 0, zdržal sa: 1

p. Raši, primátor mesta Košice: Skonštatoval, že uznesenie bolo schválené.
- - -

11. Návrh na rozšírenie predmetu podnikania (činnosti) obchodnej spoločnosti  Bytový podnik mesta Košice, s.r.o.  

p. Raši, primátor mesta Košice: Poprosím riaditeľa bytového podniku, aby stručne uviedol materiál. 

p. Lehotzký, riaditeľ BPMK: Vážený pán primátor, vážené poslankyne, vážení poslanci. Z dôvodu potreby rozšírenia predmetu podnikateľskej činnosti Bytového podniku mesta Košice v oblasti ochrany bezpečnosti práce navrhujeme rozšíriť článok 4 zakladateľskej listiny bytového podniku o predmet výchova vzdelávanie v oblasti ochrany práce, výchova a vzdelávanie zamestnanca a vedúcich zamestnancov. Uvedené je potrebné z dôvodu toho, aby bytový podnik komplexne vedel poskytovať služby v tejto oblasti čo sa týka bezpečnosti ochrany práce. 

p. Raši, primátor mesta Košice: Ďakujem pekne, otváram rozpravu k tomuto materiálu. Nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach podľa príslušného ustanovenia Štatútu mesta Košice po A) schvaľuje rozšírenie článku 4 Zakladateľskej listiny - Predmet podnikania (činnosti) obchodnej spoločnosti Bytový podnik mesta Košice s. r. o. o bod 48 v znení: Výchova a vzdelávanie v oblasti ochrany práce v rozsahu 01.1 - Výchova a vzdelávanie zamestnancov a vedúcich zamestnancov, 
B) ukladá konateľovi obchodnej spoločnosti Bytový podnik mesta Košice s. r. o. po a) zabezpečiť rozšírenie predmetu podnikania (činnosti) obchodnej spoločnosti v živnostenskom registri, 
b) zabezpečiť zápis zmien v obchodnom registri, 
c) vypracovať úplne znenie zakladateľskej listiny, 
d) zosúladiť ďalšie právne normy spoločnosti so schváleným uznesením Mestského zastupiteľstva v Košiciach. 
Zodpovedný: v texte. Termín: bezodkladne. 

Hlasovanie č. 26 -	za: 41, proti: 0, zdržal sa: 4

p. Raši, primátor mesta Košice: Konštatujem, že uznesenie bolo schválené.
- - -

12. Informácia o výsledku výberového  konania na obsadenie miesta „Riaditeľ Strediska sociálnej pomoci mesta Košice“, Garbiarska 4, 040 01 Košice, IČO 00696871

p. Raši, primátor mesta Košice: Mestské zastupiteľstvo v uznesením zo 14. februára uložilo riaditeľovi magistrátu do konca roka 2011 zrealizovať výberové konanie na obsadenie miesta riaditeľa tohto strediska. Výberové konanie bolo oznámené na internetovej stránke mesta a tak isto medializované v rádiu Košice. Výberové konanie sa uskutočnilo 27.10., boli prihlásení štyria uchádzači. Komisia bola v zložení námestníčka primátora, zástupca riaditeľa magistrátu, vedúca referátu sociálnych vecí ďalej v komisii bola riaditeľka domu a sociálnych služieb Barca a zástupca zamestnancov. Členovia výberovej komisie vybrali z účastníkov konania na miesto riaditeľa Strediská sociálnej pomoci mesta Košice pána doktora Jána Valka, MPH. Uvedený výsledok bol postúpený primátorovi a ja som sa s výsledkom stotožnil. 
Otváram rozpravu k tomuto bodu.

p. Süli, poslanec MZ: Vážený pán primátor, ctení poslanci, poslankyne. Obdržal som až nejaké prípisy od základnej odborovej organizácii pri Stredisku sociálnych sociálnej pomoci mesta Košice kde poukazujú na nezrovnalosti ktoré nastali pri tomto konaní. V prvom bode problém je naznačujú v tom, že pán doktor Valko mal byť poverený na 6 mesiacov podľa príslušného zákona a tento termín nebol dodržaný, tam bolo 6 mesiacov termín uplynul, pokračoval ďalej v tejto funkcii. Ďalej problém je v tom, že zo strany,  teda podľa zákona č. 552 z 2003 kde sa mimo iného konštatuje, že výberová komisia má najmenej troch členov z ktorých najmenej jedného člena určí zástupca zamestnancov tzn., že mala určiť odborová organizácia, teda zástupca odborovej organizácie a nie riaditeľ menovaného poverený vedením tohto zariadenia. Tzn., že vyplýva to z toho, že pán Valko v dobe, keď pomenoval nejakých zástupcov do komisie nemohol byť riaditeľom povereným a druhá vec, že do výberovej komisii neboli správne určený členovia, ktoré možno samozrejme na súde napadnúť, zrejmé asi to aj napadnú. Keď som si vypočul v jednom takom interview, že koľko súdnych sporov má mesto ja si myslím osobne, že nepotrebuje mesto ďalší súdny spor v takejto problematike a dokonca ani pán doktor Valko podľa mňa nepotrebuje tento problém či je podľa legislatívy správne menovaný do tejto funkcie, alebo nie je. Ja by som predovšetkým prosil jeden právny výklad od právnika mesta, že či je možné niekoho keď ho už vymenujeme na 6 mesiacov či môže naďalej fungovať v tejto funkcii a za druhé by som prosil od právneho zástupcu mesta, aby nám povedal ako to je s tou komisiou, ako sa to chápe, že zástupca zamestnancov, kto určí zástupcu zamestnancov do tejto komisie. Pokiaľ určuje ho riaditeľ, ktorý tam už by nemal byť, lebo uplynulo 6 mesiacov, myslím si, že nie je to správny postup. Ja by som prosil na to jeden právny výklad, lebo nie som si v tom istý, že to tak bolo dobre, ďakujem. 

p. Raši, primátor mesta Košice: Ďakujem pekne, pán poslanec Hlinka, potom pán poslanec Berberich.

p. Hlinka, poslanec MZ: Ďakujem za slovo, ja by som sa chcel vlastne nadviazať na to čo hovoril môj predrečník pán poslanec Süli. V podstate to isté som chcel povedať, len podotýkam na dôvažok ak niekto vykonáva funkciu dlhšie ako 6 mesiacov, ako je maximálne povolené zo zákona o výkone prác vo verejnom záujme, môže sa stať, že za istých okolností uzatvára právne úkony ako poverený riaditeľ a po tomto období druhá zmluvná strana by mohla trebárs na súde sa domáhať neplatnosti právnych úkonov, pretože sú podpísané a uzavreté osobou, ktorá koná nad rámec oprávnenia, čiže boli by vo vzduchoprázdne. A ešte jedna vec, chcel by som vedieť kto navrhol tú pani, ktorá bola ako zástupkyňa zamestnancov do tejto výberovej komisie pre vyhlasovateľa súťaže, či bola navrhnutá odborovou organizáciou, alebo zamestnaneckou radou, alebo nejakým zamestnaneckým dôverníkom, ak máme to posudzovať aj v súlade so Zákonníkom práce. Toľko zatiaľ. 

p. Raši, primátor mesta Košice: Ďakujem pekne, pán poslanec Berberich po ňom pán poslanec Petrvalský.

p. Berberich, poslanec MZ: Ďakujem pekne za slovo, ja by som sa pripojil k mojim predrečníkom. V každom prípade som si považoval za povinnosť niektoré veci sa opýtať, pretože som našiel v schránke 5 listov asi niektoré už tu kolegovia moji spomínali, takže ešte by ma okrem toho zaujímalo možno aj to, neviem našiel som tu aj také, ktoré nie sú podpísané čiže na konci je síce napísané, že sa boja podpísať, ale sú tu veci, ktoré no čítať to určite nebudem, v každom prípade by bolo vhodné možno keby sa pani kontrolórka pozrela na ten proces teda tak, ako už bolo spomínané mojimi kolegami, ktorí predo mnou hovorili či teda tá komisia bola správne vymenované atď., atď., aby sme zbytočne nedramatizovali, alebo netraumatizovali aj tých obyvateľov, ktorí pravdepodobne vidia tam nejaký problém. Takže ak dostaneme odpovede na tie otázky a ak to je všetko v poriadku, tak potom je to iná vec, ale v každom prípade by sme chceli vedieť odpovede, ďakujem pekne. 

p. Raši, primátor mesta Košice: Ďakujem pekne, pán poslanec Petrvalský nech sa páči.

p. Petrvalský, poslanec MZ: Ďakujem pekne za slovo, môj predrečník načal presne tú tému, na ktorú som ja chcel hovoriť. Pokiaľ prichádzajú z hĺbky tohto zariadenia varovné signály, že niečo nie je v poriadku, bolo by dobré od kompetentných sa dozvedieť skutočne aká je pravda. Dopis bol písaný pani námestníčke Lenártovej, jej by som sa chcel spýtať na jej názor to jedna vec a druhá vec, tu sme hovorili, že sme humánny a aby sme napr. prevážali v DPMK ľudí nad 70 rokov zadarmo buďme aj tu humánny a  bolo by dobré názory obyvateľov toho zariadenia, ktorým bude tento človek riaditeľom brať do úvahy, ďakujem pekne. 

p. Raši, primátor mesta Košice: Pani poslankyňa Gamcová nech sa páči.  

p. Gamcová, poslankyňa MZ: Ďakujem pekne za slovo, vážený pán primátor, ja by som sa chcela vrátiť späť o niekoľko rokov, keď sme volili riaditeľa predošlého a tiež tam to nebolo všetko s kostolným poriadkom a dokonca ani nevyhral výberové konanie a bol navrhnutý a schválený mestským zastupiteľstvom, čiže chcela by som vás poprosiť, aby ste sa vyhli niečomu takému, aby znovu sa nezopakoval ten istý scenár, lebo je to naozaj citlivá záležitosť kto bude stáť na čele takéhoto významného navyše jediného zariadenia zriaďovateľskej pôsobnosti mesta Košice, ale zároveň chcem povedať, že aj vtedy sa ľudia búrili a tiež boli všelijaké listy anonymné. Sú  to anonymné listy, čiže treba sa na to takto dívať a ja vždy zastávam názor, že si treba vypočuť obe strany a preto by som ja rada položila pánovi riaditeľovi, hoci ešte nie je schválený, zopár otázok. Počula som od ľudí priamo z domova dôchodcov, že schôdza, ktorá sa konala naozaj nesplnila ich očakávania a teda či nám môže vysvetliť prečo nevedel odpovedať na ich otázky respektíve nech nám teraz povie aká je situácia s rekonštrukciou, lebo veď každý by sme  si priali, aby tam žili v luxusnom prostredí a aby naozaj tú starobu prežili komfortne takže zatiaľ asi toľko a možno kým sa nezodpovedajú všetky otázky možno fakt by bolo dobré odložiť túto nomináciu na neskôr, ďakujem. 

p. Raši, primátor mesta Košice: S faktickou pripomienkou pán poslanec Süli.

p. Süli, poslanec MZ: Faktická pripomienka. Žiadne anonymné listy sú podpísané základná odborová organizácia pri Stredisku sociálnej pomoci mesta Košice podpísané,  Madárová Magdaléna predsedníčka, takže žiadne anonymné dopisy, to sú konkrétne veci, ktoré napísala tzn., že sa nebojí toho čo povedala a napísala. Žiaľbohu keď som sa pozeral na zákon, na ktorý sa odvoláva tak žiaľbohu musím konštatovať, že mala pravdu je opodstatnená jeho výhrada a ja žiadnu inú možnosť nemám len o tom hovoriť na zastupiteľstve, ďakujem. 

p. Raši, primátor mesta Košice: Ďakujem pani poslankyňa Lenártová, po nej pán poslanec Grega.

p. Lenártová, námestníčka primátora: Chcem reagovať na pána poslanca Süliho. Teraz sme hovorili o dvoch rôznych listoch, pretože pani poslankyňa Gamcová aj ja sa chcem vyjadriť na anonymné listy obyvateľov Garbiarskej a vy ste hovorili o tom, ktorý písali zamestnanci odborového združenia, čiže to sú 2 rôzne listy. Áno, opakovane od februára mi prichádzajú anonymné listy, ktoré sú podpísané obyvatelia a ak by to boli konkrétna skupina druhý, ktorá by sa chcela stretnúť, ktoré by mali naozaj nejaké konštruktívne pripomienky, alebo sťažnosti ja som veľmi ochotná nemám problém sa stretnúť, lenže keďže sú to anonymy, tak anonymy v rámci zákona o sťažnosti sa neriešia, ďakujem. 

p. Raši, primátor mesta Košice: Pán poslanec Grega nech sa páči. 

p. Grega, poslanec MZ: Ja by som chcel povedať tak isto k tomu, že aj ja som dostal ale v minulosti nejaké listy, ktoré sú podpísané, to sa jedná o bývalého riaditeľa, boli za mnou aj ľudia, boli to aj z miestnej samosprávy a tá spokojnosť tam nebola, napokon treba si nalistovať v tlači a zistiť čo sa tam robilo. Ja som o tom aj informoval na jednom zo zastupiteľstiev ešte v minulom období, ale potom sa to nejako zahralo do autu. Treba povedať, že možno by nám vedel aj náš bývalý kolega k tomu povedať, ktorý odtiaľ musel odísť, alebo odišiel práve kvôli bývalému riaditeľovi pán Matoušek a chcem povedať, že pokiaľ to nebolo dodržané ako je, tak to treba napraviť, ale v každom prípade ja mám dosť prehľad o tom, lebo je to na našom území chodím tam dosť často a treba si uvedomiť, že nikdy nebudú všetci spokojní a čo sa týka brať nejaký ohľad na tú odborovú organizáciu nuž nechcem to hovoriť, ale v minulosti treba zistiť, aké sú tie rôzne prepojenia tých ľudí, ktorí sú v tých odboroch ohľadom rodinných vzťahov a potom tá mozaika veľmi pekne zapadne, ďakujem. 

p. Hlinka, poslanec MZ: Faktická pripomienka. Ja by som chcel upriamiť pozornosť na predmet dnešného bodu číslo 12 a to je informácia o výsledku výberového konania.  Myslím si, že odbočovanie niekde ďalej do minulosti, alebo do blízkej budúcnosti vo vzťahu ku hospodáreniu a iným veciam momentálne nie je predmetom nášho rokovania. 

p. Dečo, poslanec MZ: Je mi to jasné mám pocit, že nie som jediný kto chápe, že človek ktorý bol po politickej zmene nútený odísť z úradu pre dohľad tak je teraz povinnosťou strany sa oňho postarať, ale asi tá ťarcha tých informácií je veľmi veľmi veľká na to, aby sme to takto znásilňovali poslanecké plénum a nielen toto plénum veď jednak to poverenie tých šiestich mesiacov, ktoré bolo veľmi veľkoryso prekročené, jednak ten postoj zamestnancov k nemu, jednak to výberové, respektíve tá komisia, áno aj tie anonymy, ale nielen anonymy, jednak otázniky okolo rekonštrukcie, proste vyjadrenie odborovej organizácie. Ja dúfam, že sa ním budete pán primátor presne tak zodpovedne a citlivo zoberať, ako vyhláseniami iných odborových organizácií v predošlých týždňoch, jednoducho som za to, aby sme sa neblamovali páni poslanci a poslankyne a aby sme tento návrh zmietli zo stola. 

p. Raši, primátor mesta Košice: Ďakujem za politickú vsuvku pán poslanec Dečo, pani poslankyňa Jenčová.

p. Jenočová, poslankyňa MZ: Ja začnem s mojim klasickým, že veľa pamätám a je to tak vážení kolegovia pamätám na nejaké dvojročné poverenia riaditeľa bytového podniku, alebo riaditeľov a iných mestských podnikov, takže teraz rozprávať, že to bolo 6 mesiacov alebo 6 a pol si myslím, že vôbec nehraje dôležitú rolu a keďže som si všimla, že tu napadnutá komisia, tak je to právo a kompetencia primátora. Ja keď som si pozrela zloženie tejto komisie, tak vidím v nej aj meno pani doktorky Dudovej, ktorá už niekoľko rokov robí na magistráte na oddelení sociálnych vecí, nechcem hovoriť o jej straníckych príslušností, ale skúste sa pani kolegovia jej spýtať, či výberové konanie bolo transparentné. Mali ste tam svoju osobu a ako prebiehalo a nie tu spochybňovať kto má právo, nemá právo, jednoducho je to právo primátora, primátor vymenoval komisiu. Mali ste tam aj svojho, svojim spôsobom straníckeho nominanta, alebo osobu sebe blízku, takže neviem o čom teraz rozprávate. 

p. Raši, primátor mesta Košice: Ďakujem pekne, čiže poprosím pána inžiniera Kocha, ako člena komisie a zástupcu riaditeľa, aby dal krátku informáciu na dotazy a potom pána doktora Valka, aby podal krátku informáciu na dotazy, ktoré boli vznesené.
 
p. Koch, zástupca riaditeľa MMK: Výberové konanie prebehlo v súlade s platnou legislatívou uznesením mestského zastupiteľstva sme boli poverení vypísať výberové konanie do konca roka 2011. Všetko sme splnili. Odborová organizácia, ktorá nám zaslala list ohľadom sťažnosti na toto výberové konanie obdržala od nás odpovede, sme jej vysvetlili, že všetko je v súlade s legislatívou, takže majú od nás oficiálnu odpoveď z právneho oddelenia, takže z môjho pohľadu je všetko v poriadku, ale piati členovia výberovej komisie určili, každý jeden z členov určil pána doktora Valka na prvom mieste, takže ja si myslím, že nie je čo spochybňovať, ďakujem pekne. 

p. Raši, primátor mesta Košice: Poprosím pána doktora Valka, aby podal informáciu na otázky, ktoré boli vznesené. 

p. Valko, riaditeľ Strediska soc. pomoci MK: Dobrý deň prajem, vážený pán primátor, vážené poslankyne, vážení poslanci. Budem sa vyjadrovať len k jednej otázke. K zostaveniu výberovej komisie mi neprináleží sa mi vyjadriť a rád by som sa vyjadril k schôdzi, ktorú som zvolal minulý týždeň. Zvolal som schôdzu zariadenia z jedného a prostého dôvodu, pretože plánovaná rekonštrukcia sa bytostne dotýka obyvateľov tohto zariadenie a mnohé nálady, prípadne rušivé momenty, ktoré vyrušujú snažil som sa im vysvetliť. Nezameral som sa vo svojom vystúpení na rekonštrukciu a na detailné vecí týkajúce sa zmeny priečok, prípadne umiestnenia kuchýň, pretože tak isto mi toto neprináleží odpovedať, ale snažil som sa ich ubezpečiť a ukľudniť nálady, že ako bude zabezpečená zdravotná starostlivosť, ako bude zabezpečená sociálna starostlivosť, ako bude zabezpečené stravovanie, kde budú ubytovaní dočasne, ako bude zabezpečená ochrana ich osobných vecí, aby nedošlo k porušeniu nábytku a podobných vecí. Predpokladám, že toto sa mi aj podarilo. To, že médiá niektoré skutočnosti neuviedli v tom článku, ktorý vyšiel v sobotu nie mojou chybu. Ja som sa snažil ukľudniť tieto veci a mnohí obyvatelia tak, ako aj v predošlom období dochádzali za mnou a som sa im snažil tieto veci vysvetľovať, vysvetľoval som aj na tej schôdzi a môžem vám povedať, že prišli s pozitívnym ohlasom. A na adresu odborovej organizácie snáď len taká maličkosť, podpísaná je predsedníčka odborovej organizácie pani Madárová, ktorá nie je zamestnancom zariadenia. Je to smutné, ale je to tak a je predsedníčka odborov. Predpokladám, že nič dobré na mňa nemôže napísať, pretože nepracuje u nás. Takže len toľko. 

p. Raši, primátor mesta Košice: Ďakujem pekne, ak sa nikto nehlási do rozpravy uzatváram rozpravu. Ja len mestské zastupiteľstvo uznesením číslo 18 z 14. februára 2011 uložilo riaditeľovi zrealizovať výberové konanie do konca roku 2011 a o výsledku výberového konania informovať Mestské zastupiteľstvo v Košiciach. Keďže toto je posledné rokovanie tak sme túto povinnosť ku ktorej sme sa uzniesli vo februári splnili. Za chvíľku dám slovo návrhovej komisie chcem vám povedať, že nerobíme upratovanie ľudí ako to naznačil pán Dečo, lebo keby som sa ja zamyslel nad nekompetentnými ľuďmi, ktorých KDH upratalo do nemocnice do správnych rád a predstavenstiev, ktorí nemajú šajnu o zdravotníctve, tak by ste si vlasy trhali, lebo to je naozaj absolútna plejáda neschopných ľudí. Poprosím návrhovú komisiou o návrh na uznesenie. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice menuje pána doktora Jána Valka, MPH, Mojmírova 6, Košice do funkcie riaditeľa rozpočtovej organizácie Stredisko sociálnej pomoci mesta Košice, Garbiarska 4, na základe výsledku výberového konania s účinnosťou od 15. 12. 2011. 

Hlasovanie č. 26 -	za: 23, proti: 4, zdržal sa: 18

p. Raši, primátor mesta Košice: Konštatujem, že uznesenie bolo schválené. 
- - -

12/1 Personálne zmeny na pozícii generálneho riaditeľa obchodnej spoločnosti Dopravný podnik mesta Košice, a. s.   

p. Raši, primátor mesta Košice: Ako som na začiatku povedal pán generálny riaditeľ doktor Zdeněk Schraml ma požiadal svojim listom z novembra 2011 o uvoľnenie z funkcie generálneho riaditeľa, nakoľko je dlhodobo práceneschopný po absolvovaní chirurgického zákroku. Na základe toho, keďže funkcia generálneho riaditeľa je funkciou operatívnou, navrhujeme do funkcie generálneho riaditeľa Dopravný podnik mesta Košice a.s. podpredsedu predstavenstva pána inžiniera Hrehorčáka, ktorý tu dnes odôvodňoval materiály týkajúce sa Dopravného podniku. 
Otváram k tomuto bodu rozpravu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu na uznesenia.

 p. Andrejčák, poslanec MZ a člen návrhovej komisie: Mestské zastupiteľstvo v Košiciach podľa príslušných ustanovení Štatútu mesta Košice a Stanov obchodnej spoločnosti DPMK Košice odvoláva z funkcie generálneho riaditeľa obchodnej spoločnosti Dopravný podnik mesta Košice doktora Zdeňka Schramla, bytom Gorkého 66, Trnava a menuje do funkcie generálneho riaditeľa obchodnej spoločnosti DPMK Košice inžiniera Juraja Hrehorčáka, bytom Veternicová 10, Bratislava. 

Hlasovanie č. 28 -	za: 30, proti: 1, zdržal sa: 15

p. Raši, primátor mesta Košice: Konštatujem, že uznesenie bolo schválené. 
- - -

13. Návrh na úpravu účelového príspevku na stravovanie dôchodcov 

p. Raši, primátor mesta Košice: Prosím pána poslanca Briškára, predsedu Sociálnej a bytovej komisie Mestského zastupiteľstva, aby uviedol materiál. 

p. Briškár, poslanec MZ: Ďakujem za slovo, vážený pán primátor, vážené pani poslankyne, páni poslanci. Mesto Košice v súčasnom období poskytuje príspevok na stravovanie dôchodcov formou účelového transferu pre jednotlivé mestské časti a výška tohto príspevku je závislá od dôchodku nasledovne: pri dôchodku do 250 eur je výška príspevku 83 centov a pri dôchodku od 250 do 300 eur je výška príspevku 66 centov. Ak je dôchodok vyšší ako 300 eur výška príspevku je nulová, už sa teda neposkytuje. V tejto výške sa príspevok poskytuje na základe uznesenie Mestského zastupiteľstva, ktoré bolo prijaté v roku 2008 v nezmenenej výške až doposiaľ. V priebehu roku 2011 boli zo strany viacerých poslancov mestského zastupiteľstva, od starostu Mestskej časti Juh, ale aj od parlamentu seniorov predložené návrhy na úpravu výšky príspevku, preto sociálna a bytová komisia sa opakovane zaoberala analýzou stravovania dôchodcov v meste Košice za predchádzajúce obdobie a súčasťou tejto analýzy bolo aj posúdenie finančných dopadov v prípade zvýšenie hornej hranice dôchodku pre priznanie príspevku. Predložený návrh, ktorý máte k dispozícii je v súlade s uznesením sociálnej a bytovej komisie a v prvom rade rieši zvýšenie príspevku, teda zvýšenie hranice dôchodku pre priznanie príspevku, ale na druhej strane berie do úvahy aj nepriaznivú finančnú situáciu v meste Košice a navrhuje teda schváliť z troch variantných riešení t,o ktoré má najnižší dopad na výdajovú časť rozpočtu mesta. V rámci tohto návrhu je ponechaná dá sa povedať pôvodná výška príspevku pre jednotlivca umožňuje sa však zvýšením hornej hranice dôchodku poskytnúť príspevok väčšiemu počtu dôchodcov. Pri predkladaní návrhu však došlo k chybe v písaní návrhu na uznesenie ku preklepu, keď sa do návrhu uznesenia dostala suma 251,01 eur. Správne má tam byť uvedená suma 250,01 eura. Ja sa za túto chybu chcem ospravedlniť a tiež aj poďakovať sa za upozornenie členov finančnej komisie, teda upravujem túto chybu a návrh na uznesenie znie: Mestské zastupiteľstvo v Košiciach v zmysle § 6 odsek 2 písm. c) Štatútu mesta Košice schvaľuje úpravu účelového príspevku na stravovanie dôchodcov formou transferu pre jednotlivé mestské časti od 1. januára 2012 nasledovne: výška príspevku na jeden obed v závislosti od priznaného dôchodku je nasledovná: do 250 eur príspevok 83 centov, od 250,01 do 330 eur príspevok 66 centov a od 330 eur jeden cent príspevok 0 eur. Ďakujem za pozornosť a hlavne za podporu návrhu. 

p. Raši, primátor mesta Košice: Ďakujem pekne, otváram rozpravu k tomuto bodu.

p. Petrvalský, poslanec MZ: Ďakujem pán primátor za slovo. Na finančnej komisii sme tiež rozoberali tento problém a dospeli sme k jednej záležitosti, že nie je nikde spomenuté ako bude nápor na rozpočet budúcoročný, takže by som bol rád keby niekto aj k tomu niečo povedal a keď mi to dnes schválime od dnes to bude platiť, ako to bude mať dopad dokonca na tohtoročný rozpočet. To nie je také úplne jednoduché, takže na takéto jednoduché otázky by som rád počul odpoveď, ďakujem. 

p. Raši, primátor mesta Košice: Pán poslanec Briškár, nech sa páči.
 
p. Briškár, poslanec MZ: Pán poslanec toto je uvedené v dôvodovej správe ja som nechcel celú dôvodovú správu tu čítať, je tu uvedený dopad na rozpočet. Na tento rok samozrejme rozpočet, pretože navrhujeme to záväzne od 1. januára 2012 takže dopad na tento tohtoročný rozpočet je nulový a na budúcoročný rozpočet je dopad 23951 eur. 

p. Petrvalský, poslanec MZ: Faktická pripomienka. Ale pýtal som sa na to, že rozpočet budeme schvaľovať až niekedy v marci, dovtedy pôjdeme provizóriu jednej dvanástiny tohto roka a tam to môže robiť problémy, ďakujem. 

p. Raši, primátor mesta Košice: Ďakujem pekne, ak sa nikto ďalší nehlási do rozpravy uzatváram rozpravu a prosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie: Prednesiem návrh na uznesenie, ktorý predniesol pán poslanec Briškár, teda ten pozmeňujúci. 
Mestské zastupiteľstvo v Košiciach v zmysle príslušného ustanovenia Štatútu mesta Košice schvaľuje úpravu účelového príspevku na stravovanie dôchodcov formou transferu pre jednotlivé mestské časti od 1. 1. 2012 nasledovne: výška príspevku na jeden obed v závislosti od priznaného dôchodku je nasledovná: do 250 EUR príspevok 83 centov, od 250 EUR jedného centa do 330 EUR príspevok 66 centov a od 330 EUR jedného centa príspevok 0 EUR. 

Hlasovanie č. 29 -	za: 48, proti: 0, zdržal sa: 0

p. Raši, primátor mesta Košice: Uznesenie bolo schválené.  
- - -

14. Parkovanie v meste Košice – rozhodnutie  o ďalšom postupe v realizácii parkovacích služieb v zóne spoplatnených parkovacích služieb (ZPS)      

p. Raši, primátor mesta Košice: Poprosím pána riaditeľa magistrátu, aby uviedol materiál. 

p. Lazúr, riaditeľ MMK: Vážený pán primátor, vážené panie poslankyne, vážení páni poslanci. V oblasti parkovania to nie je problémom Košice, je to problém celosvetový, celoslovenský, je to problém nášho mesta, je to problém mestských častí, čiže nebavíme sa o niečom novom je to problematika, ktorá rezonuje x rokov, snažíme sa nájsť stále nejaké dielčie riešenia, ale stále nebola doteraz prijatá reálna koncepcia ďalšieho rozvoja parkovania a parkovacích miest statického státia v rámci mesta Košice. Z toho titulu aj na základe podkladov, ktoré už boli rozpracované aj v rámci starého vedenia Správy majetku mesta Košice vznikol tento materiál, ktorý prešiel poradou primátora, ktorý prešiel komisiou, ktorý prešiel mestskou radou a dostal sa do mestského zastupiteľstva, a ja skôr kým požiadam pána primátora, aby dal slovo k danému materiálu spracovateľovi inžinierovi Jankurovi, riaditeľovi Správy majetku mesta Košice som chcel ešte ako predkladateľ materiálu doplniť daný materiál v časti obchodno-verejná súťaž, je tam presný popis. Materiál bol zavesený ráno na stránku, všetci ho videli, ďakujem. 

p. Raši, primátor mesta Košice: Ďakujem pekne a poprosil by som pána riaditeľa Správy majetku mesta Košice, aby porozprával o genéze vzniku tohto návrhu, ako sa vykreovali dané podklady a tú odbornú časť poprosím. 

p. Jankura, riaditeľ SMMK: Vážené mestské zastupiteľstvo, vážený pán primátor, dovoľte, aby som vám vysvetlil a doplnil možno pár informácii k tomuto materiálu. Materiál vznikol vztlaku tak zo strany magistrátu, verejností a tak ďalej riešiť rozšírenie parkovania v meste. Situácia na mnohých uliciach v tých zónach, ktoré nie sú spoplatnené je dnes veľmi komplikovaná. Stačí sa pozrieť na okolie Kasovaru, stačí sa pozrieť na okolie Steel arény a mnoho ďalších ulíc. Správa majetku na tento rok mala v pláne zakomponované dve položky, ktoré boli absolútne nereálne. V čase nástupu mňa aj teda ďalšieho konateľa pána Vargica do funkcie sme prevzali spoločnosť, ktorá mala v pláne uvedených 350000 EUR príjem z Parkovacieho domu a približne takú istú sumu príjem z rozšírenia parkovacej zóny začínajúc od októbra tohto roku v rozsahu až 2000 parkovacích miest. Takže keď sa pozriete kde sa dnes nachádzame biznisové prostredie Správy majetku celkovo je oveľa ťažšie, ako bolo u našich predchodcov, čo sa týka parkovania spravujeme o 240 miest menej, momentálne menej, ako naši predchodcovia. Čo sa týka výberu parkovného za prvé 4 mesiace tohto roku bol výber parkovného približne taký ako bol v minulom roku, alebo nižší ako bol plán, ale od piateho mesiaca do konca novembra je výber parkovného v tomto období o 10 % vyšší, ako bol v tom istom období minulého roku. Čo sa týka manažérskych postupov musím poďakovať Mestskej polícií za koordináciu s nami v kontrole parkovania, lebo tá  priniesla, predovšetkým táto činnosť priniesla prostriedky do tržieb Správy majetku, ale to najpodstatnejšie čo chcem povedať Parkovací dom, ako taký určite nesplnil očakávanie a podľa môjho názoru, môjho vedeckého názoru bol urobený totálne šlendriánsky z pohľadu jeho zakomponovania do biznis plánu Správy majetku a tak isto mesta. Prečo? Pretože v čase keď sa o ňom rozhodovalo určite bola energie na spustu ďalších subjektov, ktorých sa Parkovací dom týkal, počínajúc Slovenským národným zväzom, cez Steel arénu, cez hokejový klub, Tiket portál, spustu ďalších, ktorí dnes profitujú z toho, že mesto zrealizovalo túto investíciu bez toho, aby si zmluvne kohokoľvek zaviazal v súčinnosti do toho, aby jednoducho nejakou formou participoval či finančne, alebo nefinančne. Takže Parkovací dom má Správa majetku na krku, tržby v Parkovacom dome do novembra, teda aktuálna informácia nejakých 8000 EUR, strata 166, splatili sme na úvere takmer 170000 EUR, splátky na istine 60000 na nákladových úrokoch. To sú sumy, ktoré sú, položky ktoré sú v tom istom biznisovom prostredí, v akom sa nachádzalo predchádzajúce vedenie. Keď sa pýtate kde sme na to zobrali, tak jednoducho dokázali sme zvýšiť vnútornú maržu, stlačili sme výrazne náklady, znížili sme počet zamestnancov. Môžem povedať, že Správa majetku mala na tento rok v pláne 109 zamestnancov. Aktuálny stav na Správe majetku je 85 ľudí na trvalý pracovný pomer a piatich na polovičný úväzok. Toto sú všetko kroky, ktoré síce doniesli keš, ale ten keš sa dnes sa používa vyložene na splácanie dlhovej služby za Parkovací dom. To biznisové prostredie nedáva šancu na rozvoj parkovania, pravé preto tento materiál ukazuje 2 cesty. Pokiaľ je záujem mesta, aby sa to parkovanie, statická doprava riešila, náš odhad je vytvoriť približne 2000 nových parkovacích miest na úkor toho, že jednoducho bude zníženie odvod smerom na mesto, to bola tá alternatíva prvá v tomto návrhu a druhá alternatíva je v tomto momente pokúsiť sa na trhu získať profesionálnu službu outsourcing, pričom viem žeby sme zabezpečili týmto postupom zdroje, ktoré dnes vygeneruje cez Správu majetku, ale zároveň by sme doniesli aj investičné prostriedky na rozšírenie. Tie sú odhadom asi 1,6 milióna EUR, Správa majetku v tom nemá šancu vygenerovať, na to neexistuje žiaden postup. Tento rok Správa majetku dostala 3 ďalšie objekty, ktoré z iných činnosti dotuje, takže svojim spôsobom ten biznisový priestor je s nulovou šancou aby to Správa majetku zvládla s vlastným rozvojom. To rozhodnutie pokiaľ má byť rozvoj, musí byť niekde smerované, buď to odpustenie odvodov na mesto, alebo nájsť si niekoho, kto ten kapitál donesie. Takže takto asi 1,6 milióna je odhad nákladov na technickú prípravu, inžiniering a realizáciu nových 2000 parkovacích miest v zónach, ktoré dnes nie sú spoplatnené. To sú parkovacie automaty, systémy, projekcia, značenie, všetko čo k tomu patrí. 

p. Raši, primátor mesta Košice: Ďakujem pekne, poprosím pán riaditeľ, potom keď k diskusii budú vznesené nijaké otázky, aby si si ich zapísal a potom ich zodpovedal pánom poslancom. 
Otváram rozpravu k tomuto materiálu.

M. Kočiš, poslanec MZ: Ďakujem pekne za slovo. Ja by som sa chcel opýtať vo vzťahu k tomu predloženému materiálu nejaké takéto tri okruhy otázok predkladateľa. V prvej otázke som sa chcel spýtať, nakoľko tento materiál počíta s dvoma alternatívami riešeniami parkovného, teda buď súkromný investor, alebo pokračovanie v Správe majetku mesta Košice chcem sa opýtať, či boli zvažované aj iné varianty realizácie tejto spolupráce, napríklad cez v koncesnú zmluvu a v tejto súvislosti do spoločného podniku a zabezpečenie väčšieho vplyvu mesta na parkovanie, prípadne mandátnu zmluvu, pripadne iné nominantné, alebo in nominantné kontrakty. Toto je čo sa týka prvej oblasti. V druhej oblasti som sa chcel spýtať či bolo vzaté do úvahy pri vôbec tvorbe tejto koncepcie, ako ovplyvnilo celú túto situáciu parkovanie uzavretie dodatku číslo 2 k zmluve s Auparkom, na čo sme poukázali už na minulom zastupiteľstve, keďže v dôsledku napríklad sprejazdnenia Fejovej ulice boli zrušené značný počet parkovacích miest, ktoré je možné považovať za najvýnosnejšie v centrálnej parkovacej zóne a tak isto aj tá realizácia plánovaná na jar so zaokrúhľovaním mesta sa zrejme nezaobíde bez rušenia niektorých parkovacích miest v dôsledku rozšírenia tej dopravy na niektorých uliciach a tak som sa chcel spýtať či na toto bolo myslené a akým spôsobom toto zrušenie tých parkovacích plôch bude mať vplyv na zvýšenie alebo zníženie výnosu z parkovného, nakoľko úplne povedané celkom nerozumiem, že sme vylúčení z rozhodovania o doprave v meste, o tom zjednosmernení a na druhej strane je na predkladaný problém, že tu problém z výnosov z parkovného, poďme ho riešiť. Zdá sa mi to, ako spojené nádoby, ktoré by mali byť riešené spoločne a nie izolovane. 
A v tretej otázke som sa chcel spýtať, som celkom neporozumel návrhu uznesenia akým spôsobom navrhuje navrhovateľ mesto postupovať, keďže tam sa navrhuje schválenie prenájmu pre súkromného operátora a teda či ide o postup v súlade so zákonom o  obecnom zriadení, kde sa schvaľuje zámer ako prenájom a následne to bude predmetom schvaľovania Mestského zastupiteľstva ešte raz, alebo či je to nejaký konečný návrh, ktorý už nebude ďalej riešený a v tejto súvislosti sa chcem taktiež spýtať či mesto posúdilo možnosť realizovať proces cez verejnú obchodnú súťaž a tak isto či zvážilo napr. koncesné verejné obstarávanie a podobne, či má mesto jasno v tom aký postup je tuná možný a vhodný, ďakujem pekne. 

p. Raši, primátor mesta Košice: Ďakujem pekne, pán poslanec Hlinka po ňom bude nasledovať pán poslanec Petrvalský. 

p. Hlinka, poslanec MZ: Ďakujem za slovo. Myslím si, že tento materiál hlavne jeho perspektíva je samozrejme známa a veľmi užitočná a potrebná čo sa týka rozširovania parkovacích miest, ktorých máme absolútny nedostatok, tak ako aj každé iné veľké mestá na Slovensku a v Európe, takže ten hlavný cieľ je veľmi pozitívny a pokiaľ by malo byť jeho generovaním aj prenesenie kapitálových prostriedkov zo strany niekoho kto by v budúcnosti túto činnosť vykonával, bolo by to samozrejme za danej finančnej situácie jedno asi jediné riešenie, ktoré je reálne. Takže ja to môžem považovať ako za dobrý postup. Čo sa týka ale detailoch chcel by som niekoľkými vetami to doplniť, alebo sa opýtať. Predovšetkým hovorilo sa tú v úvode o poklese, neskôr o vzraste výnosov za platené parkovanie v meste Košice v priebehu tohto kalendárneho roka. Takže ja by som sa chcel opýtať pána zrejme konateľa spomínal aj odvodovú povinnosť z vybraných poplatkov za platené parkovanie voči zriaďovateľovi, čiže mestu Košice.  Aká je to čiastka, ktorá je odvádzaná do rozpočtu mesta Košice z výberu plateného parkovania, keby bolo možné povedať za minulý rok a v súčasnosti k nejakému dátumu, ktorý je relevantný. Keďže to parkovanie v budúcnosti by sa pravdepodobne malo  realizovať v priestoroch, ktoré momentálne nie sú spoplatnené, čiže bude sa tá zóna zrejme rozširovať, považujem za potrebné už aj vzhľadom na uznesenie z rokovania Rady starostov 29. novembra, ktoré požaduje, aby konkrétne parkovacie plochy určené na spoplatňovanie v meste Košice boli odsúhlasené až po prerokovaní a odsúhlasení s príslušnou mestskou časťou, čiže považujem aj z tohto dôvodu za vhodné a účelné, aby sa návrh uznesenia, ktorý by malo zavŕšiť prerokovávanie tohto bodu doplniť nasledovne: Mestské zastupiteľstvo v Košiciach k výzve na predloženie ponuky vo verejnej obchodnej súťaži ku prenájmu verejných platených parkovísk na území mesta Košice schvaľuje v podmienkach súťaže doplnenie prílohy číslo 2 článku 6 o povinnosť uchádzača, čiže budúceho nájomcu zapracovať do koncepcie riešenia statického parkovania aj všetky prípadné podmienky vznesené mestskými časťami na území ktorých by sa navrhovaný spôsob riešenia parkovania pre verejnosť mal realizovať pred jej predložením na schválenie Mestskému zastupiteľstvu v Košiciach. Tento návrh uznesenia predkladám návrhovej komisii, ďakujem. 

p. Raši, primátor mesta Košice: Ďakujem pekne pán poslanec, nasleduje pán poslanec Petrvalský po ňom pán poslanec Süli.

p. Petrvalský, poslanec MZ: Je veľmi zle, že je predložený len jeden návrh, že to je len ten  odpredaj toho celého. Ja osobne som očakával, že bude viac variantov, trebárs druhý variant, teda je ešte aj druhý variant, ale ja by som skôr bol za tretí variant a to, že  existujúce parkoviská nech aj naďalej obhospodaruje Správa majetku mesta Košice a nech sa z týchto príjmov, ktoré bude mať postaví na nohy preto, lebo je vo veľmi zlej situácii a obávam sa, že pokiaľ by sa aj tohto zbavil, tak by sme doňho museli veľa investovať, aby zostal v dobrej kondícii. Takže nech existujúce parkoviská aj naďalej obsluhuje Správa majetku a uzatváral by som zmluvy s novými subjektmi len na rozšírené parkoviská. Takto by mi to bolo skôr po vôli ako proste prenajať. Ide o to, že v minulosti vieme veľmi dobré či prípad z Strelingstav,  či prípad OutClaim, ako  mesto outsourcingovalo niečo vždy veľmi zle dopadlo a obávam sa toho, že toto by bol ten istý prípad, ďakujem pekne. 

p. Süli, poslanec MZ: Mám s tým bodom programu jediný problém. Dnes je tu napísané, že máme podať nejaké rozhodnutie v ďalšom postupe v realizácii parkovacích služieb v zóne parkovacích spoplatnených parkovacích služieb. Máme tu rozhodnúť, ale nemáme reálnu koncepciu. To je najväčší problém, že nemáme reálnu koncepciu tzn., že ja len by som povedal v prípade mestskej časti Staré mesto v minulosti tam vybudovali niekoľko desiatok nových parkovacích miest a čuduj sa svete pomaly ale isto tam parkujú úplne iní ľudia pre ktorých tieto parkovacie miesta boli určené. Vypočul som si jedného odborníka, ktorý hovoril o takzvanom osobnom účte občana mesta Košice kde by mal mať dať nehnuteľnosti, kde by mal na poplatok za smetie, teda za komunálny odpad, za psa, alebo iné poplatky, alebo trebárs ešte za parkovaciu kartu rezidenta. Rozumné by bolo dať na verejnú diskusiu to, či občan mesta Košice ako má nárok každá rodina na jedno parkovacie miesto ako rezidenta na rok a dať mu parkovaciu kartu, za ďalšie vozidlo zaplatiť už normálnu cenu a všetci tí, ktorí na tých nespoplatnených miestach parkujú cez deň veselo a s úsmevom na tvári neplatia nič za to, že ich vidím tam dovoľujeme to urobiť, žiadne sankcie voči ním sa nerobia. Ja nechcem hovoriť o tom, že vybudovali sa v centre mesta budovy a veľké zariadenia, kde pracuje nesmierne veľa ľudí čo má potešuje, že sú tu pracovné miesta, ale títo ľudia zneužívajú tú moc, že parkuje sa v okolí týchto veľkých administratívnych celkovo zadarmo a s tých garážach, ktoré boli predpísané v podzemí, kde by mali platiť ako zamestnanci nejaký poplatok tieto miesta zívajú prázdnotou. Ja si myslím, že pokiaľ nemáme reálnu koncepciu o tom a nemáme odpovede na otázky ako budeme postupovať, rozhodovať tu o tom, že to predáme nejakej firme, alebo nepredáme je predčasné. 

p. Raši, primátor mesta Košice: Ďakujem pekne ,pán poslanec Milan Bereš po ňom sa pripraví pán poslanec Halenár, nech sa páči.

p. Bereš, poslanec MZ: Ďakujem pekne za slovo, vážený pán primátor, vážené kolegyne, vážení kolegovia. Dovolím si takú malú odbočku od prerokovanej témy nie síce celkom, lebo názov bodu programu je parkovanie v meste Košice. O čo ide, pán primátor bavíme sa tu o riešení problému parkovania v rámci mesta. Problémom je, že inou možnosťou ako zabezpečiť nové parkovacie miesta a komfort ich používateľov je aj možnosť vybudovať si vlastné parkovacie miesto, tebe ako primátorovi sme už zaslali konkrétny návrh postupu, ako umožniť obyvateľom Terasy vybudovanie parkovacích miest, máme vytypovaných niekoľko lokalít v súlade s ochranou zelene. Ide o to, že sme venovali tomu dosť energie, uvedomujeme si vážnosť celej situácie no bez aktivity mesta to nebude efektívne a v rámci mestskej časti sme na celý proces pripravení. Tie rokovania, ktoré úvodné prebehli, čakáme na súhlas od mesta bez ktorého to  samozrejme nejde. Dúfam, že zo strany mesta nie je záujem riešiť len parkovanie v centre mesta, ale mesto podporí aj iniciatívne návrhy na riešenie z mestských časti a skorým vyjadrením zabezpečí aj ich skorú realizáciu. Ide o pilotný projekt v rámci mesta, ktorý je realizovaný už v meste Ostrava, funguje už 5 rokov a myslím si, že celkom úspešne. V prípade úspešnosti tento projekt bude realizovateľný aj v iných mestských častiach, takže bol by som rád, keby sme dostali nejakú odpoveď či môžeme počítať s realizáciou tohto nášho projektu, aby to bolo čím skôr umožnené aj v iných mestských častiach, ak sa toto riešenie ukáže ako úspešné. Predbehol má s mojim vstupom, alebo ďalšou poznámkou pán poslanec Süli, že skutočne v meste nie je vypracovaná koncepcia parkovania. Všetko sa musí odvíjať od tej koncepcie a ak nemáme koncepciu tak riešime iba problémy a chýba nám nejaký koncepčný pohľad na riešenie parkovania v rámci celého mesta, ďakujem pekne. 

p. Halenár, poslanec MZ: No aj napriek niekoľkokrát opakovanému manažérskemu prístupu, ktorý sme tu počuli z úst predstaviteľa Správy majetku mne tu a okrem toho, že sa chce od nás poslancov, aby sme vystavili bianko šek v znení bodu A), že schvaľujeme prenájom verejných parkovacích miest na území mesta k externému operátorovi, áno parkovacích plôch tzn., že ja to chápem ako vystavenie bianko šeku, ktokoľvek bude vybraný vopred ho schvaľujeme. Mne tu chýba to čo mi chýba už dlhé roky od tohto mesta, nejaká idea toho celého, ako zbavovať sa tak lukratívnych vecí ako je parkovanie čo sa týka príjmu aj napriek tomu, čo to hovorím čo tu teraz bolo spomínané v súvislosti s príjmami, že sú problémy, len tak niekomu bez toho, aby sme mu zadali nejaké podmienky za ktorých sme ochotní to urobiť sa mi zdá úplne nepochopiteľné, nezrozumiteľné, ako to vlastne naplňujeme našu predstavu v tomto meste. Keby tam bolo aspoň v tom, v tej pri súťaži, že požiadavky mesta Košice od vybraného uchádzača sú tieto: za prvé, za druhé, za tretie, za štvrté. Ja neviem 100000 EUR ročne chceme, alebo chceme aby ste nám urobili ďalších 5000 alebo 15000 parkovacích miest, alebo hocičo iné a len to tak napísať to vidím ako dosť veľkú diskvalifikáciu manažérskeho prístupu a môžem povedať, že určite poteším niekoho budem hlasovať proti tomuto návrhu, lebo vzdáva sa mesto Košice a riešenia toho čo by malo robiť, pričom ani netušíme aké budú poplatky, len nejakému externému uchádzačovi odovzdáme. Manažéri Správe majetku rozhodnúť a my poslanci dopredu schválime, že prenájom verejných parkovacích plôch súhlasíme s vybraným. To kde sme sa už dostali, alebo tomu zle rozumiem. 

p. Raši, primátor mesta Košice: B je správna odpoveď. Pán poslanec Berberich po ňom pani poslankyňa Čekanová najprv s faktickou pripomienkou.

p. Čekanová, poslankyňa MZ: Faktická pripomienka. Ďakujem pekne, ja by som chcela doplniť svojho predrečníka, ktorý veľmi správne poznamenal jednu dosť závažnú veci a to je práve tá, že všetky tieto podmienky, ktoré sú tu v súťaži sú veľmi všeobecné a mne tu chýba návrh zmluvy, ktoré by boli vlastne záväzné voči novému externému operátorovi, ktorý vlastne by v prípade mal už od nás, od mesta záväznú. Ďakujem.

p. Cais, poslanec MZ: Faktická pripomienka. Ďakujem za slovo pán primátor, ja by som chcel zareagovať na vystúpenie pána Halenára. To, že B je správne je fakt, pretože materiál nemá naštudovaný. Keby si to dôsledne naštudoval všetky otázky, ktoré tu vzniesol by sa tam dočítal, ďakujem. 

p. Berberich, poslanec MZ: Ďakujem za slovo. Predložený materiál by som povedal, že je pomerne dobre spracovaný a rozsiahly, ale aj napriek tomu som si urobil niekoľko poznámok a vecí, respektíve odpovede na tieto aj už predložené otázky ma budú viesť možno k predloženiu nejakého návrhu na uznesenie. Počkám si ešte na tie odpovede. V každom prípade možno by bolo dobré upozorniť na niektoré veci, je to určite citlivá vec  riešenie parkovania, určite si pamätáte ako sa to riešilo v predchádzajúcom období, že zavedenie tohto parkovného nebolo veľmi populárnym krokom a preto si myslím, že treba k tejto otázke pristupovať veľmi citlivo. Spomenul by som tú koncepciu, ktorá už bola spomenutá a myslím si, že by bolo naozaj vhodné keby malo mesto pripravenú koncepciu a na ňu našilo túto súťaž, keď už má ísť o súťaž, respektíve ďalšiu alternatívu, ktorá tiež už bola spomínaná povedzme nejaká koncesia, že by sa to dalo riešiť aj tak. Ďalšia moja pripomienka bola, v pôvodne predloženom materiáli mi chýbal Parkovací dom. V každom prípade toto sa tam už dostalo, pretože neviem si predstaviť akoby to malo byť, že by mesto dalo parkovanie firme a Parkovací dom by si bolo nechalo. Tak ako toto som si celkom dobre nevedel predstaviť vidím, že toto bolo zapracované už do materiálu. Taktiež v predloženom návrhu sa uvažuje o tom najmä myslím si, že by bolo vhodné mať jasno či teda budeme schvaľovať už konečnú podobu, alebo teda je to naozaj zámer. Následne by potom výsledok súťaže by mal prísť do zastupiteľstva, no aj ten prenájom myslím si, že všetko v podstate už bolo povedané aj to, že sa mesto týmto zbavuje nejakej možnosti ovplyvňovať či už výšku toho poplatku, alebo vôbec tú koncepciu ak ju samo nepredloží do súťaže, takže myslím si, že by bolo dobré odpovedať už aj na otázky, ktoré boli predo mnou vznesené a na základe toho sa potom budeme vedieť lepšie rozhodnúť, ďakujem pekne. 

p. Raši, primátor mesta Košice: Ďakujem pekne pán poslanec teraz bude nasledovať pán poslanec Filipko.

p. Filipko, poslanec MZ: Nakoľko neviem ako dopadne v konečnom dôsledku hlasovanie k tomuto bodu rád by som k predloženému materiálu a to konkrétne k návrhu na výzvu na verejnú obchodnú súťaž mám dve také pozmeňujúce uznesenia. 
Prvé je v bode číslo 4.4.1, je to v časti kde uchádzači preukazujú svoje referencie, alebo podmienky na to aby sa mohli uchádzať v súťaži. V bode číslo 4.4.1 v druhej vete „uchádzač predloží čestné prehlásenie“ chcel by som navrhnúť nahradiť text - slová čestné prehlásenie za text „potvrdenie, respektíve úradne overenú fotokópiu potvrdenia“ a ďalej pokračuje text ohľadom uzatvorenia poistky na vykonávanie tejto činnosti. Myslím si, že štandardne sa aj v podmienkach na takéto súťaže vyskytuje aj táto alternatíva, teda nie čestné prehlásenie, ale potvrdenie alebo fotokópia. 
Druhé uznesenie v bode číslo 4.4.3 vložiť text ako pokračovanie prvej vety na konci, teda za slovom v systémoch by pokračoval text „po dobu minimálne 5 rokov od dátumu vyhlásenia výzvy obchodnej verejnej súťaže“. Vysvetlím, lebo takto je to možno nezrozumiteľné, teda uchádzač preukazuje, že prevádzkuje minimálne tisíc parkovacích miest v jednej lokalite, alebo 2000 parkovacích miest vo viacerých lokalitách súčasne a toto preukázanie by bolo vhodné aby preukázal, že to prevádzkuje minimálne 5 rokov od dátumu vyhlásenia výzvy. Myslím si, že parkovací systém v meste Košice je dosť vážna záležitosť na to, aby sme napr. takýmito podmienkami dotiahli do súťaže vážnych a skutočne veľkých hráčov možno hlavne aj zo zahraničia. 
Ďalšie uznesenie by som predložil v duchu ukladacom. Ukladá a riaditeľovi Magistrátu mesta Košice doplniť a predložiť tento materiál na najbližšie rokovanie Mestského zastupiteľstva o tretiu alternatívu s možnosťou vstupu externého partnera na určité obdobie, ktorý by prevzal aj dlhovú službu za podmienky, aby mesto Košice malo kontrolu nad systémom parkovania v meste Košice (napríklad koncesie a podobne). Chcel by som to odôvodniť tým, že prakticky v diskusii viacerí hovorili o tom, že chýba ešte tá tretia alternatíva kde skutočne môže prísť externý partner, ktorý má know-how vie vložiť financie na to aby ten systém mohol zveľaďovať. Po určitom čase mesto Košice by mu splácal túto službu, ale zároveň mesto Košice by nevypustilo možnosť kontroly nad systémom parkovania čo je podľa môjho názoru asi najpodstatnejšie, lebo ak mám doma sliepku, ktorá znáša zlaté vajcia ale potrebujem, teda nemám peniaze na to, aby som rozšíril alebo opravil výbeh, alebo doplnil stravu tak asi lepšie riešenie je doniesť, požičať si na to peniaze a vyriešiť to, ako sa zrieknuť tej sliepky a nechať ju niekomu inému. Takže toľko, ďakujem. 
Chcem ešte toľko, aby o týchto jednotlivých návrhoch sa hlasovalo jednotlivo, samostatne. Návrh odovzdávam návrhovej komisii ďakujem. 

p. Raši, primátor mesta Košice: Ďakujem pekne pán poslanec, potom poprosím návrhovú komisiu aby prešla či sa niektoré návrhy podané poslancami nevylučujú. A teraz poprosím pána riaditeľa Správy majetku mesta Košice, aby nám zodpovedal na položené otázky. Najčastejšie sa týkali teda koncepcie parkovania v meste, výšky poplatkov a kto ich bude určovať a k ostatným ďakujem pekne. 

p. Jankura, riaditeľ SMMK: Ďakujem za slovo pán primátor, prejdem to tak, ako som si  zaznamenal vystúpenia jednotlivých poslancov. 
Čo sa týka pána Kočiša - koncesná zmluva je alternatíva v prípade, že je to na koncesiu. Myslím si, že veľmi obšírne a musím povedať, že to sa týka viacerých teda komunít, veľmi obšírne sme rozpracovali podmienky zmluvy tak ja neviem či došlo k omylu, že niektorí si to nepozerali, či už príloha 2, ktorá definuje v jednotlivých článkoch požadované texty, ktoré my chceme dosiahnutých v tom predloženom návrhu zmluvy ktorý máme dostať, tak tá tam jednoznačne hovorí o čom to je. 
Čo sa týka obchodnej verejnej súťaže opäť v návrhu materiálu úplnom závere pred prílohovou časťou máte jasne uvedené, že organizácia je tá, ktorá pristupuje k zmluve tzn. organizácia má právo odstúpiť od každej z ponúk, tzn. snažili sme sa vytvoriť tendrové podmienky, alebo úverové podmienky také, aby boli akceptované aj verejnosťou. Súťaž je vypísané na 3 mesiace minimálne, tzn. že predkladanie podmienok je ku koncu marca. 6 mesiacov je viazanosť ponúk, takže ja už neviem čo sa dá viac vymyslieť, času je tu dostatok na to, aby sa súťažiaci oboznámili s podmienkami. 
Pán Hlinka sa pýtal na konkrétne odvody. V roku 2010 odvod z parkovného pre mesto z nájmu bolo 270000. Na rok 2011 bol plán 329000, počítalo sa aj s rozšírením parkovného. Môžem povedať, že máme o 250 parkovacích miest menej a tento odvod Správa majetku tento zvýšený odvod dokáže zabezpečiť tohto roku, takže ako ja k tomu neviem iný komentár dať. Okrem tohto odvodu Správa majetku zároveň zabezpečila aj dlhovú službu z Parkovacieho domu, ktorý je v strate. To sú 2 sumy, ktoré si môžete porovnať k roku 2010. 
Čo sa týka toho, že či si dávame zlatú sliepku preč, tak podotýkam, že tento materiál rieši rozvoj. Tú koncepciu, ktorú vy tu chcete mať treba povedať, že materiál parkovania ako taký bol riešený už za predchádzajúceho vedenia a  od roku 2009 sa mesto zaoberalo komunikáciou týmto smerom, najalo si dokonca poradcov, ktorí odporúčal externú parkovaciu službu. To sú veci ktoré tu boli a boli v čase keď Správa majetku nemala Parkovací dom na krku. Pokiaľ by parkovanie zostalo v tej polohe v akej je dnes, že by to nebola požiadavka na rozšírenie spoplatnenie týchto služieb a pomerne veľké rozšírenie, tak ale nie finančne, tu nehovoríme o zvyšovaní sadzieb tu hovoríme o rozšírení predovšetkým do tých zón, kde bude spoplatnenie dosť problematické z komerčnej stránky, pretože tam nebudú veľké sadzby, tak v tom momente ako môžem povedať čo sa týka koncepcie tá tu bola zadefinovaná aj Správa majetku má niekoľko štúdií, ktoré si objednalo predchádzajúce vedenie. My sme tie štúdie nepopreli, ako dávajú určitú informačnú bázu na to, aby sa s tým dalo pracovať, ale na rozšírenie najprv musíte mať zdroje, takže tento materiál je v rozhodnutí či tie zdroje dá mesto, alebo sa tie zdroje nájdu externe. O ničom inom to nie a jedna z podmienok ako v súťažných podmienok je aj výška, teda pristúpenie k tomu investičnému záväzku 1,6 milióna EUR. Takže zásadne to je asi odpoveď tak kompletne a čo sa týka ešte jedna vec, pán Filipko, jednotlivé body, ktoré ste uvádzal ako 4.4.1 ako ja myslím, že to je technika s tým nemôže byť problém, ale čo sa týka vašej požiadavky na bod 4.4.3 tak vy vytvárate diskriminačnú podmienku. Prečo? Pretože my sme definovali v zmluve podmienky ktoré eliminovali možné subjekty, ktoré profesionálne nepodnikajú na tomto trhu, t. z.,  aby sa tu nedostali garážové firmy, ktoré majú nejakých 50 parkovacích miest a podobne, ale na to, aby ste dali túto podmienku zamedzili by ste vstupu do súťaže firiem, zahraničných firiem napríklad, ktoré by mohli zvážiť a prísť, teda zúčastniť sa tejto obchodnej verejnej súťaže. Táto podmienka by ich úplne vylúčila napriek tomu, že by to boli profesionálne subjekty. 

p. Raši, primátor mesta Košice: Ďakujem pekne s faktickou pripomienkou pán poslanec Michal Kočiš.

M. Kočiš, poslanec MZ: Faktická pripomienka. Ja by som predsa možno zopakoval otázku, asi došlo k nejakému nedorozumeniu. Pokiaľ ide o obchodnú verejnú súťaž na tú koncesiu napriek tomu, že tam sú uvedené podmienky za akých má ten vzťah fungovať, ako má vyzerať, tak predsa koncesia je niečo osobitné a predsa koncesia nie tá klasická nájomná zmluva. Nám je predkladáme a my schvaľujeme prenájom čiže ja by som iba na to narážal, že či bola posúdená iná možnosť a ak áno, či rovnako boli spracované výhody, nevýhody aj pre takúto tretiu, alebo ďalšiu alternatívu. Tam sú ďalšie zmluvné typy ktoré prichádzajú do úvahy, to len na vysvetlenie a poprosil by som odpoveď na to. Ďalej by som chcel poprosiť o odpoveď, takto navrhnuté uznesenie je postupom podľa zákona o majetku obcí a teda schvaľujeme zámer prenajať majetok, alebo už prenajímame majetok, lebo toto uznesenie sa odvoláva iba na Štatút mesta Košice a mi nebolo jasné čo navrhovateľ zamýšľal takouto formuláciou a s tým súvisí, či to ešte príde na rokovanie zastupiteľstva, alebo je to posledné a konečné rozhodnutie. 
Ďalšia otázka sa týkala dodatku č. 2 k zmluve s Auparkom a ja sa chcem spýtať či boli vyhodnotené dopady takéhoto dodatku na parkovanie v Košiciach a na výnosy z parkovného, nakoľko je faktom že dôsledku reorganizácie dopravy dochádza k zrušeniu parkovacích miest a tu je základný problém ktorým riešime nedostatok výnosu z parkovného, resp. riešenie tej finančnej situácie, čiže aj na toto by som poprosil odpoveď. Ďakujem pekne. 

p. Raši, primátor mesta Košice: Pán poslanec Filipko s faktickou pripomienkou. 

p. Filipko, poslanec MZ: Faktická pripomienka. Skutočne by som si nedovolil dať takúto diskriminačnú podmienku, ktorá vylúči zahraničné firmy. Keby mohol pán riaditeľ to ozrejmiť, lebo ja nerozumiem v tom bode 4.4.3 sa vôbec nehovorí o tom či to má byť slovenská alebo zahraničná firma a či spravujete tie parkovacie miesta na Slovensku, alebo v zahraničí len definuje, aby to bola dostatočne skúsená firma, ktorá to robí už aspoň 5 rokov, aby to neboli nejakí dobrodruhovia, ktorí nehode prišli ku kontraktu, nejaký polroka niekde prevádzkujú, môžu, môže sa to stať a pritom nemusia to vedieť robiť, čiže aspoň ja to vnímam z tohto hľadiska som túto podmienku definoval. Možno mi pán riaditeľ odpovie, že čím vlastne diskriminujem. 

p. Raši, primátor mesta Košice: Pán poslanec Berberich. 

p. Berberich, poslanec MZ: Faktická pripomienka. Tiež asi som sa zle vyjadril, tá otázka ktorá resp. jednu z tých otázok, ktorú som chcel položiť bolo nejaké základné smerovanie v čo vlastne sa očakáva to nóvum keď príde nejaká nová firma, v čom to bude iné. Jednoducho tak isto to vieme spravovať my ako cez tú našu firmu ako keď príde nejaká ďalšia iná firma, čiže v čom vidíme zásadný rozdiel v jednej, alebo v druhej strane spravovania tých parkovacích miest. 

p. Raši, primátor mesta Košice: Pán námestník nech sa páči . 

p. Lazár, námestník primátora: Ďakujem pekne pán primátor, ja by som len zhrnul pozíciu mesta resp. pohľad mesta na tento problém. Pochopiteľne v prvom rade chcem aj z tohto miesta pochváliť Správu majetku mesta Košíc aj na základe týchto prezentovaných výsledkov to parkovné, respektíve výnos z parkovného aj pri tých  relatívne horších podmienkach sa im podarilo udržať a zabezpečiť. Bola tu spomenuté zlatá sliepka, áno naša zlatá sliepka zožerie ročne 200000 EUR, to je približná splátka za parkovací dom a dá nám 10000 EUR a neviem či toľko, respektíve to je len vo výnosoch, reálny zisk za Parkovací dom je strata. Ale dobre, samozrejme ten Parkovací dom so staval aj kvôli majstrovstvám sveta v hokeji len bohužiaľ splácať ho musíme my. 
K tej požiadavke Správy majetku lebo jedna z možností bola, že mesto poskytne peniaze pre Správu majetku mesta Košíc. Viete dobre v akej sme situácii, mesto si nemôže dovoliť čerpať ďalšie úvery a bohužiaľ vzhľadom na to, že Správa majetku mesta dlhu čerpala úver na Parkovací dom tiež nevie reálne čerpať peniaze. Všetci by sme chceli také riešenia, aby dom sa splácal, parkovné sa vyberalo a mesto peniaze dostalo. My sme im dali kvázi jedinú podmienku, mesto peniaze ktoré si naplánovalo zo Správy majetku musí dostať. Vzhľadom na to, že tie rozpočtové príjmy vyzerajú na budúci rok veľmi zle, nikto to uviedol niečo v tom duchu, že to hospodárenie štátu je katastrofálne v tejto situácii. Viete dobre, že nemáme zatiaľ ani veľký štátny rozpočet čo nám pochopiteľne neumožňuje urobiť ani názor, lebo ani nevieme na čom sme a čo môžeme čakať. Jedna vec sa hovorí a druhá vec sa potom schvaľuje v pléne Národnej rade. 
K tým faktom ešte rád by som uviedol jednu skutočnosť dosť zásadnú, lebo všade kde sa to udialo sa to prejavilo. My máme určitý pokles parkovacích miest. Viete dobre že otvoril sa Aupark a je veľmi veľká pravdepodobnosť, že približne pri 1200 parkovacích miestach a 3 hodinovom parkovaní zdarma sa to negatívne prejaví na výbere parkovania v meste. Je to veľmi veľká pravdepodobnosť. S tým súhlasím aj ja ako bol doplnený ten materiál, ak máme uvažovať o parkovaní tak to musí byť celý komplex, čiže ten Parkovací dom tam bol zaradený ten sa musí tak isto riešiť v rámci celého komplexu, čiže ja len k tomu som chcel uviesť pár faktov k tej snahe Správy majetku mesta, lebo samozrejme na nich je niesť to odborné ťažisko riešenia problému, hľadať nejaký spôsob riešenia, resp. aj navrhnúť nejaké postupy z pohľadu mesta. My očakávame pochopiteľne nejaké prijateľné podmienky vytvorenia parkovacích miest, ale mesto ani Správa majetku na to peniaze nemá. My skôr do mestského rozpočtu očakávame ten príjem a myslím si, že by všetci, ktorí budeme budúci rok schvaľovať rozpočet asi ťažko budeme súhlasiť s tým, že Správa majetku nám neodvedie peniaze a my budeme mať ďalší schod o hospodárení mesta. Všetko z mojej strany, ďakujem pekne. 

p. Raši, primátor mesta Košice: Ďakujem pekne poprosil by som ešte pána inžiniera Jankuru aby párdon faktické pripomienky pán poslanec Süli po ňom pán poslanec Berberich.

p. Süli, poslanec MZ: Faktická pripomienka. Kľúčovou otázkou znie pre toto mesto ja si to dovolím dnes zadefinovať, že či budú sa všetci občania vlastníci motorových vozidiel s trvalým pobytom na území mesta Košice sa podieľať na nákladoch značenia, čistenia, budovania a užívanie parkovacích miest. Niekde v centre mesta je to spoplatnené samozrejme, ale vo väčšine prípadov to spoplatnené nie je a my vlastne z rozpočtu mesta dotujeme týchto ľudí. Už keby sme v len urobil jeden krok, že mesačne každý majiteľ auta zaplatí 5 EUR mesačne, netreba veľa 5 EUR za to, že má auto a užíva komunikácie a parkovacie miesta pred svojim domom, alebo pardon na sídlisku myslím si, že už by tu bol  racionálny prístup k problému, ale racionálne problémy tu nevidím a práve tá koncepcia chátra, lebo sa bojíme zodpovedať na otázku či sa majú zúčastniť, alebo nie a to je tá otázka, lebo idú voľby, zase nebudeme zvolení, alebo budeme zvolení, je to nepopulárne, ale je to koncepčné prosím. 

p. Raši, primátor mesta Košice: Ďakujem veľmi pekne pán poslanec Berberich s faktickou pripomienkou.

p. Berberich, poslanec MZ: Faktická pripomienka. Pravdepodobne ešte mi bude odpovedané, ale čo sa týka tej dlžoby toho Parkovacieho domu, resp. vôbec zámeru dať to firme tak ako myslím si, že keď sa bral úver na Parkovací dom bol urobený plán financií, financovania vôbec z toho objektu a tam sa myslím že jasne deklarovalo, že tie parkovacie miesta sa musia rozširovať, aby teda Správa majetku bola schopná zabezpečiť vyfinancovanie toho a práve to rozširovanie tých parkovacích miest v ďalších lokalitách malo priviesť lepšie, teda aby ten Parkovací dom bol lepšie využívaný. Ja si myslím že o tom to je tiež, čiže prečo by sme sa mali toho zbaviť. Len toľko som chcel, ďakujem pekne. 

p. Raši, primátor mesta Košice: Ďakujem pekne pán poslanec Petrvalský a pán poslanec Betuš.

p. Petrvalský, poslanec MZ: Faktická pripomienka. Ďakujem. Jankovi Sülimu len toľko chcem povedať, že ročne platím 600 eur za parkovanie pred svojím domom takže myslím si, že prispievam dosť. 
Nedostal som odpoveď na moju otázku či neporozmýšľame o kombinovanej záležitosti,  teda ponechať Správe majetku terajšie parkovanie aby boli prijmi, aby sa aj firma postavila na nohy aj  mestu boli odvody a s novým niekým podpísali zmluvu o rozšírenom o tých ďalších teda veciach to je druhá vec a tretia vec som chcel takú vec povedať, včera som pozeral Televízne noviny a nemilo som bol prekvapený v Bratislave idú postaviť zase planetárium samozrejme mesto nemá peniaze tak požiada štát. Tak my sme si postavili svoj Parkovací dom, ú nás sme si postavili zvláštnych zdrojov Steel arénu, staviame z vlastných zdrojov kadečo. V Bratislave štát postavil zimný štadión, teraz ide stavať národný štadión, tenisové centrum, ide planetárium stavať. Prečo naši poslanci nežiadajú tiež od štátu, aby aj nám v Košiciach tieto veci postavil štát? Prečo platíme všetko z vlastných peňazí? Ďakujem. 

p. Raši, primátor mesta Košice: Pán poslanec Betuš nech sa páči.
 
p. Betuš, poslanec MZ: Faktická pripomienka. Ja by som chcel našu pozornosť odviesť aj tým smerom že po našich mestských častiach, po sídliskách, po komunikáciách stojí veľké množstvo vozidiel s inou poznávacou značkou ako sú Košice. Len si pozrite na sídlisku Ťahanovce koľko je tam bratislavských áut a tiež sa treba zamyslieť, že by mohli dačo tomuto mestu aj zaplatiť za to parkovanie a užívanie komunikácií a nielen prísť a podnikať v tomto meste a parkovať a využívať komunikácie, ďakujem. 

p. Raši, primátor mesta Košice: Pán poslanec Ihnát.

p. Ihnát, poslanec MZ: Faktická pripomienka. Ja práve by som naviazal na pána Betuša tiež kolegu zo sídliska Ťahanovce a o tejto problematike sa dlhodobo bavíme práve, že tam stoja bratislavské auto a ďalšie. Len pokiaľ ja viem aspoň som počul, alebo je mi známe, že bol nález Ústavnému súdu k tejto problematike ako náhle sa jedná o občana Slovenskej republiky aj jedno z akýkoľvek je časti Slovenska, čiže mestá alebo obce, parkovať môže. Čiže toto nás práve zdržiava, jednoducho pravdepodobne týmto spôsobom by to bolo nepriechodné. 
Tiež by som chcel zareagovať na pána Berbericha. Mne z toho vychádza, že minulé vedenie mesta Košice vlastne vystavilo tento Parkovací dom za peniaze mesta Košice. Tu je otázka vlastne či mesto vôbec oslovilo Slovenský zväz ľadového hokeja, alebo ďalšie inštitúcie, ktoré mali prispieť na tento Parkovací dom a v tomto prípade by sme nemali tento dlh, ktorý tu teraz máme. To je môj názor osobný, ďakujem.

p. Gámcová, poslankyňa MZ: Ja som v podstate chcela povedať to isté čo povedal pán poslanec Betuš, že možno by ste sa aj vy poslanci Národnej rady mali snažiť zmeniť výber daní za motorové vozidlá, pretože všetky autá, ktoré majú poznávaciu značku inú akú košickú platia dane do iných miest, do iných samosprávnych krajov a myslím si, že je to aj námet pre Správu majetku mesta Košice, aby sa týmto začalo zaoberať, pretože tieto autá je ich to naozaj stále viac a viac neprispievajú ničím na košické cesty a vieme, že jazdia a parkujú a tak ďalej, ďakujem. 

p. Raši, primátor mesta Košice: Ďakujem pekne pani poslankyňa s faktickou pripomienkou pán poslanec Berberich.

p. Berberich, poslanec MZ: Faktická pripomienka. Možno že už je to trošku mimo témy, ale predsa len myslím si, že Parkovací dom malo stavať Občianske združenie, to aj požiadalo o príspevok, ale ten príspevok nebol resp. Občianske združenie ho nedostalo a preto mesto v podstate pristúpilo k tomuto kroku, aby v podstate aj majstrovstvá sveta sa mohli uskutočniť takže kvôli tomu to je. 

p. Raši, primátor mesta Košice: Ďakujem pekne, pána inžiniera Jankuru poprosím.

p. Jankura, riaditeľ SMMK: Ďakujem za slovo, takže skúsim opäť po menách. 
Pán Kočiš. Súťaž je nastavená tak, teda tie materiály, že v tých záverečných článkoch mate jasne nastavenú možnosť odmietnuť akúkoľvek ponuku tzn. mesto myslím si že úplne jasne vie koľko dnes dostáva zo strany Správy majetku, tá kondícia na tom biznisovom priestore v ktorom sa pohybujem je jasná, je viditeľná a pokiaľ tá ponúka podľa mňa nebude lepšia, tak prečo by to malo tú ponuku mesto prijať. Váha toho koeficientu v tom materiáli bola 60 percent na cenu tohto prenájmu. Až druhé kritérium bolo de facto viazané na tú hodnotu rozvoja parkovacích miest s využitím nových investičných prostriedkov. To tretie kritérium to bolo viazané na podiel na tržbách z toho rozšírenia, čiže v zásade ak si mesto vyhodnotí tú pozíciu, že príde tu nový subjekt, ktorý donesie investičné zdroje, dokáže zainvestovať a mám z toho lepšiu pozíciu, tak tú zmluvu vezmeme a keď nie, tak ju nevezmem. Čiže ten subjekt, ktorý to potvrdzuje aj organizácia a nie je tam uvedené, že to ide opätovne do Mestského zastupiteľstva,  tzn. po vyhlásení súťaže je tam poverený subjekt, ktorý súťaž zorganizuje, vyhodnotí a mesto môže alebo nemôže, príjme alebo neprijme túto ponuku. 
Čo sa týka Auparku. Aupark bol riešený mimo Správy majetku, pre nás znamenal vlastne stratu parkoviska na Fejovej, to je jedna z tých položiek, ktorá znížila disponibilné parkovacie miesta, ale hovoril som to, že tržby máme väčšie napriek tomu, že máme menší počet takže to čo dnes vyrobíme, ale vyrábame len na to, aby sme zabezpečili obvod mestu a dlhovú službu z parkovacieho domu. Chcem podotknúť, že rozvoj cez Správu majetku je problémový aj kvôli tomu, že miera zadlženosti Správy majetku dosahuje 130 percent. Za týchto parametrov na dnešnom finančnom trhu Správa majetku nie žiaden partner pre žiadnu banku na nejaké rozvojové aktivity a treba si v tom kontexte tu na bol aj dotaz, že koľko teda sa pýtal p. Berberich, že koľko mal vyniesť Parkovací dom. Však som hovoril 343000 bol na tento rok plánovaný príjem z Parkovacieho domu. Ja osobne si myslím, že ten zámer ako taký bol fingovaný a bol kamuflovaný tak, aby jednoducho na Parkovací dom banka dala peniaze, tzn. že do tržieb sa umelo dostalo 700000 takmer 700000 EUR. To nie je moja kompetencia, ja som prišiel oznámiť, že jednoducho ten rozvoj nie je možné urobiť a nie je moja kompetencia, že tam Parkovací dom dnes nefunguje. Dnes tú tržbu tam nevieme zrealizovať. Keď sa ten zámer robil mal sa podnikateľských zámer urobiť poriadne, mali sa identifikovať všetky riziká, mali sa urobiť simulácie a boli by ste videli, že ten zámer je proste blud, takže o tom to celé je. Všetko z mojej strany. 

p. Raši, primátor mesta Košice: Ďakujem pekne s faktickými pripomienkami pán poslanec Halenár, po ňom pán poslanec Kočiš, nech sa páči . A pardón ešte pán riaditeľ Jankura nedoplnil niektoré vaše otázky. 

p. Jankura, riaditeľ SMMK: Pán primátor tam bola tá požiadavka na to rozšírenie na tých 5 rokov. My sme dali klasifikačné podmienky, ktoré hovoria o veľkosti spravovaných subjektov a ja si myslím, že je ich tam dostatok až priveľa dokonca, takže po tej stránke odporúčam, aby to zostalo tak ako je. 

p. Raši, primátor mesta Košice: Ďakujem pekne teraz pán poslanec Halenár s faktickou pripomienkou nech sa páči.

p. Halenár, poslanec MZ: Faktická pripomienka. Neostáva mi nič iné len súhlasiť čo tu povedal pán poslanec Süli predo mnou. Chcem reagovať teda na pána Jankuru, že pokiaľ nemáme jasno ako sa občania mesta, ktorí vlastnia motorové vozidlo včítane firemných budú podieľať, alebo zúčastňovať na riešení problému parkovania dovtedy odovzdávať monopol parkovania v meste v mojich očiach je nezmysel a čo je úplne najpodstatnejšie je, že pri hľadaní riešenia parkovania v meste som zistil, že žiaden zákon v tejto krajine neprikazuje obci stavať parkovacie miesta. Auto je špecifický produkt v tom, že človek majiteľ ho musí nechať mimo väčšinou mimo svojho bydliska, nemôže si ho zobrať so sebou domov pokiaľ nemá rodiny byt s garážou resp. i garáž. To by sme mali zobrať do úvahy pri veľmi vážnom rozhodovaní a s alternatívami čo v súčasnej dobe a čo do budúcna. Mimochodom 2000 parkovacích miest je tak zúfalo málo, že ak by ich bolo 12000 tak možno by teraz v tejto dobe dnes stačilo. 

M. Kočiš, poslanec MZ: Faktická pripomienka. Ja sa ospravedlňujem, ale nedostal som odpovede na otázky na ktoré som sa pýtal. K p. Jankurovi áno je pravda, že podmienky sú uvedené v závere toho dokumentu, ale ja som nerozprával o konkrétnych podmienkach, ja som hovoril o tom, že do akého zmluvného typu zasadíme tieto podmienky a k tomu sa nikto nevyjadril, nikto sa nevyjadril aké by boli výhody, nevýhody ďalších zmluvných typov, alebo prípade ďalších nepomenovaných kontraktov, na to som smeroval svoju otázku. Keďže som nedostal odpoveď dovoľte mi adresovať tu otázku na p. Hajdučka a chcel by som sa spýtať akú povahu má toto uznesenie, či je to schvaľovanie zámeru o prenájme podľa zákona o majetku obcí, alebo či je to konečné schválenie nájmu, prípadne aké budú dôsledky pre ďalšie schválenie tohto materiálu na budúce, či to príde ešte do zastupiteľstva, alebo nie. 
Ďalej na pána pána riaditeľa Lazúra som chcel, ale dovoľte mi pán primátor na vás otázku, či boli vyčíslené dopady zmluvy s Auparkom na parkovací systém, prípadne ak boli, tak aké sú tieto dopady a prečo nie spojené rozhodovanie o týchto dvoch súvisiacich veciach do jedného rozhodovacieho procesu, prečo je to oddelené, ďakujem pekne. 

p. Raši, primátor mesta Košice: Pán poslanec Filipko.

p. Filipko, poslanec MZ:  Faktická pripomienka. Mrzí ma pán riaditeľ Jankura mi neodpovedal na otázku, ja by som ju ešte raz položil. Čím je tento návrh diskriminujúci pre zahraničné firmy, lebo buď mi na to odpovie, alebo nech tie slová vezmem späť. Urobme si v tom čisto, ďakujem. 

p. Petrvalský, poslanec MZ: Faktická pripomienka. Ja len veľmi krátko. Tu sme rozprávali o tom, že motoristi by mali niečím prispieť. V Japonsku si dovtedy nemôžete kúpiť motorové vozidlo kým nepreukážete, že máte ho kde parkovať, alebo garážovať. Myslím si, že toto je dosť rozumný systém aj keď asi u nás nepoužiteľný, ďakujem. 

p. Bereš, poslanec MZ:  Ja by som chcel podporiť výzvu pána poslanca Filipka, lebo ako nevyplynulo z debaty. Na začiatku bolo povedané že niečo diskriminujúce, potom v tej odpovedi bolo už povedané že nie je to už diskriminujúce, ale že to čo tam je je postačujúce a podľa mňa tá podmienka piatich rokov bolo vysvetlené, že vylúči nejaké prípadné garážové firmy. Ja mám obavu, že či to nesmeruje práve k nejakej takejto firme. Ak to má byť všetko čisté a transparentné, podmienka tých piatich rokov by nemal byť problém. Ak je problém, tak prečo. 

p. Raši, primátor mesta Košice: Ďakujem pekne, ja by som poprosil pána inžinier Jankuru, potom to bolo na doktora Hajdučka a mňa by teda zaujímalo keďže sa z tej druhej strany či to náhodou nejde o pokus niečo transparentné dostať do podmienok, či nie sú nejaké firmy na Slovensku, ktoré majú nad 5 rokov a či nie je možno 10 firiem, ktoré na to päť rokov,  čiže 4,5 roka prevádzkuje parkovacie domy, či tu nie je náhodou pokus o za implementovanie diskriminačnej podmienky, nech sa páči pán riaditeľ. 

p. Jankura, riaditeľ SMMK: Pán primátor ja odpoviem teraz pánovi Filipkovi. Čo sa týka časových podmienok ani to nie je štandardné, aby sa to uvádzalo, pretože sa uvádzajú podmienky úplne iného charakteru a to je výška základného imania, ktorá tam je vo výške očakávanej tržby minimálne tej, ktorej máme dnes. Je tam vysoké poistné, je tam funkčnosť v systémoch a teraz práve to, že parkovací biznis ako taký technologický predovšetkým v posledných rokoch išiel hore a pokiaľ tam dáme podmienku, že to bude 5 rokov, tak de facto sa nám dostanú do súťaže možno jeden, alebo dvaja, ktorí tu v takomto rozsahu fungovali. Práve preto považujem túto podmienku za diskriminačnú. Môj názor.  A keďže dosť zahraničných firiem vstúpilo na parkovací trh, alebo na trh kde funguje tieto služby v posledných rokoch, práve opačne si myslím, že vylúčime všetkých, ktorí sa tu etablovali, ktorí v posledných rokoch dokázali prísť na trh a to je podľa mňa diskriminačné a predovšetkým voči zahraničným firmám, lebo väčšina z tých firiem od sú kapitál, takže toľko k tomuto. To je otázka názoru, niekto môže povedať tak, druhý onak. 
A čo sa týka dotazu pána Kočiša, tak pokiaľ na tom pracujú od Hajdučka, tak nechám jeho odpovedať. 

p. Raši, primátor mesta Košice: Pán Hajduček prosím a ja poprosím pána Jankuru, aby zistil potom pre moju informáciu či náhodou tých 5 rokov tu nie je náhodou naschvál podsúvaných, pretože chceme niekoho uprednostniť a nikoho nie, ďakujem pekne. 

p. Hajduček, zástupca riaditeľa MMK: Z môjho pohľadu zákon o majetku obce hovorí o tom, že prevody vlastníctva majetku obce je možné robiť na základe troch skutočností. Prvou z mnohých je obchodná verejná súťaž, potom je to dobrovoľná dražba a potom je priamy predaj, pričom ten istý zákon v iných ustanoveniach hovorí o tom, že tieto ustanovenia sa používajú v prípade prenechanie vecí do nájmu. Z môjho pohľadu verejno-obchodná súťaž je transparentný proces. 

M. Kočiš, poslanec MZ: Faktická pripomienka.  Pán doktor ešte keby som sa mohol jednu vec spýtať, citovali ste ods. 1, ods. 2 hovorí, že v prípade ak sa mesto, alebo obec rozhodne pre verejnú obchodnú súťaž je potrebné zverejniť zámer o tomto a ods. 9 predmetného § 9.2 hovorí, že sa to obdobne použije aj na prípady prenájmu a som sa pýtal či tento predložený materiál je postupom podľa § 9a, ods. 9, alebo je to iný postup podľa iných predpisov nakoľko to nebolo vysvetlené v tomto predloženom materiáli. 

p. Hajduček, zástupca riaditeľa MMK: Z môjho pohľadu tento postup je taký, že pri schválení podmienok o verejno-obchodnej súťaže nastane situácia keď po vykonaní tejto  verejno-obchodnej súťaže sa príjme sa ponuka víťaza, to sa považuje za uzatvorenie zmluvy. Z môjho pohľadu to už nepríde na schválenie do zastupiteľstva, keďže sa budú schválené podmienky súťaže. 

M. Kočiš, poslanec MZ: Faktická pripomienka. A ešte doplňujúca otázka ak dovolíte, akým spôsobom ste sa vysporiadali s tým ods. 9, ktorý hovorí o tom, že sa zverejnenie zámeru má uplatniť aj na prípady prenájmu a teda sa počíta s určitou dvojfázovosťou a zároveň koniec tohto ustanovenia hovorí v ktorých prípadoch nie je potrebné použiť tento postup a nie je mi zrejmé, žeby išlo o takýto prípad, preto sa pýtam. 

p. Raši, primátor mesta Košice: Pán Michal Kočiš ešte raz zopakujte otázku.

M. Kočiš, poslanec MZ: Ešte raz teda mám tu § 9 zákona o majetku obci. Tento zákon hovorí akým spôsobom sa prevádza majetok obce. V úvode sa hovorí o predaji majetku, v  závere sa hovorí o prenájme. V súvislosti s prenájmom sa ustanovuje použiť obdobný postup ako pri predaji majetku. V súvislosti s verejno-obchodnou súťažou pri predaji sa počíta s tým, aby bol prv zverejnených zámer prenajať majetok formou verejnej obchodnej súťaže a následne sa môže schváliť takýto prenájom. Vychádza to s § 9 ods. 2 s použitím ods. 9. Zároveň posledné ustanovenie tohto § hovorí na ktoré situácie sa nevzťahuje takýto postup. Mne teraz nie je jasné, aby ste nám vysvetlili, či podľa vášho názoru je potrebné zverejniť zámer a následne schváliť prenájom a ak áno, že či tento predložený materiál čím vlastne. Schvaľujeme zámer? Schvaľujeme prenájom? Čo vlastne schvaľujeme? 

p. Hajduček, zástupca riaditeľa MMK: Domnieva sa, že schválením podmienok verejnej obchodnej súťaže v ktorej je aj ustanovené to aký zmluvný typ bude uzatvorený s víťazom stačí na to, aby tá súťaž mohla prebehnúť a prijatím, ešte raz hovorím prijatím víťaznej ponuky sa automaticky uzatvára zmluva. Domnievam sa že ani samotný akt uzatvorenia zmluvy už nie je potrebný, pretože už verejno-obchodná súťaž ráta s tým, že prijatím ponuky sa uzatvára zmluva. A podmienky, ako aj materiál zastupiteľstva boli zverejnené. 

p. Dečo, poslanec MZ: Faktická pripomienka. Čiže v zmysle toho čo povedal pán Hajduček sa pýtam teraz, neznamená to, že potrebujeme tri pätiny, lebo je to osobitný zreteľ? Môj názor je že áno. 

p. Raši, primátor mesta Košice: Dobre čiže názor pána doktora Hajdučka je, že to nie osobitný zreteľ a opäť dámvam slovo pánovi Michalovi Kočišovi. 

M. Kočiš, poslanec MZ: Faktická pripomienka. Z toho čo ste povedali teraz ak som správne porozumel tento návrh, ktorý je v zastupiteľstve je konečným návrhom ktorý prišiel pred zastupiteľstvo a ďalej sa dozvieme už iba výsledok verejno-obchodnej súťaže, tzn. uzavretie zmluvy zo strany mesta prijatím návrhu po tejto súťaži teda. A teraz sa chcem opýtať na základe čoho ste dospeli k názoru, že nie je potrebné prv zverejniť zámer, nakoľko zákon tak ustanovuje. Podľa akého zákonného ustanovenia sa opierate s čím podkladáte takýto postup? 

p. Raši, primátor mesta Košice: Dobre čiže poprosím zatiaľ pán poslanec Filipko sa spýta a potom odpovie pán doktor Hajduček. 

p. Filipko, poslanec MZ: Ďakujem. Nepýtam sa, chcem stiahnuť ten návrh o dobe 5 minimálne 5 rokov a musím upozorniť, že som istý čas pracoval v oblasti parkovania, možno preto sa tomu venujem a v žiadnom prípade by som nechcel byť obvinený z toho, že by som niekoho zvýhodňovaniu alebo nezvýhodňoval. Istý čas som pracoval veľmi krátko pod firmou, ktorá sa môže zúčastniť tejto súťaže, aby som obišiel konflikt záujmov. Bod číslo 2 minimálne 5 rokov sťahujem, ale môžem ešte dokončiť, ešte zase budeme sledovať veľmi pozorne ako poslanci, či tento proces prebehne transparentne. Možno by bolo vhodné, aby Správa majetku zvážila do tak vážneho procesu aj prizvanie zástupcov poslaneckých klubov do výberovej komisie aj opozičných, ďakujem. 

p. Raši, primátor mesta Košice: Ďakujem pekne pán poslanec. Ja som túto informáciu, ktorú ste povedali mal a mal som aj informáciu, že tá firma pre ktorú ste krátko pracovali tu robí nad 5 rokov, takže preto som nechcel aby sa to udialo niečo, čo by potom mohlo vzniesť nejaké podozrenie na niekoho z vás. Chcem sa spýtať pána doktora Hajdučka a pána inžiniera Jankuru, či môže zodpovedať jeden, alebo druhý, buď predkladateľ materiálu, alebo vedúci majetkovoprávneho odboru pánovi Michalovi Kočišovi, lebo vzniesol dotaz. 

p. Hajduček, zástupca riaditeľa MMK: Ďakujem za slovo pán primátor. Takže domnievam sa, že požiadavka pána poslanca na zverejnenie vopred že nie je oprávnená, nakoľko zákon ráta s tým, že pokiaľ sa jedná o priamy predaj a prenájom je potrebné zverejniť 15 dní vopred tento zámer. V prípade že sa jedná o verejnú obchodnú súťaž postupujeme podľa § 9a ods. 2 a tam je napísané, že sa to zverejní po. Čiže najprv tieto obchodné podmienky musia byť schválené a až po tom je možno ich zverejniť. 

p. Raši, primátor mesta Košice: Vás poprosím pán poslanec trošku pomalšie hovorte lebo už nezachytávam ani trochu textu. 

M. Kočiš, poslanec MZ: Faktická pripomienka. Ospravedlňujem sa, skúsim pomalšie. Dobre pán doktor čiže keď teda súhlasíte s tým, že samotné schválenie tohto materiálu je vlastne schválením zámeru na to, aby mohla byť vyhlásená verejno-obchodná súťaž, prečo súčasne vylučujete že to príde opätovne do zastupiteľstva. Podľa mňa sa to vylučuje, buď treba zámer a robme to dvojfázovo, alebo netreba zámer a robme... to je v poriadku, ale toto nemôžete zavrieť oči pri zákone majetku obcí a ísť podľa Obchodného zákonníka. My sme obec, my nie sme obchodná spoločnosť a organizácia, ktorá vyhlasuje verejnú obchodnú súťaž je mesto Košice. Preto som neporozumel. Ja nič nepožadujem, ja nič nevyčítam, len sa pýtam na základe čoho mesto zvolilo takýto postup, lebo z predloženého materiálu mi to nie je zrejmé a ďakujem pekne keď mi to viete vysvetliť. 

p. Raši, primátor mesta Košice: Poprosím pán doktor Hajduček ešte poslednýkrát sa pokúsiť vysvetliť, lebo nechcel by som pokračovať bez toho, aby tu nebol tento právny komfort v zvolenom procese. 

p. Hajduček, zástupca riaditeľa MMK: Domnieva sa, že podmienky, ktoré schválite budú podmienkami verejno-obchodnej súťaže. Verejná obchodná súťaž to ako má vyzerať a ako sa postupuje pri verejnej obchodnom súťaži je súčasťou Obchodného zákonníka. Zákon o nakladaní s majetkom obce hovorí, že jedným zo spôsobov ako previesť majetok a dokonca ho uvádza na prvom mieste je verejná obchodná súťaž. Čiže verejná obchodná súťaž znamená, že schválite podmienky a potom ďalej tie schválené podmienky už sa automaticky riadia ustanovením Obchodného zákonníka. Tam už nie o čom diskutovať. S odsekom 9 som sa vysporiadal. 

p. Raši, primátor mesta Košice: Dobre ďakujem pekne, navrhujem ukončiť rozpravu ešte pán Michal Kočiš bude mať záverečné slovo. Nech sa páči. 

M. Kočiš, poslanec MZ: Ospravedlňujem sa, nebudem pokračovať v tejto diskusii vzhľadom na nejasnosti a na nejakú že sa nemožno dopracovať k jednoznačnému záveru dám procedurálny návrh, aby sme prerušili rokovanie o tomto bode, aby bolo zaradené do zastupiteľstva keď bude dostatočne pripravený, ďakujem pekne. 

p. Raši, primátor mesta Košice: Dobre čiže budeme hlasovať o procedurálnom návrhu, ktorý predložil pán poslanec Michal Kočiš a teda prerušiť rokovanie o tomto materiáli do budúceho rokovania Mestského zastupiteľstva, prosím hlasujte. 

Hlasovanie č. 30 -	za: 23, proti: 3, zdržali sa: 19

p. Raši, primátor mesta Košice: Konštatujem, že procedurálny návrh bol schválený čiže týmto pádom prerušujem  rokovanie  o bode číslo 14 a prosím poznamenať si to. 
- - -

15. Projekty Základných škôl podané v rámci výzvy OPV-2011/1.1/06-SORO

p. Raši, primátor mesta Košice: Pod bodom číslo 15 je predložený materiál projekty základných škôl podané v rámci výzvy operačný program vzdelávanie 2011/1.1/06- SORO. Čiže poprosím o krátke uvedenie materiálu p. riaditeľa. 

p. Lazúr, riaditeľ MMK: Je to materiál, ktorý vlastne reflektuje na výzvu v rámci operačného programu vzdelávanie, kde do danej výzvy sa prihlásilo 15 základných škôl. Samozrejme sú tu náležitosti, ktoré sú spojené s touto výzvou, kde je to v podstate  riešenie budúceho príspevku mesta pokiaľ tieto žiadosti voči danej výzve budú úspešné, pretože je tam dané spolufinancovanie. Je to niečo čo fungovalo aj doteraz. Je to program moderných škôl, čiže je to vzdelávací program plus program, ktorý rieši didaktické pomôcky pre naše základné školy. Doteraz to bol úspešný program mesto sa toho zúčastňovalo, samozrejme je tu 15 žiadostí, koľko reálne bude úspešných, či 0, 3, 5, 7 to dnes nikto nevie. 

p. Raši, primátor mesta Košice: Otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie: Návrh na uznesenie: Mestské zastupiteľstvo v Košiciach podľa príslušných ustanovení Štatútu mesta Košice schvaľuje podľa predloženého návrhu. 

Hlasovanie č. 31 -	za: 42, proti: 0, zdržali sa: 0

p. Raši, primátor mesta Košice: Uznesenie bolo schválené. 
- - -

16. Projekt „Zvyšovanie vzdelanostnej úrovne príslušníkov marginalizovaných rómskych komunít“ v rámci výzvy OPV-2011/1.1/02-SORO

p. Raši, primátor mesta Košice: Pod bodom číslo 16 je predložený materiál Projekt zvyšovanie vzdelanostnej úrovne príslušníkov marginalizovaných rómskych komunít v rámci operačnej výzvy operačného programu vzdelávanie 2011/1.1/02-SORO. Prosím pána riaditeľa o krátke uvedenie materiálu.

p. Lazúr, riaditeľ MMK: Princíp je ten istý ako v predchádzajúcom bode, čiže mesto sa hlási v rámci výzvy na predkladanie žiadosti na finančný príspevok cez Základnú školu Ľudmily Podjavorinskej, ktorá je vlastne na Luníku IX. O riešenie zvyšovania vzdelanostnej úrovní príslušníkov marginalizovaných rómskych komunít zase je to žiadosť, ktorá môže byť úspešná, alebo nemusí byť úspešná, ale v rámci toho treba riešiť spolufinancovanie za mesto vo výške necelých 15000 EUR. 

p. Raši, primátor mesta Košice: Ďakujem pekne otváram rozpravu k bodu číslo 16. 
Pán poslanec Halenár nech sa páči.

p. Halenár, poslanec MZ: Ja by som chcel požiadať v takýchto a podobných prípadov do budúcnosti predkladateľa, aby veľmi dobre zvážil aj nejaké rozšírenie tej žiadosti. Schvaľovať žiadosti o 300000 EUR len na základe jednej vety, alebo dvoch čo chcú všeobecných mi príde ako naozaj bezbrehé plytvanie prostriedkami, alebo peniazmi daňových poplatníkov Európskej únie. Ak tam nie je ani jeden cieľ vyznačený exaktný, tzn. ten, ktorý sa dá skontrolovať, že chceli by sme za tie peniaze to a to a môžem povedať ja so zaťatými zubami budem hlasovať „za“ tento návrh, ale chcem požiadať naozaj do budúcna, aby ten kto žiada európske peniaze, aby tam jasne napísal čo tými peniazmi chce dosiahnuť. Na Luníku IX ja som člen Školskej rady aj s ďalšími kolegami, ktorí sú tu a naozaj so spadnutou sánkou a otvorenými očami sme počúvali aké neuveriteľné ťažkosti sprevádzajú vyučovací proces na tejto základnej škole a budem veľmi rád ak sa podarí, keď sa získajú tieto peniaze nájsť čo najlepší spôsob zo súčasných 5 % úspešnosti ľudí, ktorí končia deviatu triedu základnej školy to zvýšiť aspoň na dvojnásobok, možno  na trojnásobok to už príliš optimistické. Takže toto chcem vás požiadať predkladateľa do budúcna. Ďakujem. 

p. Raši, primátor mesta Košice: Ďakujem pekne, ak sa nikto ďalší nehlási uzatváram rozpravu a tak isto poprosím predkladateľa, aby do budúcna doplnil materiál. Poprosím návrhovú komisiu o predloženie návrhu uznesenia. 

p. Andrejčák, poslanec MZ a člen návrhovej komisie: Návrh na uznesenie: Mestského zastupiteľstva v Košiciach podľa príslušných ustanovení Štatútu mesta Košice  schvaľuje v prípade schválenie žiadosti o NFP v rámci výzvy OPV 2011/3.1/02-SORO za účelom realizácie projektu predloženého Základnou školou Podjavorinskej 1 v Košiciach názov projektu Zvyšovanie vzdelanostnej úrovne príslušníkov marginalizovaných rómskych komunít“ zabezpečiť financovanie projektu mestom Košice vo výške 5 % z celkových oprávnených výdavkov projektu t.j spolufinancovanie vo výške maximálne 14.943,60 EUR. 

Hlasovanie č. 32 -	za: 43, proti: 0, zdržali sa: 1

p. Raši, primátor mesta Košice: Konštatujem, že uznesenie bolo schválené. 
- - -

17. Školské stredisko záujmovej činnosti ako súčasť Základnej školy Kežmarská 28, Košice

p. Raši, primátor mesta Košice: Bod číslo 17 je to predložený materiál Školské stredisko záujmovej činnosti ako súčasť Základnej školy Kežmarská 28 Košice. Prosím pani námestníčku, aby krátko uviedla materiál. 

p. Lenártová, námestníčka primátora: Vážený pán primátor, kolegyne, kolegovia. Ide o zriadenie Školského strediska záujmovej činnosti ako súčasť Základnej školy Kežmarská 28. Dátum zriadenia 1. september 2012 a na základe VZN bude výška príspevku zapracovaná do rozpočtu. 

p. Raši, primátor mesta Košice: Ďakujem pekne otváram rozpravu k tomuto bodu. Ak sa nikto nehlási do rozpravy uzatváram rozpravu a  poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Návrh na uznesenie: Mestské zastupiteľstvo v Košiciach v súlade s príslušnými ustanoveniami zákona o štátnej správe školstva a školskej samosprávy schvaľuje po a) návrh zariadenia Školského strediska záujmovej činnosti ako súčasti Základnej školy Kežmarská 28 do siete škôl, školských zariadení, stredísk praktického vyučovania a pracovísk praktického vyučovania Slovenskej republiky, ďalej len sieť a po b) zriadenie Školského strediska záujmovej činnosti ako súčasti Základnej školy Kežmarská 28, Košice ako preddavkovú organizáciu k dátumu ku ktorému rozhodne Ministerstvo školstva vedy výskumu a športu Slovenskej republiky o zaradení do siete. 

Hlasovanie č. 33 -	za: 43, proti: 0, zdržali sa: 0

p. Raši, primátor mesta Košice: Konštatujem, že uznesenie bolo schválené. 
- - -

18. Priebežná správa o projekte Košice – Európske hlavné mesto kultúry 2013 za obdobie 01.09.2011 – 7.11.2011

p. Raši, primátor mesta Košice: Pod bodom číslo 18 je to Priebežná správa o projekte Košice Európske hlavné mesto kultúry za obdobie 1. 9. až 7. 11. 2011, pani námestníčka nech sa páči. 

p. Lenártová, námestníčka primátora: Materiál bol predložený, preštudovaný. Ja by som chcela iba doplniť na udalosti, ktoré sa stali po 7. 11. do konca tohto mesiaca. Do 30. 11. bola vypísaná výzva na odovzdanie žiadosti o nenávratný finančný príspevok. Žiadosti boli odovzdané zo strany mesta a môžem povedať, že boli aj formálne prijaté, čiže myslím si, že to je úspech. Ešte chcem upriamiť pozornosť na návštevu, ktorá tu bola dňoch 13. a 14. 11., bol tu na návšteve člen Monitorovacieho výboru pán Manfred Gaulhofer, ktorý hodnotil pripravenosť tímu a pripravenosť mesta Košice veľmi dobre určite s nejakými možno malými poznámkami, ktoré budú odstránené a ešte by som vás chcela pozvať na medzinárodnú konferenciu o kreatívnom priemysle. Je to veľmi veľké podujatie, ktoré bude v dňoch 8. až 9. decembra v priestoroch Východoslovenskej galérie na ktoré prijali pozvanie veľmi významný prednášatelia, ako profesor Šajt, pán Fleming, pán Rudkaj z Bratislavy takže vás všetkých pozývam týmto, ďakujem pekne. 

p. Raši, primátor mesta Košice: Ďakujem pekne, otváram rozpravu hlási sa pán poslanec Kažimír, nech sa páči.

p. Kažimír, poslanec MZ: Ďakujem pekne, vážený pán primátor dovoľ mi ako mestskému poslancovi, ako riaditeľovi neziskovej organizácie Zachráňme kaštieľ v Krásnej ti osobne poďakovať za tvoju osobnú iniciatívu, ktorú si vyvinul vtedy keď sme podali žiadosť a keď bolo treba doplniť jeden podstatný dokument a to nájomnou zmluvou k pozemkom kde sú inžinierske siete. Často sa nevidí také nasadenie a po telefonáte, ktorý som s tebou mal pri návrate z Bratislavy, aby v priebehu dvoch dní, pracovných dní, bola nájomná zmluva pripravená, podpísaná všetkými zodpovednými zamestnancami magistrátu a podpísaná tebou s tým, že v utorok som mohol opätovne túto zmluvu odniesť a doplniť našu žiadosť, takže veľká vďaka. Zároveň mal som možnosť pán primátor 2 týždne aktívne nenavštevovať magistrátu a oddelenie, ktoré pripravovalo všetky projekty, tak ako hovorila pani námestníčka a musím ti povedať, že tím ľudí, budem ich aj menovite spomínať na čele s Marekom Horváthom a nie je to nejaká chvála kvôli niečomu, ale kvôli tomu, že som 2 týždne s nimi aktívne spolupracoval pri podávaní a pri príprave aj našej žiadosti a títo ľudia 2 týždne pracovali do polnoci, pracovali keď mali horúčky a boli nonstop na telefónne a vyvinuli fakt maximálne úsilie, aby všetky projekty mesta boli úspešné a najmä po formálnej stránke splnili všetky náležitosti, takže veľmi pekne ďakujem Marekovi Horváthovi, Petrovi Džupkovi, Terézii Vysockej, Peťovi Meľuchovi, lebo so mnou bol pritom nasadení, ktoré vyvinuli v prospech obyvateľov tohto mesta a v prospech úspešnosti tohto projektu, takže ešte raz aj teba veľká vďaka. 

p. Raši, primátor mesta Košice: Ďakujem veľmi pekne pán poslanec, pán námestník Lazár nech sa páči.

p. Lazár, námestník primátora: Ďakujem pekne aj za to pochválenie poviem pravdu takto by sme chceli aby pracoval celý magistrát, ale to sa nám tak skoro nepodarí, ale takáto by bola nejaká predstava tej finálnej fáze, ale kvôli čomu som sa prihlásil, skutočne všetky tie projekty do 30. 11. boli podané, boli prijaté viete dobre, že o turizmus sa uchádzame len my, čiže tým sme spojili tú základnú formálnou administratívnu podmienku na to, aby sa mohli byť pridelené prostriedky. Chcel som ešte uviesť v tom materiáli, kto to bude čítať pozorne pri Dóme svätej Alžbety a Kaštieľ v Krásnej je napísané cez bodku že nie je projektom mesta to neznamená, že sa to nejde realizovať opak je pravdou, tzn. že mesto umožnilo týmto žiadateľom, aby si sami priamo žiadali o euro fondy tzn., že dostali úplnú, absolútnu autonómiu. Vytvorili sme im na to všetky podmienky. Je to možno omnoho viac než na začiatku keď projekt EHMK vznikal, takže na to som chcel upozorniť, aby náhodou nedošlo k nedorozumeniu. Aj Dóm svätej Alžbety aj Kaštieľ v Krásnej je spokojný s takýmto riešením podľa mojich informácií, ďakujem pekne. 

p. Raši, primátor mesta Košice: Ďakujem pekne uzatváram rozpravu k tomuto bodu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Návrh na uznesenie: Mestské zastupiteľstvo v Košiciach podľa príslušných ustanovení Štatútu mesta Košice berie na vedomie priebežnú správu o projekte Košice Európske hlavné mesto kultúry 2013 za obdobie 1. 9. 2011 až 7. 11.  2011. 

Hlasovanie č. 34 -	za: 41, proti: 1, zdržali sa: 2

p. Raši, primátor mesta Košice: Konštatujem, že uznesenie bolo schválené.
- - -

19. Členstvo v radách škôl a školských zariadení v zriaďovateľskej pôsobnosti mesta Košice za zriaďovateľa – doplňujúci návrh

p. Raši, primátor mesta Košice: Ešte by som doporučil, aby sme prešli 2 body 19 a 19/1, potom pôjdu majetkové záležitosti, čiže medzitým by sme urobili krátky obed, takže prešiel by som k bodu číslo 19. Je to materiál Členstvo v radách škôl a školských zariadení zriaďovateľskej pôsobnosti mesta Košice za zriaďovateľa doplňujúci návrh, pani námestníčka nech sa páč .

p. Lenártová, námestníčka primátora: Na základe ukončenia pracovného pomeru niektorých delegovaných členov, niektorých pracovníkov Magistrátu mesta Košice boli delegovaní noví členovia, čiže ide o zánik členstva v rade školy pracovníkov, ktorí už na magistráte nepracujú a zároveň delegovanie nových členov v rade školy alebo jednotlivých škôl, kde táto situácia vznikla, ďakujem. 

p. Raši, primátor mesta Košice: Ďakujem pekne otváram diskusiu k tomuto bodu. Ak sa nikto nehlási uzatváram diskusiu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie: Návrh na uznesenie: Mestské zastupiteľstvo v Košiciach podľa príslušných ustanovení Štatútu mesta Košice a zákona o štátnej správe v školstve a v školskej samospráve odvoláva delegovaných zástupcov mesta Košice v radách škôl a školských zariadení v zriaďovateľskej pôsobnosti mesta Košice podľa prílohy číslo 1. 

Hlasovanie č. 35 -	za: 43, proti: 0, zdržali sa: 1

p. Raši, primátor mesta Košice: Konštatujem, že uznesenie bolo schválené. Ešte poprosím návrh uznesenia ku bodu číslo 19 doplnenie nech sa páči.
 
p. Andrejčák, poslanec MZ a člen návrhovej komisie: Ďakujem pekne, tak ešte máme tu delegovanie takže: Mestské zastupiteľstvo v Košiciach podľa príslušných ustanovení Štatútu mesta Košice a zákona o štátnej správe v školstve a v školskej samospráve deleguje zástupcov mesta Košice do rád škôl a školských zariadení ktorým zriaďovateľom je mesto Košice podľa prílohy číslo 2. 

Hlasovanie č. 36 -	za: 45, proti: 0, zdržali sa: 0

p. Raši, primátor mesta Košice: Uznesenie bolo schválené.
- - -

19/1 Nájom majetku v prípadoch hodných osobitného zreteľa - prehodnotenie

p. Raši, primátor mesta Košice: Teraz prejdeme k bodu číslo 19/1 Nájom majetku v prípadoch hodných osobitného zreteľa prehodnotenie, pán námestník nech sa páči.

p. Lazár, námestník primátora: Snahou tohto materiálu je raz ročne na začiatku kalendárneho roka prehodnotiť všetky nájmy, ktoré boli zrealizované či už týmto zastupiteľstvom, ale aj tými zastupiteľstvami, ktoré boli pred nami, ktoré boli realizované s osobitným zreteľom. Vzhľadom na to, že nevedie sa nejaká špeciálna evidencia týchto nájmov, čiže budeme mať zoznam, myslím evidencia, ktorá by bolo bežne dostupná mestskému zastupiteľstvu, čiže vytvorí zo zoznamu kde bude zoznam všetkých nájmov,  samozrejme k tomu sa urobí krátka správa či spĺňa, alebo nespĺňa účel nájmu, lebo vieme dobre, že tieto nájmy za kvázi jedno euro, alebo za jednu slovenskú korunu v minulosti boli robené za nejakým cieľom verejnoprospešnej činnosti a tak isto tam bude podaná informácia či daný nájomník má uhradené všetky záväzky voči mestu, mestským príspevkovým rozpočtovým organizáciám a mestským spoločnostiam. V rámci toho, aby sme to potom každý rok nemuseli dávať nanovo tento materiál, tak navrhujem ešte taký krátky pozmeňujúci návrh. Termín, čiže jednotlivé termíny by sa nahradili textom: „vždy na prvé riadne zasadnutie Mestského zastupiteľstva v kalendárnom roku“, čiže tam by sme spätne stále zhodnotili tie nájmy, aby ste mali všetci túto informáciu a následne podľa tých zistení by sa buď prijímali nejaké opravné opatrenia, alebo by sme to len vzdali na vedomie. Je to s cieľom toho, aby sme stransparentnili nájom týchto či už priestorov, alebo pozemkov, ktoré boli prenajaté za symbolickú sumu s verejným záujmom. Ďakujem pekne. 

p. Raši, primátor mesta Košice: Ďakujem pekne otváram rozpravu k bodu 19/1. Ak sa nikto nehlási uzatváram rozpravu a poprosím návrhovú komisiu o prednesenie návrhu uznesenie. 

p. Andrejčák, poslanec MZ a člen návrhovej komisie: Návrh na uznesenie: Mestské zastupiteľstvo v Košiciach v súlade s príslušným ustanovením Štatútu mesta Košice ukladá riaditeľovi Magistrátu mesta Košice po prvé, po a) vypracovať zoznam všetkých nájomných zmlúv, ktoré boli uzatvorené za symbolické nájomné po prvom júli 2009 (novela zákona o majetku obcí zákon číslo 258/2009), 
po b) preveriť dodržiavanie podmienok nájmu, ktoré boli dôvodom posudzovania zmluvného vzťahu ako prípadu hodného osobitného zreteľa v nájomných zmluvách podľa bodu a), 
po c) preveriť plnenie záväzkov nájomcov z vyššie citovaného zoznamu voči mestu Košice vrátane jeho príspevkových rozpočtových organizácií a obchodných spoločností. Termín vždy na prvé riadne rokovanie Mestského zastupiteľstva v kalendárnom roku.  Po druhé, po a) prehodnotiť nájomné zmluvy uzatvorené za symbolické nájomné pred prvým júlom 2009, tzn. pred účinnosťou novely zákona o majetku obcí zákon číslo 258/2009, 
po b) preveriť dodržiavanie podmienok nájmu, ktoré boli dôvodom posudzovania zmluvného vzťahu ako prípadu hodného osobitného zreteľa v nájomných zmluvách podľa bodu a), 
po c) preveriť plnenie záväzkov nájomcov z vyššie citovaného zoznamu voči mestu Košice vrátane jeho príspevkových rozpočtových organizácií a obchodných spoločností. Termín vždy na prvé riadne rokovanie Mestského zastupiteľstva v kalendárnom roku. 

p. Raši, primátor mesta Košice: Ďakujem pekne, čiže ide o uznesenie so zapracovaním návrhu, prosím hlasujte. 

Hlasovanie č. 37 -	za: 35, proti: 0, zdržali sa: 10

p. Raši, primátor mesta Košice: Uznesenie bolo schválené a vyhlasujem prestávku na obed.
- - -

20. Nakladanie s majetkom mesta Košice – určenie spôsobu prevodu časti pozemku registra KN-C parc. č. 576/7  v k. ú. Južné mesto

p. Raši, primátor mesta Košice: Budeme pokračovať v rokovaní pod bodom číslo 20. Chcem sa spýtať počas minulých zastupiteľstiev, idú majetkové body a na minulých zastupiteľstvách myslím že pán poslanec Gál navrhol, aby sme body neuvádzali, ale sa otvorila rovno rozpráva a ktokoľvek bude mať akúkoľvek otázku tak sa môže prihlásiť, lebo máme ešte 35 bodov, takže otvorím bod, otvorím rovno rozpravu, kto bude mať akúkoľvek pripomienku sa prihlási a budeme sa týmto bodom venovať obšírnejšie. Takže pod bodom číslo 20 je predložený materiál Nakladanie s majetkom mesta Košice určenie spôsobu prevodu registra parc. č. 576/7 v katastrálnom území Južné mesto. Otváram rozpravu k bodu číslo 20. Ak sa nikto nehlási do rozpravy uzatváram rozpravu a prosím návrhovú komisiu, aby prečítala návrh uznesenia.

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákona o majetku obci schvaľuje spôsob prevodu nehnuteľného majetku vo vlastníctve mesta Košice priamy predaj pozemku registra KN-C parc. č. 576/7 v katastrálnom území Južné mesto. 

Hlasovanie č. 38 -	za: 34, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené.
- - -

21. Nakladanie s majetkom mesta Košice  – určenie spôsobu prevodu – priamy predaj pozemkov v k. ú. Južné mesto

p. Raši, primátor mesta Košice: Otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiou. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákona o majetku obcí schvaľuje spôsob prevodu nehnuteľného majetku vo vlastníctve mesta Košice priamy predaj pozemkov registra KN-C časť parc. č. 3386/3 s výmerou 46 m2 a parc. č. 1910/23 s výmerou 84 m2 v katastrálnom území Južné mesto. 

Hlasovanie č. 39 -	za: 36, proti: 1, zdržali sa: 0 

p. Raši, primátor mesta Košice: Konštatujem, že uznesenie bolo schválené. 
- - -

22. Nakladanie s majetkom mesta Košice  – určenie spôsobu prevodu – priamy predaj pozemkov v k. ú. Terasa

p. Raši, primátor mesta Košice: Otváram rozpravu k bodu číslo 22. Ak sa nikto nehlási do rozpravy uzatváram rozpravu a poprosím návrhovú komisiu. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákonov o majetku obci schvaľuje spôsob prevodu nehnuteľného majetku vo vlastníctve mesta Košice priamy predaj pozemkov registra KN-C časť parc. č. 7082/29 s výmerou cca 144 m2 parc. č. 7082/6 s výmerou 40 m2 a parc. č. 7082/7 s výmerou 42 m2 v katastrálnom území Terasa. 

Hlasovanie č. 40 -	za: 37, proti: 0, zdržali sa: 1

p. Raši, primátor mesta Košice: Uznesenie bolo schválené, ďakujem pekne. 
- - -

23. Nakladanie s majetkom mesta Košice  – určenie spôsobu prevodu – priamy predaj pozemku v k. ú. Skladná

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákona o majetku obcí schvaľuje priamy predaj podľa predloženého návrhu. 

Hlasovanie č. 41 -	za: 37, proti: 1, zdržali sa: 0

p. Raši, primátor mesta Košice: Uznesenie bolo schválené. Ďakujem pekne. 
- - -

24. Nakladanie s majetkom mesta Košice – zámena pozemkov v k. ú. Stredné mesto – I.

p. Raši, primátor mesta Košice: Otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákona o majetku obcí a v súlade s príslušnými ustanoveniami Štatútu mesta Košice schvaľuje zámenu pozemku časť parcely KN-C číslo 2056/1, novovytvorená parc. č. 2056/14 podľa predloženého geometrického plánu, s výmerou 88 m2 v katastrálnom území Stredné mesto vo vlastníctve mesta Košice za pozemok parc. č. 2010/2 s výmerou 88 m2 v katastrálnom území Stredné mesto vo vlastníctve spoločnosti NEOMAD s finančným vyrovnaním v prospech mesta Košice vo výške 2861 EUR. 

Hlasovanie č. 42 -	za: 26, proti: 6, zdržali sa: 9

p. Raši, primátor mesta Košice: Konštatujem, že uznesenie bolo schválené. 
- - -

25. Nakladanie s majetkom mesta Košice – zámena pozemkov v k. ú. Stredné mesto – II.

p. Raši, primátor mesta Košice: Otváram rozpravu k tomuto bodu. Ak sa nikto nehlási uzatváram možnosť prihlásenia do rozpravy poprosím návrhovú komisiu o predloženie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákona o majetku obcí a v súlade s príslušnými ustanoveniami Štatútu mesta Košice schvaľuje zámenu pozemkov časť parcely KN-C číslo 2056/1, novovytvorená parcela a číslo 2056/15 podľa predloženého geometrického plánu, s výmerou 314 m2 v katastrálnom území Stredné mesto vo vlastníctve mesta Košice za pozemok parcelu číslo 2030/1 s výmerou 314 m2 v katastrálnom území Stredné mesto vo vlastníctve spoločnosti NEOMAD bez finančného vyrovnania. 

Hlasovanie č. 43 -	za: 28, proti: 4, zdržali sa: 11

p. Raši, primátor mesta Košice: Uznesenie bolo schválené. 
- - -

26. Nakladanie s majetkom mesta Košice – zámena pozemkov v k. ú. Čermeľ medzi mestom Košice a manželmi Královými

p. Raši, primátor mesta Košice: Otváram rozpravu k bodu číslo 26. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušným ustanovením zákona o majetku obci a príslušnými ustanoveniami Štatútu mesta Košice schvaľuje zámenu pozemkov podľa predloženého návrhu. 

Hlasovanie č. 44 -	za: 39, proti: 1, zdržali sa: 2

p. Raši, primátor mesta Košice: Konštatujem, že uznesenie bolo schválené.
- - -

27. Zámena pozemkov medzi mestom Košice a EMIREX s. r. o. (uznesenie MZ č. 977/2009 z 27. – 28. 10. 2009)

p. Raši, primátor mesta Košice: Prejdeme k bodu číslo 27, je to materiál zámena pozemkov medzi mestom Košice a EMIREX s.r.o. Materiál bol predkladateľom stiahnutý zo VI. rokovania  Mestského zastupiteľstva dňa 19. septembra. 
Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach podľa príslušných ustanovení zákona o majetku obcí a podľa príslušných ustanovení Štatútu mesta Košice schvaľuje zámenu nehnuteľností pozemku podľa predloženého návrhu. 

Hlasovanie č. 45 -	za: 37 + 1 p. Cais ručne, proti: 1, zdržali sa: 4

p. Raši, primátor mesta Košice: Konštatujem, že uznesenie bolo schválené. 
- - -

28. Nakladanie s majetkom mesta Košice – zámena pozemkov v k. ú. Terasa medzi mestom Košice a manželmi Hraboveckými

p. Raši, primátor mesta Košice: V materiáli číslo 27 bola potrebná trojpätinová väčšina, ktorá teda bola prítomná. 
Prejdeme k ďalšiemu bodu, je to bod číslo 28 a otváram diskusiu k tomuto bodu. Čiže poprosím k predchádzajúcemu hlasovaniu to bol bod číslo 27 pán poslanec Cais bol za až tu bola technická chyba. 
28 otváram rozpravu nech sa páči. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie: Mestské zastupiteľstvo v Košiciach s príslušným ustanovením zákona o majetku obci a v súlade s príslušnými ustanoveniami Štatútu mesta Košice schvaľuje zámenu pozemkov podľa predloženého návrhu. 

Hlasovanie č. 46 -	za: 41, proti: 1, zdržali sa: 2

p. Raši, primátor mesta Košice: Konštatujem, že uznesenie bolo schválené. 
- - -

29. Nakladanie s majetkom mesta Košice - zámena pozemkov a podielov na pozemkoch v k. ú. Terasa so spol. J.F.INVEST, s.r.o.

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiou o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami zákona o majetku obcí a v súlade s príslušnými ustanoveniami Štatútu mesta Košice schvaľuje zámenu časti pozemkov a spoluvlastníckych podielov pozemkov podľa predloženého návrhu. 

Hlasovanie č. 47 -	za: 34, proti: 1, zdržali sa: 2

p. Raši, primátor mesta Košice: Uznesenie bolo schválené.
- - -

30. Nakladanie s majetkom mesta Košice  – priamy predaj pozemku v k. ú. Kavečany pre Konráda Schönfelda

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prečítanie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami zákon o majetku obcí a Štatútu mesta Košice schvaľuje priamy predaj pozemku podľa predloženého návrhu. 

p. Raši, primátor mesta Košice: Prosím hlasujte o takto prednesenom návrhu uznesenia. Dobre vyhlasujem prestávku a zároveň ruším toto hlasovanie po ukľudnení situácie. (pozn. hlasovanie pri tomto bode bolo svojvoľným rečníckym prejavom narušené občiankou, ktorá bola v rokovacej sále prítomná). 
Dobre takže končím prestávku a poprosím budeme hlasovať o návrhu uznesenia tak ako bol predložený návrhovou komisiou, prosím hlasujte. 

Hlasovanie č. 48 -	za: 39, proti: 1, zdržali sa: 2

p. Raši, primátor mesta Košice: Konštatujem, že uznesenie bolo schválené. 
- - -

31. Nakladanie s majetkom mesta Košice – priamy predaj nehnuteľnosti – budovy (predsadenej  občianskej  vybavenosti)  na ul. Budapeštianska č. 42, 44  
- predaj nebytového priestoru pre nájomcu TAUPAL, spol. s.r.o.  na  ul. Budapeštianska č. 42, 44

p. Raši, primátor mesta Košice: Otváram diskusiu k tomuto bodu. Ak sa nikto nehlási do diskusie uzatváram diskusiu a prosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach podľa príslušných ustanovení zákona o majetku obcí a zákona o vlastníctve bytov a nebytových priestorov a podľa príslušných ustanovení Štatútu mesta Košice schvaľuje po prvé priamy predaj nehnuteľnosti budovy podľa predloženého návrhu a po druhé prevod vlastníctva nebytového priestoru podľa predloženého návrhu. 

Hlasovanie č. 49 -	za: 43, proti: 1, zdržali sa: 2

p. Raši, primátor mesta Košice: Konštatujem, že uznesenie bolo schválené.
- - -

32. Nakladanie s majetkom mesta Košice – priamy predaj nehnuteľnosti – budovy (predsadenej  občianskej vybavenosti)  na ul. Budapeštianska č. 46, 48  
- predaj nebytového priestoru pre nájomcu Lekáreň Remedia Košice, spol. s.r.o. na ul. Budapeštianska č. 46, 48   

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prečítanie návrhu uznesenia. Aj tu je potrebná trojpätinovú väčšina všetkých poslancov. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami zákona o majetku obcí v súlade so zákonom o vlastníctve bytov a nebytových priestorov a v súlade s ustanoveniami Štatútu mesta Košice schvaľuje po prvé priamy predaj nehnuteľností budovy podľa predloženého návrhu a po druhé prevod vlastníctva nebytového priestoru podľa predloženého návrhu. 

Hlasovanie č. 50 -	za: 40, proti: 1, zdržali sa: 3

p. Raši, primátor mesta Košice: Uznesenie bolo schválené. 
- - -

33. Nakladanie s majetkom mesta Košice  – priamy predaj pozemkov v k. ú. Poľov pre MOLD-TRADE s.r.o.  

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami zákona o majetku obcí a Štatútu mesta Košice schvaľuje priamy predaj pozemkov podľa predloženého návrhu. 

Hlasovanie č. 51 -	za: 43, proti: 1, zdržali sa: 1

p. Raši, primátor mesta Košice: Uznesenie bolo schválené.
- - -

34. Nakladanie s majetkom mesta Košice – priamy predaj pozemku v k. ú. Grunt pre obchodnú spoločnosť MIMISO Košice, s.r.o.

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami zákona o majetku obcí a Štatútu mesta Košice schvaľuje priamy predaj pozemku podľa predloženého návrhu. 

Hlasovanie č. 52 -	za: 40, proti: 1, zdržali sa: 3

p. Raši, primátor mesta Košice: Konštatujem, že uznesenie bolo schválené.
- - -

35. Nakladanie s majetkom mesta Košice  – priamy predaj pozemku v k. ú. Myslava pre MVDr. Rudolfa Žitňana DrSc.

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami zákona o majetku obcí a Štatútu mesta Košice schvaľuje priamy predaj pozemku podľa predloženého návrhu. 

Hlasovanie č. 53 -	za: 41, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené. 
- - -

36. Nakladanie s majetkom mesta Košice - návrh na zrušenie uznesenia MZ č. 805 zo dňa 30. apríla 2009

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice po prvé: ruší uznesenie Mestského zastupiteľstva v Košiciach číslo 805 zo dňa 30. apríla 2009 a po druhé: ukladá riaditeľovi Magistrátu mesta Košice predložiť materiál na schválenie spôsobu prevodu nehnuteľností domu súpisné číslo 838 na pozemku parc. č. 1002 a pozemku parc. č. 1002 katastrálnom území Stredné mesto vo vlastníctve mesta Košice formou obchodnej verejnej súťaže na najbližšie riadne rokovanie Mestského zastupiteľstva v Košiciach. Termín v texte.

Hlasovanie č. 54 -	za: 43, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené.
- - -

37. Nakladanie s majetkom mesta Košice - určenie spôsobu prevodu časti pozemkov v k.ú. Terasa formou priameho predaja

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. 

p. Andrejčák, poslanec MZ a člen návrhovej komisie: Mestské zastupiteľstvo v Košiciach podľa príslušných ustanovení zákona o majetku obcí schvaľuje spôsob prevodu nehnuteľného majetku vo vlastníctve mesta Košice priamy predaj časti pozemku registra KN-C parcelné číslo 6960 v katastrálnom území Terasa. 

Hlasovanie č. 55 -	za: 45, proti: 1, zdržali sa: 0

p. Raši, primátor mesta Košice:  Konštatujem, že uznesenie bolo schválené. 
- - -

38. Predaj nebytového priestoru pre nájomcu EKUMENA, s.r.o. na ul. Alžbetina č. 13, Mäsiarska č. 2

p. Raši, primátor mesta Košice – Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. 

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice, v súlade so zákonom Národnej rady Slovenskej republiky o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach zariadenia domu a alikvotnej časti pozemku vo veľkosti 463/10000 prislúchajúceho k NP číslo 4 na ulici Alžbetina číslo 13, Mäsiarska číslo 2 pre nájomcu nebytového priestoru EKUMENA, s.r.o. za cenu 31 652 EUR. 

Hlasovanie č. 56 -	za: 44, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené. Ďakujem pekne.
- - -

39. Prevod pozemkov medzi mestom Košice a Slovnaftom, a.s. v k. ú. Barca a k. ú. Letná formou zámeny

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia. 

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s § 9 zákona o majetku obcí v znení neskorších predpisov a § 6 Štatútu mesta Košice schvaľuje zámenu pozemkov registra KN-C parc. č. 1634/2 s výmerou 90 m² a číslo 1634/3 s výmerou 119 m² v katastrálnom území Barca vo vlastníctve mesta Košice za časť pozemku registra KN-C parc. č. 8014/1 (novovytvorená parcela číslo 8014/8) s výmerou 170 m² vo vlastníctve spoločnosti Slovnaft, a.s. bez finančného vyrovnania a zriadenie vecného bremena práva prechodu a prejazdu cez novovytvorený pozemok parc. č. 8014/8 v prospech spoločnosti Slovnaft, a.s.. 

Hlasovanie č. 57 -	za: 44, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené. 
- - -

40. Bezodplatný prevod dopravných stavieb SO 36 - pripojovacieho a výjazdového pruhu, chodníka pre peších a sadových úprav Parkovacieho domu ul. od Správy majetku mesta Košice, s.r.o. do vlastníctva mesta Košice a následné zverenie sadových úprav do správy Správe mestskej zelene v Košiciach

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia.

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice schvaľuje po prvé: bezodplatný prevod dopravných stavieb SO 36 prepojovacieho a výjazdového pruhu chodníka pre peších a sadových úprav Parkovacieho domu na Štúrovej ulici do vlastníctva mesta Košice v celkovej hodnote 157 962 EUR 20 centov. Po druhé: zverenie sadových úprav Parkovacieho domu na Štúrovej ulici na pozemku parc. č. 3839/1 v katastrálnom území Terasa do správy Správe mestskej zelene Košice v celkovej hodnote 41 381,74 EUR, predmet správy sa zveruje za účelom správy a údržby dňom účinnosti zmluvy o zverení majetku do správy mesta. 

Hlasovanie č. 58 -	za: 45, proti: 1, zdržali sa: 0

p. Raši, primátor mesta Košice: Konštatujem, že za uznesenie bolo schválené. Ďakujem pekne.
- - -

41. Prenájom nebytových priestorov na Čsl. armády 21 pre neziskovú organizáciu SENIOR DOM, n. o.

p. Raši, primátor mesta Košice: Otváram diskusiu k tomuto bodu. Nech sa páči pani poslankyňa Čižmáriková.

p. Čižmáriková, poslankyňa MZ:  Ďakujem pekne za slovo. Priznám sa, že k tomuto bodu som chcela navrhnúť aj pozmeňovací návrh, pretože podľa mňa v Košiciach pôsobí veľa rôznych neziskových organizácií, nadácií a rôznych iných združení, ktoré pre seniorov organizujú podujatia vzdelávacie aktivity aj starostlivosť o nich. Mám takú otázku, že čo keď sa prihlásia všetky a budú tak isto podľa tohto vzoru žiadať od mesta priestory za jedno euro, či im budeme vedieť vyhovieť a či máme toľko veľa voľných priestorov. Nehovoriac o tom, že aj mesto potrebuje príjem z prenájmov, takže sa mi trošku zdá, že prenájom na dobu neurčitú je trochu rizikový, ale keďže pán poslanec Lazár navrhol bod 19/1 kde sme schválili, že sa bude vždy začiatkom roka prehodnocovať, teda bolo by vhodné z verejného záujmu, tak tým pádom nedávam ten pozmeňovací návrh, aby táto doba prenájmu bola obmedzená, ale uvedomme si tento faktor, že naozaj sa nám môže zosypať kopa ďalších žiadateľov a ako ich potom uspokojíme. 

p. Raši, primátor mesta Košice – Ďakujem pekne. Pán poslanec Bereš, nech sa páči.

p. Bereš, poslanec MZ: Ďakujem pekne, som rád za predchádzajúce vystúpenie. Je to prenájom hodný osobitného zreteľa.  Treba tam trojpätinovú väčšinu? 

p. Raši, primátor mesta Košice: Áno, treba trojpätinovú väčšinu všetkých poslancov.

p. Bereš, poslanec MZ: Áno, tak isto sme v bode myslím hneď číslo jedna hovorili, že nebudeme predávať, či prenajímať ak mal niekto pozdĺžnosti voči mestu. K tomu Senior domu chcem povedať, že v minulosti keď ešte sedeli na Hlavnej, tak mali problém s tým, aby uhrádzali nájom a v podstate mali dlžoby voči mestu. Našli sme im náhradný priestor, potom opakovane niežeby sme im nechceli dať priestory, ale núkali sme im iné vhodné priestory, oni v podstate neakceptovali všetky na ponuky zo strany mesta kde sa im núkali fakt priestory, ktoré by boli pre nich vhodné. No, ale keďže na začiatku tohto zastupiteľstva sme počuli, že budeme podporovať našich dôchodcov a hlavne týchto zo Senior domu od pána námestníka, takže predpokladám, že to prejde ďakujem. 

p. Raši, primátor mesta Košice: Ďakujem pekne. Pán námestník Lazár sa snaží, už sa prihlásil. Nech sa páči máte slovo. 

p. Lazár, námestník primátora: Ďakujem pekne. Samozrejme súhlasím aj s pani Čižmárikovou je viac organizácií, treba povedať, že seniori sa v poslednej dobe združili a zdržujú sa okolo Senior domu resp. okolo parlamentu seniorov, tam je taká pomerne dosť úzka spolupráca aj na poslednej akcii sme to videli. Čo sa týka k tomu nájmu, prečo im to tak dávame, dávame im to ako takú možno morálnu útechu za tú „šikanu“ čo tu mali v minulosti keď museli odtiaľ násilne odchádzať preč, lebo nechcem teraz hovoriť presne, že ktorí, ale niektorí konkrétni poslanci mali záujem si tam zriadiť nejaké súkromné prevádzky. K tomu to našťastie nedošlo. Vrátili sme im to. Ja si myslím, že mali by sme im dať šancu. V prípade, že nebudú užívať ten predmet nájmu nielen oni, ale ktokoľvek iný resp. budú mať podlžnosti, v januári znovu sa nám to dostane na stôl v ďalšom roku, teda môže to dôjsť hocikedy, ale samozrejme určite v januári v ďalšom roku sa to dostane pri tom prehodnocovaní, čiže je tam len ten zámer, robia tie školenia, dokladujú tú činnosť. Tú činnosť nemôžeme hodnotiť negatívne. Treba povedať, že je to prínosom pre mesto, ale tak ako oni a nie len oni, ale aj všetky ostatné nájmy sa budú sledovať od teraz veľmi podrobne. Ďakujem pekne. 

p. Raši, primátor mesta Košice: Ďakujem pekne, s faktickou pripomienkou pán poslanec Bereš. Nech sa páči.

p. Bereš, poslanec MZ: Ďakujem pekne. Predpokladám, že jedno eurové nájomné nebudú mať problém splácať. Ďakujem. 

p. Raši, primátor mesta Košice: Ďakujem pekne za konštruktívnu poznámku. Uzatváram rozpravu k tomuto bodu a prosím návrhovú komisiu o prednesenie návrhu uznesenia. 

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v zmysle príslušných ustanovení zákona o majetku obcí a Štatútu mesta Košice schvaľuje prenájom nebytových priestorov na Československej armády 21 pre neziskovú organizáciu Senior dom za jedno euro na rok podľa predloženého návrhu. 

Hlasovanie č. 59 -	za: 32, proti: 1, zdržali sa: 11

p. Raši, primátor mesta Košice: Konštatujem, že uznesenie bolo schválené.
- - -

42. Prenájom pozemku, časti parcely č. 4429/8 v k. ú. Jazero za účelom výstavby parkoviska na Uralskej ulici v Košiciach

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o prednesenie návrhu uznesenia. Tak isto je tu potrebná trojpätinová väčšina všetkých poslancov.
 
p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s ustanoveniami Štatútu mesta Košice schvaľuje prenájom časti pozemku v katastrálnom území Jazero pre Mestskú časť Košice - Nad jazerom v zmysle predloženého návrhu. 

Hlasovanie č. 60 -	za: 44, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené, ďakujem. 
- - -

43. Prenájom pozemkov v k. ú. Furča pre MČ Košice - Dargovských hrdinov za účelom realizácie sadových úprav a výstavby parkových chodníkov v lokalite DH VIII 

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy uzatváram rozpravu a poprosím návrhovú komisiu o návrh uznesenia, tak isto bude potrebná trojpätinová väčšina všetkých poslancov. 

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona č. 138 z roku 1991 Zb. v platnom znení schvaľuje prenájom pozemkov v katastrálnom území Furča pre Mestskú časť Košice - Dargovských hrdinov v zmysle predloženého materiálu za cenu jedno euro celý predmet prenájmu na rok.

Hlasovanie č. 61 -	za: 45, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené. Ďakujem.
- - -

44. Priamy nájom nebytového priestoru v objekte na Hronskej ulici č. 12 pre nájomcu Slovenská sporiteľňa, a. s.

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia. Tak isto treba trojpätinovú väčšinu všetkých poslancov na schválenie.

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí v znení neskorších zmien a doplnkov schvaľuje priamy prenájom nehnuteľností vo vlastníctve mesta Košice nebytový priestor v objekte číslo súpisné 203 na Hronskej ulici o výmere 311,5 m² na pozemku parc. č. 203/2, katastrálne územie Terasa, pozemok alikvotná časť parcely číslo 203/2 zastavaná plocha o celkovej výmere 1482 m², katastrálne územie Terasa nájomcovi Slovenská sporiteľňa, a. s. v zmysle predloženého návrhu. 

Hlasovanie č. 62 -	za: 45, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené.
- - -

45. Priamy nájom objektu na Hviezdoslavovej ulici pre Košický samosprávny kraj

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia, ktoré tak isto vyžaduje trojpätinovú väčšinu všetkých poslancov. 

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí v znení neskorších zmien a doplnkov schvaľuje priamy prenájom nehnuteľnosti vo vlastníctve mesta Košice budova číslo súpisné 1006 na pozemku parc. č. 9, katastrálne územie Letná, pozemok parc. č. 9 zastavaná plocha o celkovej výmere 3349 m², katastrálne územie Letná, pozemok parcela číslo 10 záhrada o celkovej výmere 146 m², katastrálne územie Letná nájomcovi Košickému samosprávnemu kraju v zmysle predloženého návrhu. 

Hlasovanie č. 63 -	za: 44, proti: 0, zdržali sa: 2

p. Raši, primátor mesta Košice: Konštatujem, že uznesenie bolo schválené. Ďakujem pekne. 
- - -

46. Nájom tenisovej dvojhaly v k. ú. Severné mesto pre občianke združenie TenSta

Bod bol v úvode rokovania stiahnutý z programu. 
- - -

47. Priamy prenájom lesného majetku, lesnej a ostatnej pôdy, odsúhlasenie predĺženia doby nájmu a výšky nájmu pre Mestské lesy Košice a. s. 

p. Raši, primátor mesta Košice: Otváram rozpravu k tomuto bodu. Ak sa nikto nehlási uzatváram rozpravu a poprosím návrhovú komisiu ide o návrh, ktorý tak isto potrebuje trojpätinovú väčšinu všetkých poslancov. Ďakujem pekne. 

p. Dudíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí v znení neskorších predpisov schvaľuje priamy prenájom lesného majetku, lesnej a ostatnej pôdy o celkovej výmere 199 873 013,45 m² podľa predloženého návrhu pre Mestské lesy Košice za cenu nájmu 500 000 EUR. 

Hlasovanie č. 64 -	za: 44, proti: 0, zdržali sa: 2

p. Raši, primátor mesta Košice: Konštatujem, že uznesenie bolo schválené.
- - -

48. Prenájom pozemku v k. ú. Terasa za účelom výstavby parkovacích plôch v lokalite Narcisovej ulice pre GERUST a. s. Košice

p. Raši, primátor mesta Košice: Otváram rozpravu k bodu 48. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia. Tak isto ide o uznesenie, ktoré potrebuje trojpätinovú väčšinu všetkých poslancov. Nech sa páči návrhová komisia. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta a zákona o majetku obcí schvaľuje priamy prenájom pozemku parc. č. 3001/1 v katastrálnom území Terasa za účelom výstavby parkovacích plôch v lokalite na Narcisovej ulici pre Gerust a. s. Košice s výškou nájmu 1 EUR za celú prenajatú výmeru. Jedná sa o prípad hodný osobitného zreteľa podľa § 9a ods. 9 písm. c) zákona o majetku obcí v znení neskorších predpisov z dôvodu, že Gerust a. s. Košice plánuje realizovať výstavbu parkovacích plôch na Narcisovej ulici z vlastných finančných prostriedkov, stavba bude mať verejný charakter a zrealizovaná investícia bude prevedená do majetku mesta. 

Hlasovanie č. 65 -	za: 44, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené. Ďakujem pekne.
- - -

49. Prenájom pozemkov pre MČ Košice - Šaca za účelom uloženia inžinierskych sietí na ulici Šemšianska

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy, uzatváram rozpravu a tak isto predtým ako návrhová komisia prečíta návrh uznesenia upozorňujem, že je potrebná trojpätinová väčšina všetkých poslancov. Nech sa páči návrhová komisia. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami Štatútu mesta Košice a zákona o majetku obcí schvaľuje priamy prenájom nehnuteľností vo vlastníctve mesta nájomcovi Mestská časť Košice - Šaca podľa predloženého návrhu.

Hlasovanie č. 66 -	za: 44, proti: 1, zdržali sa: 1

p. Raši, primátor mesta Košice: Konštatujem, že uznesenie bolo schválené. 
- - -

50. Prevod pozemkov v k. ú. Košické Hámre formou priameho predaja pre MUDr. Danu Kučinskú a Ing. Martina Kučinského do bezpodielového spoluvlastníctva

p. Raši, primátor mesta Košice: Otváram rozpravu k tomuto bodu. Ak sa nikto nehlási do rozpravy, uzatváram rozpravu. Ide tu o schválenie, ktoré potrebuje väčšinu prítomných poslancov. Prosím návrhovú komisiu, aby predniesla návrh uznesenia. 

p. Adamčíková, poslankyňa MZ a členka návrhovej komisie: Mestské zastupiteľstvo v Košiciach v súlade s príslušnými ustanoveniami zákona o majetku obcí a Štatútu mesta Košice schvaľuje priamy predaj časti pozemkov v zmysle predloženého návrhu pre doktorku Danu Kučinskú a inžiniera Martina Kučinského do bezpodielového spoluvlastníctva za kúpnu cenu vo výške 15 EUR za m², tzn. 5 970 EUR.

Hlasovanie č. 67 -	za: 44, proti: 1, zdržali sa: 0

p. Raši, primátor mesta Košice: Konštatujem, že uznesenie bolo schválené.
- - -

51. Zriadenie vecného bremena a odsúhlasenie jednorazovej náhrady za dočasné užívanie pozemku a jednorazovej náhrady za obmedzenie pri výkone vlastníckych práv

p. Raši, primátor mesta Košice: Otváram rozpravu k tomuto bodu. 

p. Brixi, poslanec MZ: Vážený pán primátor, kolegyne, kolegovia. Rád by som do predmetného uznesenia doplnil sumu navrhovanú Majetkovou komisiou mesta Košice za jednorazovú náhradu zriadenia trvalého vecného bremena vo výške 400000 EUR. Táto suma je výsledkom znaleckých posudkov 19 percentnej dane z príjmov a nákladov, ktoré súvisia s vyhotovením znaleckých posudkov, ďakujem pekne. 

p. Raši, primátor mesta Košice: Ďakujem pekne, ak sa nikto ďalší nehlási do rozpravy uzatváram rozpravu a poprosím návrhovú komisiu o návrh uznesenia. 

p. Adamčíková, poslankyňa MZ a členka návrhovej komisie: Ďakujem. Prečítam celý návrh na uznesenie aj s tým poslaneckým návrhom, ktorý je vlastne dodatkom celého uznesenia. 
Mestské zastupiteľstvo v Košiciach v súlade s príslušnými paragrafmi Štatútu mesta Košice schvaľuje zriadenie vecného bremena uloženia horúcovodného potrubia na pozemkoch vo vlastníctve mesta Košice v katastrálnom území Jazero špecifikovaný v prílohe číslo 1 v rozsahu 15788,50 m² v prospech spoločnosti Tepláreň Košice a. s. za jednorazovú náhradu za dočasné užívanie pozemkov vo výške 21314,48 EUR a jednorazovú náhradu za obmedzenie vo výkone vlastníckych práv v stanovenú znaleckým posudkom navýšenú o 19 % a náklady mesta súvisiace so zriadením vecného bremena v súlade s postupom schváleným Majetkovou komisiou Mestského zastupiteľstva v Košiciach dňa 24. mája 2011 a jej odporúčaním zo dňa 2. decembra 2011 vo výške 400000 EUR. 

Hlasovanie č. 68 -	za: 38, proti: 1, zdržali sa: 6

p. Raši, primátor mesta Košice: Konštatujem, že uznesenie bolo schválené.
- - -

52. Interpelácie poslancov MZ

p. Raši, primátor mesta Košice: Teraz dávam priestor na vaše interpelácie nech sa páči. 

p. Petrvalský, poslanec MZ: Ďakujem pekne za slovo. Ja budem zase dlhšie trošku a začnem s tým jednoduchším. Rád by som interpeloval na náčelníka Mestskej polície a poprosil by som ho, aby na celom území mesta bol dôsledne kontrolované Všeobecné záväzné nariadenie mesta Košice číslo 99 o odpadoch, o ktorom sme dnes rozprávali, aby odpad nebol vybraný z nádob na odpad. Pokiaľ je nutné použiť represiu treba ju použiť. Je už neúnosné, že od odpadových nádob jedna partia odíde, ktorá ju totálne rozhádže a za 5 minút príde druhá a tak isto sa v nich prehrabuje komplet celý odpad je mimo odpadových nádob. Keď príde vietor tak mestská časť vyzerá ako v luna parku, sáčky sú po stromoch a kade tade porozhadzované. Je to hrozné, ale pokiaľ máme VZN kde je jasne napísané, že odpad sa nemá z odpadových nádob vyberať bolo by dobré, keby kontrolou bolo docielené, aby sa aj nevyberal. 
Teraz na vás pán primátor, je toho tu viac. Prvá vec čo je najzásadnejšia je, že od 1. 9. prešlo už veľa času a myslím si, že sa nakopili aj informácie o tom, že zrušiť alebo zničiť spoj číslo 18 bola absolútna chyba. Pokiaľ som bol na jednaní s pánom riaditeľom dopravného podniku bolo mi tvrdené, že bolo to kvôli tomu, že stačí 36 atď., ale dnes vieme o tom, že je to lož. 36 vôbec nestíha, je preplnená pričom existujú spoje, ktoré chodia poloprázdne a vozia teplý vzduch a sú neefektívne využité, preto ja už nemôžem žiadať riaditeľa Dopravného podniku. Zbytočne je tam myslím si, že slová množiť, preto vás dôrazne žiadam, aby ste sa zasadil o to, aby spoj 18 bol v plnej miere vrátený naspäť do toho stavu, ako bol pred 1. 9., tzn., aby jazdila zo sídliska Ťahanovce až nad Sídlisko Košického vládneho programu. Mám tu aj jeden mail, ktorý nebudem tu  momentálne vyťahovať, je zvnútra Dopravného podniku a jasne dáva mojim slovám za pravdu. 
Ďalšia interpelácia je, že som podal cez podateľňu žiadosť o úhradu prenájmu pozemku pred parkom pre rímskokatolícku cirkev, takže by som bol veľmi rád keby bolo toto podporené z vašej strany. Ide o to, že máme postavený park s fontánou na cirkevných pozemkoch a viete veľmi dobre, že na sídlisku nám skoro nič nepatrí. Dvojročná nájomná zmluva skončila a cirkev zase žiada aspoň na jeden rok uhradiť, alebo odkúpiť celý ten pozemok, ale ten stojí 150000 EUR, alebo uhradiť aspoň ročný prenájom. Je to cca 7000 EUR. Prosím túto sumu zakomponovať do budúcoročného rozpočtu. 
Ďalej by sa pekne prosil odstrániť diskrimináciu základných a materských škôlok na sídlisku Ťahanovce kvôli pozemkom. Oni vôbec nemôžu čerpať euro fondy a za chvíľu prejdú všetky možnosti a nebudú ani opravené, ani fasády nebudú urobené. Je to čistá katastrofa a ono by bolo dobré, keby aspoň raz za čas sa tieto školy modernizovali z rozpočtu mesta, lebo skutočne o euro fondy to je science fiction. 
Ďalej rád by som sa spýtal v akom stave je rekonštrukcia materských škôlok Havanská a Belehradská, lebo boli v havarijnom stave o čom som referoval na minulej schôdzi aj bola spracovaná obrazová dokumentácia. 
Po piate by som poprosil riešiť presťahovanie Rómov z lokality pri Metre. Keď ste bol naposledy na návšteve videli ste na vlastné oči ako to tam vyzerá, takže by som poprosil nejaké riešenie nájsť. Ďakujem pekne. 

p. Hlinka, poslanec MZ: Ďakujem. Na základe sťažnosti obyvateľov sa opätovne obraciam so žiadosťou vo veci riešenia stavu bývalej kongresovej haly nachádzajúcej sa pri Dome techniky na Námestí osloboditeľov, respektíve Južnej triede. V tomto objekte ako vieme sa združujú sociálne neprispôsobivé osoby, ktoré schátralú budovu ďalej devastujú, zanechávajú po sebe neporiadok vo forme odpadkov a majiteľ budovy a pozemku nezabezpečuje vôbec čistotu a poriadok v okolí tejto haly. Počas majstrovstiev sveta v hokeji bola predmetná budova prekrytá veľkoplošnými reklamnými banermi čo stálo 12000 EUR avšak toho času sú už dávno poškodené a nespĺňajú svoj účel, čiže celý priestor je neestetický a problémovým. Poprosil by som a požiadal v mene občanov, aby sa vo vzťahu k nezodpovednému možno vlastníkovi vyvinul istý tlak, väčší ako je tomu doposiaľ, pretože nateraz niet informácií, aspoň ja ich nemám, žeby táto situácia sa zmenila v dohľadnom čase k lepšiemu, aj keď majú predĺžené platné stavebné povolenie môžu začať stavať, čiže po stránke stavebnej myslím si, že nie problém po právnej, ale je to iný problém. Musíme niečo robiť v tom zmysle, aby sme tú opachu dali zo sveta preč, jak sa hovorí.
Ďalej. Obrátili sa na mňa rodičia žiakov zo Základnej školy na Požiarnickej ulici. Na severnej strane tejto školy sú momentálne vzhľadom na to, že na celej škole nie sú a neboli vymenené doposiaľ okná za plastové, ale sú tam tie staré drevené, ktoré už dávno nie sú tesné, musia tam sedieť vo vetrovkách pri vyučovaní, najmä v doobedňajších ranných hodinách. Viem, že toho roku naše možnosti samozrejme nie sú, sú vyčerpané, ale chcel by som požiadať, aby pri príprave nového rozpočtu v novom rozpočtovom období sa na potrebu riešenia výmeny okien myslelo, buď vo forme nejakých zdrojov mimorozpočtových, čiže z Európskej únie ak sú na to zdroje, alebo aspoň v tej severnej časti školy, aby sa ten objekt aspoň čiastočne dostal do lepšieho stavu. 
Tak isto by som požiadal o likvidáciu nepovolenej skládky v zeleni medzi Alejovou a Ostravskou ulicou za garážami. Táto skládka v tomto roku nabrala extrémny rozvoj. Je to miesto kde sa stretávajú asociáli a tým pádom dochádza k vytváraniu ďalších skládok a sústreďovaniu neprispôsobivých občanov v tejto časti Košíc. Nakoľko sa skládka nachádza na pozemku vo vlastníctve mesta Košice žiadam, aby sa v tomto smere urobila náprava, likvidácií náletových drevín, ako aj likvidácia skládky. 
Chcel by som sa ešte opýtať v akom štádiu je získanie nejakej maringotky, alebo nejakého iného provizória pre zabezpečenie poskytovania výdaja polievok sestričkami svätého Vincenta de Paul pre bezdomovcov, tak ako bolo sľúbené na Bosákovej ulici. Všetko. 

p. Raši, primátor mesta Košice: Ďakujem pekne. Kým začne pán poslanec Kočiš Michal, tak maringotka už je.

M. Kočiš, poslanec MZ: Ďakujem pekne za slovo pán primátor. Chcel by som vám adresovať dve interpelácie. Tá prvá sa týka cintorína Mestskej časti Košice Lorinčík a chcel by som sa opýtať, teda stav je taký, že je tam kritický stav nakoľko je tam už iba jedno voľné hrobové miesto a tento cintorín doposiaľ slúžil na pochovávanie tak obyvateľov z MČ Lorinčík, ako aj z Pereša. Mestská časť prišla s riešením, ktorý súvisel so zámenou pozemkov čo by umožnilo značne rozšíriť súčasný cintorín. Takýto postup bol doposiaľ koordinovaný aj zo strany mesta. Zrazu mesto prestalo v tejto veci komunikovať a tento proces ustál, preto som sa chcel spýtať či tam je nejaký problém v tomto prípade a ak áno, tak aký je návrh mesta, lebo situácia je naozaj vážna a myslím si, že je potrebné to urýchlene riešiť. 
Druhá moja interpelácia smeruje na problematiku prepojovacej komunikácie medzi MČ Lorinčík a MČ Pereš, nakoľko táto bola už dlhšie plánovaná a dokonca došlo k výkupu pozemkov pod takouto plánovanou komunikáciou. Chcem sa spýtať aký je zámer mesta vo vzťahu k výstavbe tejto komunikácie aj vzhľadom na to, že v tejto časti Košíc intenzívne prebieha výstavba a teda takáto komunikácia by pomohla vyriešiť viaceré problémy, ktoré v súvislosti s týmto vznikajú, ďakujem pekne. 

p. Raši, primátor mesta Košice: Ďakujem pekne, pán poslanec Kočiš odpoviem vám písomne len vám doporučujem, aby ste si pozreli aký bol zámer zámeny pod rúškom rozšírenia cintorína a keby sa majitelia pozemkov, ktorí chceli potom pozemok, ktorý je nepoužiteľný pri okraji cintorína vymeniť za stavebné pozemky na Terase, kedy tie pozemky nadobudli. Naozaj nechcem nikoho obviňovať, ale má to známky špekulatívnej zámeny, čiže rad vám odpoviem. Pani poslankyňa Blaškovičová potom pani poslankyňa Gamcová.

p. Blaškovičová, poslankyňa MZ: Ja by som sa chcela spýtať viem, že sme znížili dotácie pre firmu Kosit a že je menej časté upratovanie v celom meste a v starom meste tak isto, ale môžem vám zodpovedne povedať, že okolie ulíc Hrnčiarska, Podtatranského, Stará Baštová, Štefánikova stane sa aj mesiac, že tá ulica nie je ani pozametaná. V príšernom stave sú tie ulice, teraz sa množstvo ľudí premieľa zo stanice do centra mesta. V mestskom parku je ten mostík, ktorý vedie z ul. Podtatranského k mestskej plavárni a smerom do parku na stanicu. Tento mostík zásadne nepatrí vôbec nikomu. Ešte kým fungovalo kúpalisko, tak strážca kúpaliska každé ráno pozbieral desiatky fliaš, ktoré na tom mostíku boli. Dnes ich nezbiera nikto, dnes každý kto ide okolo tú fľašu, ktorú tam vidí rozbije. My, ktorí máme psov a platíme poplatky za psov a chodíme s týmito psami do parku, tých psov prednášame cez ten mostík, pretože sú tam črepiny dennodenne. Tie črepiny neupratuje nikto pán primátor a keď idú „kosiťáci“ náhodou okolo, tak tvrdia, že ten mostík nie je ich. Správa mestskej zelene, ktorá upratuje park tvrdia, že mostík nie je ich. Takže poprosila by som, aby naozaj sa niekto zameral na toto, ja som  upozorňovala aj Mestskú políciu, je to veľmi vhodné miesto na to, aby sa tam mládež zgrupovala. Teraz už im je zima aj tak tam budú stáť na tom mostíku a veľmi radi sa začali baviť tým, že púšťajú sklenené fľaše na autá idúce po Štefánikovej ulici. 
Ďalšia vec. Chcem vás poprosiť, tí ľudia, ktorí idú zo stanice naozaj do centra mesta prechádzajú okrem tohto mostíka ešte jedným príšerným priestorom a to je podchod medzi Starou Baštovou a Hrnčiarskou ulicou. Nehovorím o tých zahraničných návštevníkoch, ktorí chodia do Rodošta a chodia sa pozerať na celú tú baštu zo zadnej strany. Ten podchod jednak slúži ako verejná toaleta a jednak asfalt je tam v takom príšernom stave, že stačí že trošičku poprší a teraz nedajbože nám mrzne, tak som zvedavá, kto si tam prvý zlomí nohu. Je tam skládka odpadu, skládka na ... je to v dezolátnom, príšernom, smradľavom, odpornom stave, ďakujem. 
p. Gamcová, poslankyňa MZ: Ja by som vás chcela p. primátor požiadať, aby na webovej stránke mesta ste zabezpečili zverejnenie všeobecne záväzných nariadení v aktuálnom znení v plnom rozsahu, aby to naozaj občania, ale aj my poslanci sme nemuseli vyhľadávať a aby tam neboli len také kúskovité informácie. 
Ďalej by som vás chcela poprosiť či by bolo možné zabezpečiť, aby rampový systém na Festivalovom námestí bol otvorený skôr ako o ôsmej ráno. Je to požiadavka aj zo strany zamestnancov Sociálnej poisťovne, ktorí prichádzajú skôr aj občanov, ktorí tam chcú rôzne veci vybaviť a nedá sa tam vojsť. 
Ešte by som vás chcela poprosiť o odstránenie čiernej skládky v Barci v okolí kaštieľa aj o informáciu čo sa plánuje s týmto objektom v budúcnosti, ďakujem. 

p. Raši, primátor mesta Košice: Ďakujem pekne pani poslankyňa. Uzatváram bod Interpelácie poslancov. Pokiaľ potrebujete tlačivá máte možnosť si ich vyzdvihnúť u zamestnancov kancelárie samosprávnych orgánov.
- - -

53. Dopyty poslancov MZ

p. Raši, primátor mesta Košice: Prechádzame k bodu Dopyty poslancov Mestského zastupiteľstva. Pán poslanec Dečo nech sa páči.

p. Dečo, poslanec MZ: Ďakujem pán primátor. Chcem vás požiadať o zváženie možnosti, keď sme hovorili o bode zmena doplnenia VZN o nakladaní s odpadmi a kompostmi, aby ste prípadne v spolupráci s riaditeľom Správy mestskej zelene a vôbec pracoviskom v Bernátovciach zorganizovali niečo také, ako poslanecký výjazd na toto pracovisko. Myslím si, že je to pre mnohých z nás prospešné a pre mesto ako také, pretože je to činnosť s ktorou sa budeme ešte neraz zaoberať. Prípadne nech je tam viacero termínov, lebo asi nie možné, aby sme sa všetci, ktorí budeme mať záujem na jeden jediný termín vedeli zorganizovať, ďakujem pekne. 

p. Raši, primátor mesta Košice: Určite áno, ďakujem pekne za podnet.

p. Gál, poslanec MZ: Ďakujem. Chcel by som sa spýtať pána riaditeľa Správy majetku mesta Košice v akom stave je hádzanárska hala v súčasnosti. Okrem toho, že viem ako je fyzicky, ale skôr som to myslel tak, že v akom stave je čo sa týka nejakých dlhodobých nájmov, tak ako sme sa bavili na poslednom riadnom zastupiteľstve v septembri a či neplánujú náhodou nejakú nielen plánovať, ale aj finančne podporiť rekonštrukciu minimálne aspoň šatní, sociálnych zariadení, spŕch, pretože dovolím si tvrdiť, že keď sa tam hrajú tri najvyššie slovenské súťaže v hádzanej, futsale, myslím že aj florbal tam je a rozhodcovia z celého Slovenska, družstvá zo Slovenska tu prichádzajú do takýchto podmienok, tak je to dosť podľa mňa také trápne a je to menšia hanba aj mesta Košíc, keďže hala už patrí mestu Košíc, resp. Správe majetku mesta a „kvázi“ mesto je aj účastníkom či už v Hádzanárskom klube, alebo podporuje tieto športy aktívne, takže či sa dá robiť niečo s tou halou. Aspoň tie najzákladnejšie veci, aj keď je mi jasné, že celá rekonštrukcia je asi teraz bezpredmetná, ďakujem. 

p. Raši, primátor mesta Košice: Pán riaditeľ nachystá správu, pretože práve preto mesto vzalo halu, aby presne tieto veci vyriešilo, lebo máte pravdu, že to prostredie je naozaj hrozné. Takže poprosím pripraviť aj zámer pán riaditeľ, kedy sa pustíme do opravy sociálnych zariadení, šatní, alebo toho zateplenia, ďakujem pekne.
 
M. Kočiš, poslanec MZ: Ďakujem pekne za slovo pán primátor. Vo vzťahu k tomu cintorínu ja dopíšem tú interpeláciu a vás potom poprosím o odpoveď. Ak však je takýto problém, ktorý ste naznačili, nemám o tomto vedomosť, navrhujem poďme to vecne riešiť, stretnime sa za jedným stolom starostovia obidvoch mestských častí, rád sa s vami tak isto stretnem a poďme to vyriešiť. Cieľ je, aby bol cintorín funkčný. Toto poďme vyriešiť akýmkoľvek spôsobom, zabezpečiť činnosť cintorína. To je z mojej strany návrh - stretnime sa a vecne to riešme. 

p. Raši, primátor mesta Košice: Máme riešenie. Našli sme pozemok, ktorý patrí mestu a ktorý je priamo v blízkosti cintorína, takže takto chceme riešiť rozšírenie kapacity.

M. Kočiš, poslanec MZ: Ten je veľmi malý podľa mojich informácií. 

p. Raši, primátor mesta Košice: Rád sa s vami stretnem, lebo zrejme ten, kto vám tie informácie dáva vám ich dáva preto, aby dosiahol cieľ, ktorý chce dosiahnuť a to zámenu lukratívnych pozemkov s nesplniteľnými sľubmi. 

M. Kočiš, poslanec MZ: Nie, takýchto ľudí nestretávam. 

p. Gamcová, poslankyňa MZ: Ja by som mala otázku na riaditeľa Dopravného podniku. Zapáčilo sa mi to naozaj, že tam máte na webovej stránke Dopravného podniku možnosť dobíjania bezkontaktných čipových kariet aj cez internet, ale keď je to ešte možné či by sa tam dala doplniť aj správa alebo monitorovanie elektronickej peňaženky. Ešte by som poprosila o help pre karty iného typu, ako sú bezkontaktné čipové karty, napríklad pre zamestnancov Technickej univerzity. My máme špeciálne karty, ktoré sú platné a sú evidované v Dopravnom podniku, ďakujem veľmi pekne. 

p. Raši, primátor mesta Košice: Potom požiadame Dopravný podnik, aby sa zaoberal týmto dopytom.

p. Hlinka, poslanec MZ: V súvislosti s dostavaním a odovzdávaním Auparku bol taký názor, že tie nápory na parkovanie pre verejnosť sa znížia vzhľadom na podzemné parkovacie kapacity, ktoré tam sú k dispozícii. Avšak musím konštatovať čo občania, ktorí žijú v tesnom susedstve z južnej strany, tzn. predovšetkým z Palárikovej ulice, na tých uliciach ako je Československá obchodná banka a ďalšie objekty, že ten počet odstavených áut práve naopak je oveľa vyšší a preto by som sa ale chcel opýtať, aby som vedel ľudí informovať, či tie kapacity v podzemí nákupného centra či sú dané k dispozícii aj pre zamestnancov ktorí tam majú svoje nové pracoviská, pretože zdá sa že tomu tak nie je a práve tí ľudia zaberajú znovu parkovacie miesta, ktoré sú ináč predovšetkým určené pre obyvateľov, ktorí tam majú svoje bydliska v tých obytných domoch, ktoré sú vedľa Palárikovej ulice a tie ďalšie ulice u nás na Juhu. 

p. Raši, primátor mesta Košice: Zistíme to pán starosta, lebo neviem ako je to so zamestnancami, ktorí robia v prevádzkach Auparku. 
Ak sa nikto ďalší do dopytov nehlási uzatváram tento bod.
- - -

54. Rôzne

p. Raši, primátor mesta Košice: Otváram bod rôzne, bod číslo 54. 

p. Filipko, poslanec MZ: Vážený pán primátor, vážené mestské zastupiteľstvo, kolegyne, kolegovia. Dovoľte, aby som vás všetkých pozval na 14. Večer národnostných menšín, ktorý sa uskutoční 11. decembra v nedeľu o 17. hodine vo Veľkej sále Historickej radnice. V kultúrnom programe vystúpia zástupcovia menšín. Večer je pripravovaný v organizácii komisie a Klubu národnostných menšín v Košiciach, ďakujem pekne. 

p. Ihnát, poslanec MZ: Vážený pán primátor, vážené vedenie mesta, kolegyne, kolegovia. Ja by som v tomto bode reagoval tak isto na starostu MČ Sídliska Ťahanovce pána Petrvalského. Naozaj s tým spojom číslo 18 je problém. Riešime tento problém aj v rámci Dozornej rady DPMK a vo štvrtok máme sedenie s vedením, ale tento problém sa riešiť bude. Majú prísť aj odborníci, ktorí sú z DPMK a majú určité návrhy, takže uvidíme, že aký bude výsledok. To je tá jedna vec. 
Druhá vec pán primátor. Obrátili sa na mňa občania a to MČ Sídliska Ťahanovce, Severu, tam je Podhradová a tak isto z Kuzmányho sídliska, kde sme mali zhromaždenie delegátov SBD I. Tam bolo prítomných okolo 100 ľudí. Obrátili sa v tom, že máme tu cestný zákon, máme tu VZN č. 78 o čistote verejného poriadku a VZN č. 33 o zimnej údržbe a jednoducho ten stav, ktorý je v zime pri kalamitách a tak ďalej, na chodníkoch, ktoré sú priľahlé ku chodníkom, ktoré vychádzajú z brán, tam títo ľudia odmietajú čistiť mestský majetok a mestské chodníky, ktoré sú v stave majetku mesta. Čiže tu o nič nejde, len vysvetliť právne vlastne ako to je a jednoducho, aby sme vedeli podať kvalifikovanú informáciu týmto občanom, ďakujem. 

p. Lasky, poslanec MZ: Vážený pán primátor, vážené kolegyne, kolegovia. Ja nechcem nadviazať v bode rôzne, chcel som interpelovať, ale moji predrečníci alebo kolegovia rozprávali dosť k téme neporiadku v Košiciach, tak len chcem upozorniť, že spoločnosť Kosit, ktorá neupratuje mesto, hlavne sa to deje cez víkendy. Je to v sobotu ráno po piatkových nočných výjazdoch mládeže a tak isto v nedeľu, čiže v piatok je v noci nočný život v sobotu tak isto a v nedeľu sú potom kostoly. Potom je v meste strašne veľa neprispôsobivých občanov, ktorí sa potulujú z Luníka IX, hovorím o nich, takže s týmto by bolo treba nejaký poriadok urobiť čo sa týka Mestskej polície. A tie odpadky, hovoríme o odpadkoch v centre mesta, sú vianočné sviatky, treba na to naozaj dozrieť a dotlačiť spoločnosť Kosit. Ďakujem. 

p. Berberich, poslanec MZ: Ďakujem veľmi pekne. Vyzerá, že som posledný tak ja by som sa veľmi rád poďakoval všetkým, ktorí sa podieľali na organizovaní a na príprave Festivalu sakrálneho umenia. Aj napriek počiatočným nejakým možno problémom s financiami sa to nakoniec veľmi pekne podarilo a myslím si, že sme prežili ďalší z pekných ročníkov a verím, že táto tradícia resp. toto najstaršie podujatie v meste bude pokračovať aj budúci rok. Ďakujem veľmi pekne. 

p. Raši, primátor mesta Košice: Ďakujem pekne, uzatváram bod rôzne.
- - -

Záver rokovania

Primátor mesta Košice Richard Raši oznámil, že program VIII. rokovania Mestského zastupiteľstva v Košiciach sa vyčerpal. Poďakoval sa všetkým poslancom za účasť a pozval ich na podujatia, ktoré sa uskutočnili od 5. až do 23. decembra na Hlavnej ulici pod názvom Košické Vianoce a pokiaľ sa s niektorými z nich do konca roka nestretne, zaprial im príjemné, šťastné a spokojné Vianoce v kruhu svojich rodín a veľa šťastia, zdravia a úspechov v novom roku. Uviedol, že na ďalšom IX. rokovaní mestského zastupiteľstva sa stretnú v utorok 21. februára, pokiaľ dovtedy nebude zvolané mimoriadne rokovanie. 
Vyhlásil VIII. rokovanie Mestského zastupiteľstva v Košiciach za ukončené. 

             Ing. Pavol Lazúr     					MUDr. Richard Raši, PhD., MPH
riaditeľ Magistrátu mesta Košice				         primátor mesta Košice

Zápisnica vyhotovená dňa 18. 1. 2012
Vyhotovil: A.S. Partner a Blanka Lukáčová

Overovatelia zápisnice:

JUDr. Katarína Dudíková ........................................................	Podpísala dňa: 23. 1. 2012

Ing. Ján Dečo ...........................................................................	Podpísal dňa: 20. 1. 2012

Obsah

1	Úvod rokovania, K programu rokovania
3	Overovatelia zápisnice
3	Návrhová komisia
4	Pokračovanie rokovania o bode č. 46 zo VI. rokovania Mestského zastupiteľstva v Košiciach dňa 19.9.2011 „Predaj nebytového priestoru pre nájomcu  Andreja Tribulu - TRIDOM - ELITE na ul. Alžbetina č. 16“  – doplnenie
7	Informáciu primátora mesta o svojej činnosti od VI. rokovania MZ
9	Informácia o plnení úloh vyplývajúcich z uznesení MZ od IV. rokovania MZ
9	Správa o činnosti Útvaru hlavného kontrolóra mesta Košice
12	Správa o odpovediach na interpelácie a dopyty poslancov mestského zastupiteľstva, ktoré boli prednesené na VI. rokovaní MZ dňa 19.9.2011
14	Návrh na utvorenie evidencie pamätihodností mesta Košice
16	Návrh všeobecne záväzného nariadenia mesta Košice o zozname a evidencii pamätihodností mesta Košice
18	Návrh na zmeny a doplnenie Všeobecne záväzného nariadenia mesta Košice č. 99 o nakladaní s komunálnymi odpadmi  a drobnými stavebnými odpadmi na území mesta Košice
31	Doplnenie uznesenia Mestského zastupiteľstva číslo 158 zo VII. mimoriadneho rokovania Mestského zastupiteľstva zo dňa 3.11. 2011
32	Návrh na zmenu Stanov v Čl. II. „Predmet podnikania“ v obchodnej spoločnosti Dopravný podnik mesta Košice, a. s.   
33	Tarifa DPMK, a.s. pre mestskú hromadnú dopravu s platnosťou od 01. 01. 2012   
36	Návrh na rozšírenie predmetu podnikania (činnosti) obchodnej spoločnosti  Bytový podnik mesta Košice, s.r.o.  
37	Informácia o výsledku výberového  konania na obsadenie miesta „Riaditeľ Strediska sociálnej pomoci mesta Košice“, Garbiarska 4, 040 01 Košice, IČO 00696871
42	Personálne zmeny na pozícii generálneho riaditeľa obchodnej spoločnosti Dopravný podnik mesta Košice, a. s.   
42	Návrh na úpravu účelového príspevku na stravovanie dôchodcov
44	Parkovanie v meste Košice – rozhodnutie  o ďalšom postupe v realizácii parkovacích služieb v zóne spoplatnených parkovacích služieb (ZPS)      
60	Projekty Základných škôl podané v rámci výzvy OPV-2011/1.1/06-SORO
61	Projekt „Zvyšovanie vzdelanostnej úrovne príslušníkov marginalizovaných rómskych komunít“ v rámci výzvy OPV-2011/1.1/02-SORO
62	Školské stredisko záujmovej činnosti ako súčasť Základnej školy Kežmarská 28, Košice
63	Priebežná správa o projekte Košice – Európske hlavné mesto kultúry 2013 za obdobie 01.09.2011 – 7.11.2011
64	Členstvo v radách škôl a školských zariadení v zriaďovateľskej pôsobnosti mesta Košice za zriaďovateľa – doplňujúci návrh
65	Nájom majetku v prípadoch hodných osobitného zreteľa – prehodnotenie
66	Nakladanie s majetkom mesta Košice – určenie spôsobu prevodu časti pozemku registra KN-C parc. č. 576/7  v k. ú. Južné mesto
67	Nakladanie s majetkom mesta Košice  – určenie spôsobu prevodu – priamy predaj pozemkov v k. ú. Južné mesto
67	Nakladanie s majetkom mesta Košice  – určenie spôsobu prevodu – priamy predaj pozemkov v k. ú. Terasa
67	Nakladanie s majetkom mesta Košice  – určenie spôsobu prevodu – priamy predaj pozemku v k. ú. Skladná
68	Nakladanie s majetkom mesta Košice – zámena pozemkov v k. ú. Stredné mesto – I.
68	Nakladanie s majetkom mesta Košice – zámena pozemkov v k. ú. Stredné mesto – II.
68	Nakladanie s majetkom mesta Košice – zámena pozemkov v k. ú. Čermeľ medzi mestom Košice a manželmi Královými
69	Zámena pozemkov medzi mestom Košice a EMIREX s. r. o. (uznesenie MZ č. 977/2009 z 27. – 28. 10. 2009)
69	Nakladanie s majetkom mesta Košice – zámena pozemkov v k. ú. Terasa medzi mestom Košice a manželmi Hraboveckými
70	Nakladanie s majetkom mesta Košice - zámena pozemkov a podielov na pozemkoch v k. ú. Terasa so spol. J.F.INVEST, s.r.o.
70	Nakladanie s majetkom mesta Košice  – priamy predaj pozemku v k. ú. Kavečany pre Konráda Schönfelda
70	Nakladanie s majetkom mesta Košice – priamy predaj nehnuteľnosti – budovy (predsadenej  občianskej  vybavenosti)  na ul. Budapeštianska č. 42, 44  
	- predaj nebytového priestoru pre nájomcu TAUPAL, spol. s.r.o.  na  ul. Budapeštianska č. 42, 44
71	Nakladanie s majetkom mesta Košice – priamy predaj nehnuteľnosti – budovy (predsadenej  občianskej vybavenosti)  na ul. Budapeštianska č. 46, 48  
	- predaj nebytového priestoru pre nájomcu Lekáreň Remedia Košice, spol. s.r.o. na ul. Budapeštianska č. 46, 48   
71	Nakladanie s majetkom mesta Košice  – priamy predaj pozemkov v k. ú. Poľov pre MOLD-TRADE s.r.o.  
72	Nakladanie s majetkom mesta Košice – priamy predaj pozemku v k. ú. Grunt pre obchodnú spoločnosť MIMISO Košice, s.r.o.
72	Nakladanie s majetkom mesta Košice  – priamy predaj pozemku v k. ú. Myslava pre MVDr. Rudolfa Žitňana DrSc.
72	Nakladanie s majetkom mesta Košice - návrh na zrušenie uznesenia MZ č. 805 zo dňa 30. apríla 2009
73	Nakladanie s majetkom mesta Košice - určenie spôsobu prevodu časti pozemkov v k.ú. Terasa formou priameho predaja
73	Predaj nebytového priestoru pre nájomcu EKUMENA, s.r.o. na ul. Alžbetina č. 13, Mäsiarska č. 2
73	Prevod pozemkov medzi mestom Košice a Slovnaftom, a.s. v k. ú. Barca a k. ú. Letná formou zámeny
74	Bezodplatný prevod dopravných stavieb SO 36 - pripojovacieho a výjazdového pruhu, chodníka pre peších a sadových úprav Parkovacieho domu ul. od Správy majetku mesta Košice, s.r.o. do vlastníctva mesta Košice a následné zverenie sadových úprav do správy Správe mestskej zelene v Košiciach
74	Prenájom nebytových priestorov na Čsl. armády 21 pre neziskovú organizáciu SENIOR DOM, n. o.
76	Prenájom pozemku, časti parcely č. 4429/8 v k. ú. Jazero za účelom výstavby parkoviska na Uralskej ulici v Košiciach
76	Prenájom pozemkov v k. ú. Furča pre MČ Košice - Dargovských hrdinov za účelom realizácie sadových úprav a výstavby parkových chodníkov v lokalite DH VIII
77	Priamy nájom nebytového priestoru v objekte na Hronskej ulici č. 12 pre nájomcu Slovenská sporiteľňa, a. s.
77	Priamy nájom objektu na Hviezdoslavovej ulici pre Košický samosprávny kraj
77	Nájom tenisovej dvojhaly v k. ú. Severné mesto pre občianke združenie TenSta
78	Priamy prenájom lesného majetku, lesnej a ostatnej pôdy, odsúhlasenie predĺženia doby nájmu a výšky nájmu pre Mestské lesy Košice a. s.
78	Prenájom pozemku v k. ú. Terasa za účelom výstavby parkovacích plôch v lokalite Narcisovej ulice pre GERUST a. s. Košice
78	Prenájom pozemkov pre MČ Košice - Šaca za účelom uloženia inžinierskych sietí na ulici Šemšianska
79	Prevod pozemkov v k. ú. Košické Hámre formou priameho predaja pre MUDr. Danu Kučinskú a Ing. Martina Kučinského do bezpodielového spoluvlastníctva
79	Zriadenie vecného bremena a odsúhlasenie jednorazovej náhrady za dočasné užívanie pozemku a jednorazovej náhrady za obmedzenie pri výkone vlastníckych práv
80	Interpelácie poslancov MZ
83	Dopyty poslancov MZ
85	Rôzne
86	Záver rokovania